PRINCIPALELE PIEŢE INTERNAŢIONALE DE MĂRFURI

2.1. PRODUSE PRIMARE INDUSTRIALE

2.1.1. PIAŢA OŢELULUI

Octavian RĂDULESCU

Piaţa internaţională a oţelului a înregistrat o evoluţie nefavorabilă pe ansamblul anului 2001, fenomenele negative accentuându-se în special în ultimul trimestru – ca urmare a amplificării recesiunii economice pe plan mondial.

În ceea ce priveşte economia mondială, specialiştii OCDE au arătat că 2001 a fost cel mai nefavorabil an din 1982. Astfel, se prelimină că ţările dezvoltate pe ansamblu au realizat în 2001 un ritm de creştere economică în medie de numai 1% faţă de 2,8% în 2000, iar în 2002 situaţia nu se va îmbunătăţi semnificativ (creşterea PIB fiind estimată la 1,2%). Cel mai mult au fost afectate economiile SUA, Japoniei şi Germaniei. Pentru SUA, creşterea economică ar putea fi de 1,1% în 2001 şi 1,3% în 2002 iar în Germania situaţia este mai nefavorabilă (0,7% în 2001 şi 1,0% în 2002). În schimb, Japonia va continua să înregistreze o scădere a Produsului intern brut (-0,7% în 2001 şi –0,8% în 2002).

1. Evoluţia producţiei mondiale de oţel în anul 2001

Producţia de oţel brut a ţărilor membre ale Institutului Internaţional al Oţelului - IISI (care reprezintă 98% din totalul mondial) a fost în anul 2001 de circa 824 milioane tone, înregistrând o scădere de –0,7% faţă de anul 2000.

De menţionat că reducerea foarte mică a producţiei în 2001, în comparaţie cu nivelul record din anul 2002, se explică în principal prin faptul că cele mai multe ţări au produs peste volumul cererii, majorând foarte mult stocurile – aşa cum este cazul unor ţări din Asia, Africa, America de Sud şi din zona ţărilor CSI (ex-sovietice). 

În acest fel, existenţa unor stocuri foarte ridicate de oţel pe plan mondial – constituie un factor important care va frâna redresarea semnificativă a pieţei oţelului în 2002.

În tabelul nr.1, se prezintă evoluţia producţiei de oţel pe plan mondial (ţări membre IISI) în anul 2001.

· Principalele elemente caracteristice ale evoluţiei producţiei mondiale de oţel în anul 2001:

· Pe regiuni geografice producţia de oţel a evoluat diferenţiat. Astfel, producţia s-a redus deosebit de accentuat în America de Nord (-10,9%) şi în Australia (-13,7%), a scăzut uşor în America de Sud (-3,9%) şi Uniunea Europeană (-2,7%) – în timp ce în restul regiunilor s-au înregistrat creşteri: Orientul Mijlociu (+8,5%), Africa (+7,8%) şi CSI (+1,8%);

· O altă constatare care se poate face este aceea că producţia s-a diminuat în majoritatea ţărilor dezvoltate care au fost într-o măsură mai mare afectate de recesiune (SUA, Canada, Japonia, Australia, Germania, Franţa, Marea Britanie, alte ţări UE), precum şi în unele ţări în curs de dezvoltare care realizează producţii însemnate de oţel (Mexic, Brazilia, Argentina);

· China principala ţară producătoare de oţel din lume, a realizat o creştere puternică a producţiei în 2001, de peste 15 milioane tone, care au compensat în mare măsură pierderile din celelalte zone.

· Principalele zone geografice şi ţări producătoare de oţel, în 2001 sunt:

· Asia (332,5 milioane tone);

· Uniunea Europeană (158,6 milioane tone);

· America de Nord (119,5 milioane tone);

· Comunitatea Statelor Independente (CSI: 98,2 milioane tone);

· Cele mai mari zece ţări producătoare :

1. China (141,4 milioane tone);

2. Japonia (102,9 milioane tone);

3. SUA (89,7 milioane tone);

4. Rusia (57,5 milioane tone);

5. Germania (44,8 milioane tone);

6. Coreea de Sud (43,85 milioane tone);

7. Ucraina (33,1 milioane tone);

8. India (27,3 milioane tone);

9. Brazilia (26,7 milioane tone);

10. Italia (26,5 milioane tone).

· Analiză a pieţei oţelului pe regiuni geografice şi principale ţări.

EUROPA

Uniunea Europeană

a. Producţia de oţel brut pe total 15 ţări membre a fost în anul 2001 de 158,6 milioane tone, înregistrând o scădere faţă de anul 2000 (-2,7%). De remarcat faptul că, în 2000, ţările UE au realizat o producţie record de 163 milioane tone (creştere de 5,1% în comparaţie cu anul 1999).

Ca element caracteristic, se menţionează că producţia de oţel a ţărilor UE a scăzut în luna ianuarie 2002 cu –8,3% faţă de ianuarie 2001, însă a crescut în comparaţie cu luna decembrie 2001 (în decembrie 2001, producţia a fost de 11,4 milioane tone oţel iar, în ianuarie 2002 de 12,67 milioane tone).

Reducerea producţiei de oţel în Uniunea Europeană în 2001 s-a datorat diminuării cererii interne, mai ales din partea ramurilor constructoare de nave, autovehicule şi construcţii - dar şi a scăderii cererii externe, în special din partea SUA care au luat măsuri de restrângere a importurilor.

Se menţionează că principalele ţări producătoare au înregistrat reduceri ale producţiei în anul 2001(Germania, Italia, Franţa, Marea Britanie, Belgia), în timp ce unele state au înregistrat creşteri (Spania, Suedia, Austria, Olanda).

Totodată, aşa cum s-a arătat în lucrările noastre anterioare, producătorii de oţel din UE sunt nemulţumiţi de volumul mare al importurilor din ţările terţe şi solicită adoptarea unor măsuri de protecţie. În acest sens, se arată că Federaţia Europeană a producătorilor de oţel (EUROFER) a acuzat mai multe ţări – în special din Europa de Est – că practică preţuri de dumping la livrările către UE. Se solicită taxe suplimentare care să conducă la diminuarea exporturilor spre ţările UE. Dintre ţările acuzate că practică preţuri de dumping se menţionează Bulgaria şi Iugoslavia (pentru benzi laminate la cald în rulouri), România (la tablă groasă şi ţevi), Rusia, Ucraina, Polonia, Cehia, Slovacia (pentru ţevi şi conducte fără sudură), etc.

· În celelalte ţări europene, producţia de oţel a fost pe total de 44,8 milioane tone în 2001, în scădere uşoară faţă de anul 2000 (-1,2%). Se menţionează că producţia acestor ţări a scăzut relativ accentuat în a 2-a jumătate a anului 2001, odată cu acutizarea fenomenelor de recesiune pe plan mondial; în primele 3-4 luni din 2001, producţia ţărilor europene în tranziţie a înregistrat creşteri. Creşteri mai importante ale producţiei de oţel în anul 2001 au realizat Turcia, Slovacia şi Ungaria, în timp ce în Polonia, Iugoslavia şi Norvegia producţia a scăzut accentuat.

Totodată, se arată că în 2001, unele ţări (Polonia, Cehia, România, Iugoslavia) au întâmpinat dificultăţi şi ca urmare a întârzierii aplicării programelor de restructurare şi privatizare.


COMUNITATEA STATELOR INDEPENDENTE

În anul 2001 producţia de oţel a celor 6 ţări membre CSI a fost de 98,2 milioane tone – înregistrând o creştere uşoară faţă de 2000 (+1,8%).

Ca o apreciere de ansamblu, se poate arăta că ţările din zonă au început să întâmpine dificultăţi mai mari – în special din a 2-a jumătate a anului 2001 când ritmul de creştere a producţiei s-a diminuat foarte mult; de asemenea, producţia ţărilor CSI a scăzut în luna ianuarie 2002 la 7,7 milioane tone – în comparaţie cu 7,88 milioane tone în decembrie 2001 şi 8,1 milioane tone în ianuarie 2001.

· Rusia, principala ţară cu siderurgie dezvoltată din zonă, a produs 57,53 milioane tone oţel în 2001, înregistrând o scădere uşoară faţă de anul 2000 (-0,1%). 
De asemenea, tendinţa de scădere a continuat şi în luna ianuarie 2002 – când s-au produs 4,6 milioane tone, faţă de 4,70 milioane tone în decembrie 2001 şi 4,75 milioane tone în ianuarie 2001.

De remarcat faptul că, în 2000, producţia Rusiei a crescut puternic la 59,1 milioane tone, în comparaţie cu 51,5 milioane tone în 1999. 

Evoluţia mai puţin favorabilă a siderurgiei Rusiei în 2001 se datorează consumului intern scăzut, dar mai ales a reducerii cererii externe. Se menţionează că Rusia este puternic dependentă de pieţele internaţionale, deoarece exportă peste 50% din producţia proprie. În acest sens, se arată că principalele ţări importatoare de oţel din Rusia (SUA, China, ţări din Europa şi Asia) au redus într-o măsură importantă achiziţiile de laminate din oţel în anul 2001.

a. Ucraina, a 2-a ţară mare producătoare din zonă, a realizat o creştere însemnată a producţiei de oţel în anul 2001 la 33,1 milioane tone (+5,8%).

Se apreciază, însă, că nivelul ridicat al stocurilor şi tendinţa de scădere accentuată a cererii interne şi externe, constituie factori importanţi care ar putea să conducă la o reducere a producţiei în 2002.

b. În celelalte ţări, producţia în 2001 a evoluat după cum urmează: Kazakhstan, a realizat 4,65 milioane tone (-34%); Bielorusia, a produs 1,48 milioane tone
(-1,1%); Moldova, cu 966 mii tone (+6,2%) şi Uzbekistan cu 434 mii tone (+3,4%).

AMERICA DE NORD

c. În anul 2001, producţia de oţel brut realizată pe total regiune a fost de 119,5 milioane tone - înregistrând o puternică scădere faţă de 2000 (-10,9).


Se menţionează că producţia de oţel s-a redus accentuat în principalele ţări: (SUA, Canada, Mexic), dar şi în celelalte ţări – în contextul în care fenomenele de declin economic s-au manifestat pe întregul continent american. 

Statele Unite ale Americii, al treilea producător mondial de oţel, au produs în anul 2001 circa 89,7 milioane tone – realizând o scădere importantă faţă de anul 2000 (-10,9%).

În prezent industria siderurgică din SUA se confruntă cu mari dificultăţi – determinate, atât de reducerea cererii ca urmare a recesiunii economice, cât şi datorită faptului că oţelul se obţine încă cu costuri ridicate – cauza fiind întârzierea aplicării măsurilor de modernizare şi restructurare în multe uzine siderurgice.

Specialiştii americani de la American Iron and Steel Institute, consideră că nivelul deosebit de ridicat al importurilor de oţel pe piaţa SUA în ultimii ani a determinat creşterea excesivă a stocurilor şi scăderea preţurilor – ceea ce a avut ca impact falimentarea multor companii siderurgice autohtone în anul 2001. De asemenea, se arată că, în 2001, datorită preţurilor foarte scăzute s-a lucrat cu un indice de utilizare a capacităţilor productive de sub 60%. Ca urmare a acestui fapt, administraţia SUA a anunţat introducerea unor măsuri tarifare, care să restrângă volumul exporturilor de oţel pe piaţa americană şi să favorizeze creşterea livrărilor interne.

Evoluţia deosebit de nefavorabilă în industria oţelului din SUA a avut loc în special în a 2-a jumătate a anului 2001 – aceasta datorită scăderii dramatice a cererii de oţel din partea sectorului de autovehicule (a cărei producţie s-a redus în 2001 cu 10% faţă de anul 2000) cât şi din partea industriei de echipaamente şi instalaţii.

d. Producţia de oţel a scăzut accentuat şi în celelalte două ţări cu siderurgie dezvoltată din zonă: Canada (-9,0%) şi Mexic (-13,8), atât ca urmare a diminuării cererii interne cât şi datorită reducerii cererii externe, în special ca urmare a restrângerii importurilor SUA.

AMERICA DE SUD

· În anul 2001, producţia de oţel a ţărilor din America de Sud a totalizat circa 37,6 milioane tone comparativ cu 39,1 milioane tone în 2000 
(-3,9%). 

De menţionat că producţia de oţel s-a redus în majoritatea ţărilor din zonă – reflectând fenomenele de recesiune din economia mondială, precum şi dificultăţile interne cu care s-a confruntat fiecare stat sud-american.

Astfel, producţia a scăzut în principala ţară cu siderurgie dezvoltată din regiune, Brazilia (-4,1%), dar şi în Argentina (-8,2%), Chile (-9,3%), Columbia 
(-2,6%) etc. În schimb, producţia a crescut numai în Venezuela (+3,2%) şi Peru (+2,2). 

În cazul Braziliei, experţii arată că o principală cauză care a contribuit la diminuarea relativ accentuată a producţiei braziliene de oţel o constituie şi criza energetică cu care s-a confruntat ţara în 2001 – situaţie care s-a datorat lipsei de apă, ca urmare a secetei, din bazinele hidroenergetice. De menţionat că aproape 90% din energia electrică produsă în Brazilia se realizează în centrale hidroelectrice. În acest caz, guvernul a hotărât să raţionalizeze consumul de energie – afectând combinatele siderurgice integrate, la care s-au redus consumurile energetice cu 20%, dar şi mini-uzinele siderurgice unde reducerile au fost de 25%.. 

Ca o apreciere generală, experţii ILAFA consideră că 2001 a fost cel mai nefavorabil an pentru siderurgia din America Latină – a fost chiar mai dificil decât în perioada crizei asiatice din anii 1998-1999.

ASIA

Continentul asiatic, în ansamblu, este singura principală regiune producătoare de oţel care a înregistrat o evoluţie favorabilă a siderurgiei în anul 2001. Astfel, ţările din Asia pe ansamblu au produs în 2001 circa 332,5 milioane tone oţel - înregistrând o creştere de 4% faţă de anul 2000.

Cu excepţia Japoniei, a cărei producţie a scăzut moderat, în toate celelalte ţări din zonă s-au realizat creşteri: în China producţia a crescut puternic (+11,9%), în Coreea de Sud (+1,7%), în India (+1,4%) şi în Taiwan (+1,4%).

· China ocupă în continuare primul loc în lume, cu o producţie record în 2001 de 141,4 milioane tone - realizând o majorare accentuată a producţiei în ciuda crizei economice mondiale.

Evoluţia favorabilă a industriei oţelului din China, s-a datorat creşterii importante a cererii interne – favorizată de situaţia bună pe ansamblul economiei. Specialiştii apreciază că perspectivele cererii pentru următorii ani în China sunt favorabile – având în vedere deficitul mare de oţel pentru ramurile economiei naţionale. De exemplu, în China consumul de oţel pe locuitor este sub 100 kg, în timp ce în ţările dezvoltate acest indicator depăşeşte 400 – 500 kg.

Cu toate acestea, siderurgia chineză trebuie în viitor să rezolve unele probleme importante cum ar fi: renunţarea la foarte multe capacităţi productive nerentabile, construirea de unităţi moderne de mare productivitate, reducerea de personal, diversificarea sortimentală şi creşterea calităţii.

În prezent, datorită faptului că unele sortimente de laminate speciale nu se realizează în ţară – cum este cazul tablelor pentru autoturisme, calculatoare, birotică, electrotehnică, etc – atunci se recurge la importuri. Astfel, peste 12% din vasta piaţă chineză se asigură din importuri.

Exportatorii din Japonia, Coreea de Sud şi Taiwan, acoperă circa două treimi din importurile chineze. Marile companii, ca POSCO (Coreea de Sud) şi Nippon Steel (Japonia) intenţionează să majoreze substanţial livrările de oţel pe piaţa chineză, pentru a atenua impactul măsurilor protecţioniste luate de guvernul american.

Intrarea Chinei în Organizaţia Mondială a Comerţului va deschide şi mai mult piaţa internă a oţelului – deoarece până în 2004 va trebui să se renunţe la majoritatea taxelor de import impuse produselor metalurgice. Pentru China, pe ansamblul economiei, această situaţie va reprezenta un avantaj deoarece se va putea industrializa cu costuri reduse (prin importuri de sortimente superioare la preţuri mai mici). În schimb, pentru foarte multe companii siderurgice chineze, afluxul de produse importate va însemna eliminarea lor de pe piaţă.

· Japonia, care ocupă locul doi în lume, a produs în anul 2001 circa 102,9 milioane tone oţel - înregistrând o scădere de 3,4% faţă de anul 2000. 

Evoluţia mai puţin favorabilă, a producţiei nipone de oţel se datorează reducerii cererii interne – ca urmare a accentuării declinului economic în 2001 (scăderea PIB-ului cu 0,7%), dar şi datorită reducerii cererii externe în special din partea SUA şi a ţărilor U.E

De fapt, unii experţi apreciază că nici în 2002 economia Japoniei nu se va redresa semnificativ – fiind singura ţară puternic dezvoltată care ar putea să înregistreze din nou o scădere a Produsului intern brut (-0,8%).

· Coreea de Sud, a şasea ţară producătoare de oţel din lume, a realizat 43,85 milioane tone oţel în 2001 - înregistrând o creştere de 1,7% faţă de anul 2000.

Această majorare modestă a producţiei de oţel s-a datorat în principal scăderii cererii interne de consum – cauza fiind amplificarea fenomenelor de declin economic. În acest sens, se arată că ritmul creşterii PIB-ului în Coreea de Sud s-a redus accentuat de la 8,8% în 2000 la numai circa 2% în 2001.

Se menţionează că, în 2001, cantităţi însemnate de oţel nu s-au utilizat şi au rămas în depozitele stochiştilor.

Industriile auto, vamală şi construcţii civile au constituit principalele domenii cu evoluţii relativ favorabile în 2001 – determinând în consecinţă şi creşteri ale cererii de oţel.

Pentru 2002, se apreciază că economia sud-coreeană va ieşi din recesiune în trimestrul III, mediul economic se va îmbunătăţi iar cererea de oţel se va redresa uşor.

AFRICA

· Continentul african realizează cantităţi reduse de oţel. În anul 2001, pe ansamblul zonei s-au produs circa 13,86 milioane tone oţel – comparativ cu 12,86 milioane tone în 2000, înregistrându-se astfel o creştere de 7,8%.

Principalele ţări africane producătoare de oţel sunt Africa de Sud, care a realizat 8,82 milioane tone oţel în anul 2001 (+4,0%), Egiptul cu 3,8 milioane tone (+33,9%) şi Libia cu 846 mii tone (-19,8%). Alte ţări cu producţii mai mici în 2001 sunt Tunisia (239 mii tone) şi Zimbabwe (156 mii tone).

ORIENTUL MIJLOCIU 

· Statele din Orientul Mijlociu realizează de asemenea cantităţi reduse de oţel. În anul 2001, producţia totală de oţel a zonei a fost de 11,18 milioane tone – înregistrând o creştere de 8,5%.

Producţia este realizată de numai trei ţări: Iranul, cu 6,9 milioane tone în 2001 (+4,8%), Arabia Saudită, cu 3,4 milioane tone (+13,4%) şi Quatarul, cu 0,9 milioane tone (+21,9%).

OCEANIA

Producţia celor două state din zonă a fost pe total în 2001 de 7,73 milioane tone, cu 11,2% mai mică în comparaţie cu anul 2000.

Pe ţări producţia a fost, după cum urmează: Australia a realizat în 2001 circa 6,9 milioane tone oţel (-13,7%) şi Noua Zeelandă a produs în acelaşi an o cantitate de 826 mii tone (+17,6%).

	 

	Tabelul nr.1

PRODUCŢIA MONDIALĂ DE OŢEL

	- mii tone -

	
	Dec.
	
	Nov.
	
	Dec.
	% modif.
	12 luni

	
	2001
	
	2001
	
	2000
	Dec -

01/00
	2001
	2000
	% 

modif.

	Austria
	411
	
	515
	r
	475
	-13,4
	5 869
	5 707
	2,8

	Belgia
	836
	
	789
	r
	917
	-8,8
	10 781
	11 636
	-7,3

	Denemarca
	61
	
	67
	
	61
	0,0
	778
	801
	-2,9

	Finlanda
	347
	
	335
	
	349
	-0,6
	3 938
	4 096
	-3,9

	Franţa
	1 264
	
	1 553
	r
	1 623
	-22,1
	19 350
	20 954
	-7,7

	Germania
	3 140
	
	3 715
	r
	3 536
	-11,2
	44 801
	46 376
	-3,4

	Grecia
	96
	
	108
	
	96
	0,0
	1 157
	1 088
	6,3

	Irlanda
	0
	
	0
	
	24
	-100,0
	150
	360
	-58,3

	Italia
	1 953
	
	2 180
	
	2 087
	-6,4
	26 461
	26 544
	-0,3

	Luxemburg
	218
	
	233
	
	230
	-5,0
	2 725
	2 571
	6,0

	Olanda
	529
	
	528
	r
	358
	47,7
	6 037
	5 666
	6,6

	Portugalia
	50
	e
	50
	e
	85
	-41,2
	776
	1 089
	-28,7

	Spania
	1 150
	
	1 540
	
	1 260
	-8,7
	16 719
	15 920
	5,0

	Suedia
	445
	
	477
	r
	447
	-0,5
	5 518
	5 229
	5,5

	Marea Britanie
	897
	
	979
	
	980
	-8,5
	13 571
	15 022
	-9,7

	Uniunea Europeană (15)
	11 396
	
	13 069
	
	12 528
	-9,0
	158 631
	163 058
	-2,7

	Bulgaria
	155
	e
	155
	e
	186
	-16,8
	2 035
	2 017
	0,9

	Croaţia
	2
	e
	2
	
	5
	-56,6
	50
	70
	-28,4

	Republica Cehă
	393
	
	535
	
	497
	-20,9
	6 315
	6 215
	1,6

	Ungaria
	175
	e
	170
	
	172
	1,7
	1 953
	1 851
	5,5

	Norvegia
	21
	
	55
	
	55
	-61,8
	635
	679
	-6,5

	Polonia
	640
	e
	690
	
	775
	-17,4
	8 788
	10 503
	-16,3

	România
	388,3
	e
	399,3
	
	375
	6,6
	4 930,1
	4 769
	2,5

	Slovacia
	222
	
	231
	
	291
	-23,7
	3 997
	3 733
	7,1

	Slovenia
	30
	e
	34
	
	36
	-17,3
	457
	465
	-1,6

	Turcia
	1 220
	e
	1 176
	
	1 247
	-2,2
	15 079
	14 325
	5,3

	Iugoslavia
	60
	
	37
	
	46
	31,6
	599
	696
	-14,0

	Alte ţări europene
	3 318
	
	3 475
	
	3 685
	-10,0
	44 799
	45 323
	-1,2

	Bielorusia
	100
	
	126
	
	141
	-29,1
	1 488
	1 504
	-1,1

	Kazakhstan
	363
	
	379
	
	416
	-12,7
	4 655
	4 770
	-2,4

	Moldova
	79
	
	82
	
	18
	338,9
	966
	909
	6,2

	Rusia
	4 726
	
	4 628
	
	4 786
	-1,3
	57 529
	57 587
	-0,1

	Ucraina
	2 576
	
	2 604
	
	2 843
	-9,4
	33 110
	31 293
	5,8

	Uzbekistan
	32
	
	34
	
	36
	-11,1
	434
	420
	3,4

	C.I.S. (6)
	7 876
	
	7 853
	
	8 240
	-4,4
	98 182
	96 483
	1,8

	Canada
	1 100
	e
	1 298
	
	1 114
	-1,3
	15 106
	16 594
	-9,0

	Cuba
	20
	e
	8
	
	29
	-30,3
	265
	336
	-21,1

	Republica Dominicană
	0
	e
	0
	
	2
	-100,0
	0
	36
	-100,0

	El Salvador
	4
	e
	3
	
	4
	-0,6
	39
	41
	-4,2

	- mii tone -

	
	Dec.
	
	Nov.
	
	Dec.
	% modif.
	12 luni

	
	2001
	
	2001
	
	2000
	Dec -

01/00
	2001
	2000
	% 

modif.

	Mexic
	1 060
	e
	1 090
	e
	1 155
	-8,2
	13 495
	15 659
	-13,8

	Trinidad şi Tobago
	50
	e
	28
	
	51
	-2,0
	674
	741
	-9,1

	Statele Unite
	6 073
	
	6 555
	r
	7 241
	-16,1
	89 711
	100 711
	-10,9

	America de Nord
	8 322
	
	9 001
	
	9 596
	-13,3
	119 489
	134 118
	-10,9

	Argentina
	282
	
	312
	
	394
	-28,3
	4 107
	4 474
	-8,2

	Brazilia
	2 361
	
	2 223
	
	2 398
	-1,6
	26 718
	27 865
	-4,1

	Chile
	90
	e
	69
	
	118
	-23,9
	1 226
	1 352
	-9,3

	Colombia
	50
	e
	51
	
	53
	-4,9
	642
	660
	-2,6

	Ecuador
	5
	e
	5
	
	4
	26,4
	61
	65
	-6,6

	Paraguay
	10
	e
	12
	
	8
	30,2
	71
	77
	-7,1

	Peru
	65
	e
	63
	
	67
	-2,3
	765
	749
	2,2

	Uruguay
	3
	e
	3
	
	3
	
	34
	38
	-11,1

	Venezuela
	350
	e
	350
	e
	355
	-1,3
	3 958
	3 835
	3,2

	America de Sud
	3 216
	
	3 088
	
	3 399
	-5,4
	37 583
	39 115
	-3,9

	Egipt
	354
	
	363
	
	258
	37,1
	3 799
	2 838
	33,9

	Libia
	94
	
	94
	
	92
	2,5
	846
	1 055
	-19,8

	Africa
	729
	
	707
	
	650
	12,1
	8 821
	8 481
	4,0

	Tunisia
	22
	
	22
	
	19
	19,1
	239
	229
	4,2

	Zimbabwe
	20
	e
	10
	e
	9
	122,2
	156
	258
	-39,5

	Africa
	1 220
	
	1 197
	
	1 028
	18,6
	13 861
	12 861
	7,8

	Iran
	571
	
	597
	
	579
	-1,4
	6 916
	6 600
	4,8

	Qatar 
	85
	e
	83
	
	69
	23,8
	888
	729
	21,9

	Arabia Saudită
	300
	e
	285
	e
	279
	7,4
	3 381
	2 981
	13,4

	Orientul Mijlociu
	956
	
	965
	
	927
	3,1
	11 185
	10 310
	8,5

	China
	13 200
	e
	12 872
	
	11 596
	13,8
	141 392
	126 316
	11,9

	India
	2 344
	
	2 276
	
	2 257
	3,9
	27 291
	26 924
	1,4

	Japonia
	8 276
	
	8 120
	r
	9 095
	-9,0
	102 863
	106 444
	-3,4

	Coreea de Sud
	3 894
	
	3 667
	
	3 694
	5,4
	43 851
	43 107
	1,7

	Taiwan 
	1 460
	e
	1 410
	e
	1 490
	-2,0
	17 078
	16 842
	1,4

	Asia
	29 174
	
	28 345
	
	28 133
	3,7
	332 474
	319 634
	4,0

	Australia
	559
	
	529
	
	572
	-2,2
	6 904
	8 004
	-13,7

	Noua Zeelandă
	64
	
	80
	
	67
	-4,1
	826
	702
	17,6

	Oceania
	624
	
	610
	
	639
	-2,4
	7 731
	8 706
	-11,2

	Total 64 ţări
	66 102
	
	67 603
	
	68 175
	-3,0
	823 934
	829 609
	-0,7


Notă: Cele 63 ţări incluse în acest tabel reprezintă aproximativ 98% din totalul producţiei mondiale de oţel

e – estimări

r – revizuiri

Sursă: IISI 2001

2. Evoluţia preţurilor laminatelor din oţel. Perspective

În 2001 şi în special în ultimele luni ale anului, fenomenele de recesiune economică s-au accentuat şi au cuprins tot mai multe ţări şi zone ale lumii – fapt care a determiant reducerea cererii de oţel şi a preţurilor.

Declinul economiei şi criza în siderurgie s-au manifestat mai puternic în SUA şi în Uniunea Europeană – conducând la scăderea într-o mare măsură a importurilor acestor ţări de oţel şi alte produse, cu influenţe nefavorabile asupra majorităţii statelor exportatoare.

Criza economică a afectat cel mai mult domeniile mari consumatoare de metal, cum sunt construcţiile, industria navală, industria aerospaţială, sectoarele auto şi energetic şi bunurile de folosinţă îndelungată – imprimând o scădere permanentă a cererii şi a preţurilor laminatelor din oţel.

Scăderea importantă a preţurilor produselor din oţel s-a datorat şi faptului că oferta s-a menţinut ridicată în comparaţie cu cererea; în acest sens, se arată că producţia mondială de oţel a scăzut aproape nesemnificativ în anul 2001 (cu sub 1%) iar în unele zone şi ţări s-au înregistrat creşteri însemnate ale producţiei (în ţări din Asia, în special în China, în Africa, Orientul Mijlociu şi în Comunitatea Statelor Independente).

De asemenea, se constată că preţurile laminatelor din oţel au înregistrat oscilaţii în anumite perioade, însă s-au menţinut reduse (de multe ori sub costurile de producţie).

Evoluţia preţurilor laminatelor din oţel pe principalele pieţe internaţionale (Uniunea Europeană, China, CSI) în anii 2000 şi 2001, se prezintă în tabelele 2,3,4 şi 5.

Scăderi importante ale preţurilor au avut loc în special pe pieţele est-europene, asiatice şi latinoamericane.

Totodată, se constată că cele mai mari scăderi ale preţurilor în 2001 au înregistrat produsele plate (banda subţire laminată la rece în rulouri, banda laminată la cald şi tabla zincată prin imersiune în rulouri) – la aceste sortimente preţurile s-au diminuat cu peste 20%, reducerile ajungând chiar la aproape 30% în cazul exporturilor UE de benzi laminate la cald. Diminuări importante de preţuri s-au înregistrat şi la semifabricate pe pieţele CSI (la sleburi –20%) şi Chinei (-13,7%). De remarcat şi scăderile de preţuri la oţelurile inoxidabile pe pieţele europene şi asiatice (-15% la tabla inox laminată la cald şi –8% la tablele din oţeluri inoxidabile laminate la rece).

Pentru anul 2002 există unele păreri care spun că preţurile se vor redresa treptat, iar în a 2-a jumătate a anului ar putea chiar să crească semnificativ, în special la unele laminate plate şi profile.

Cu toate acestea, există şi elemente care ne îndreptăţesc să afirmăm că piaţa oţelului se va înrăutăţi iar redresarea semnificativă a preţurilor va întârzia – aceasta ca urmare în special a măsurilor anunţate de Administraţia SUA de a contingenta şi de a impune taxe vamale suplimentare la importul de oţel. Astfel, la importurile de laminate se vor aplica taxe de până la 30% la care se vor stabili şi cote pentru fiecare sortiment – dacă se va depăşi un nivel de 5,4 milioane tone pe an. Aceste măsuri ar urma să fie aplicate începând cu 20 martie 2002, pentru o perioadă de 3 ani.

Se menţionează că importurile SUA depăşesc de regulă 30 milioane tone oţel anual, iar taxele ar urma să se aplice la zece categorii de oţeluri.

Aceste măsuri, impuse de guvernul american, vor afecta în principal ţările care exportă cantităţi mari de oţel în SUA şi anume: Brazilia, Coreea de Sud, Japonia, Rusia, Germania, Franţa, Australia, Turcia.

Se emnţionează că aceste acţiuni de protecţie a industriei siderurgice din SUA, nu se vor aplica majorităţii ţărilor în curs de dezvoltare, Mexicului şi Canadei; aceste ultime 2 state fac parte împreună cu SUA din Acordul de liber schimb nord-american (NAFTA).

Tabelul nr.2

Evoluţia preţurilor orientative la exportul Uniunii Europene de laminate din oţel către ţări terţe, FOB Anvers, stabilite pe baza informaţiilor furnizate de unele firme exportatoare, inclusiv comisionul exportatorului de 2,5% 

- dolari/tonă -

	SORTIMENT
	2000
	2001
	± 2001/

2000%

	
	S. I
	S. II
	Medie anuală
	S. I
	S. II
	Medie anuală
	

	Oţel beton
	227
	230
	229
	230
	213
	221
	-3,49

	Oţel comercial
	263
	252
	258
	232
	234
	233
	-9,69

	Profile grele (peste 600 mm.)
	369
	357
	363
	332
	327
	329
	-9,37

	Profile medii (300-600 mm.)
	345
	326
	335
	277
	260
	268
	-20,00

	Sârmă laminată (mesh)
	222
	207
	215
	190
	188
	189
	-12,09

	Tablă groasă (peste 10 mm)
	359
	369
	364
	368
	357
	362
	-0,55

	Tablă medie (3 - 10 mm)
	320
	305
	313
	300
	300
	300
	-4,15

	Tablă subţire laminată la rece în rulou
	391
	373
	382
	311
	297
	304
	-20,42

	Bandă laminată la cald în rulou
	320
	260
	290
	210
	202
	206
	-28,97

	Tablă zincată prin imersiune în rulou
	483
	441
	462
	366
	355
	361
	-21,86


Sursa: Metal Bulletin, Marea Britanie, colecţie 2001 

 

 

 

Tabelul nr.3

Evoluţia preţurilor orientative la importul Chinei de laminate din oţel 

C and F, principale porturi chineze; produsele sunt de provenienţă CSI, 

dacă nu se specifică altfel

- dolari/tonă -

	Sortiment
	2000
	2001
	± 2001/

2000%

	
	S. I
	S. II
	Medie anuală
	S. I
	S. II
	Medie anuală
	

	Sleburi 
	197
	184
	190
	167
	161
	164
	-13,68

	Ţagle 
	178
	181
	179
	181
	174
	178
	-0,56

	Oţel comercial
	205
	205
	205
	205
	205
	205
	0

	Tablă medie
	-
	238
	238
	213
	201
	207
	-13,03

	Tablă laminată la cald în rulouri
	257
	213
	235
	183
	180
	181
	-22,98

	Tablă laminată la rece în rulou
	340
	313
	327
	263
	232
	248
	-24,16

	Tablă zincată prin imersiune
	425
	405
	415
	355
	335
	345
	-16,87


Tabla zincată nu este de origine CSI

Sursa: Metal Bulletin, Marea Britanie, colecţie 2001 

 

Tabelul nr.4

Evoluţia preţurilor practicate la exportul ţărilor CSI către ţări terţe, FOB stivuit, exclusiv comisionul exportatorului - Marea Baltică – Marea Neagră –

-dolari/tonă- 

	Sortiment
	2000
	2001
	± 2001/

2000%

	
	S. I
	S. II
	Medie anuală
	S. I
	S. II
	Medie anuală
	

	Fontă
	124
	108
	116
	106
	110
	108
	-6,89

	Ţagle
	151
	156
	153
	155
	156
	156
	+1,96

	Oţel beton
	179
	184
	182
	188
	184
	186
	+2,20

	Oţel comercial
	-
	-
	-
	211
	208
	209
	-

	Sârmă laminată
	186
	189
	188
	187
	184
	186
	-1,06

	Profile
	196
	196
	196
	195
	189
	192
	-2,04

	Sleburi
	199
	158
	178
	138
	145
	142
	-20,22

	Tablă groasă (10 – 50 mm)
	212
	200
	206
	191
	190
	191
	-7,28

	Bandă laminată la cald în rulou
	239
	201
	220
	166
	162
	164
	-25,45

	Tablă subţire laminată la rece
	312
	287
	299
	251
	221
	236
	-21,07


Ţări membre CSI: Rusia, Ucraina, Belarus, Kazakhstan, Uzbekistan, Turkmenistan, Kirghizstan, Tadjikstan, Rep. Moldova, Armenia, Azerbaijan, Georgia.

Sursa: Metal Bulletin, Marea Britanie, colecţie 2001 

 

 

Tabelul nr.5

Evoluţia preţurilor la oţel inoxidabil, pe piaţa europeană şi asiatică

-dolari/tonă-

	SORTIMENT
	2001

	
	ian.
	martie
	iunie
	sept.
	dec.
	± dec./ ian. %

	Tablă laminată la rece, calitate 304, gros. 2mm., port Europa de Nord-FOB, lot min. 100 tone
	1300
	1280
	1238
	1150
	1190
	-8,46

	Tablă laminată la rece, în rulou, calitate 304, 2B, gros. 2mm., port Asia de Est - CIF
	1225
	1195
	1140 
	1245 
	1125
	-8,16

	Tablă laminată la cald, calitate 304, port Asia de Est, CIF
	1350 
	1350
	1150
	1140
	1150
	-14,81


Sursa: Metal Bulletin, Marea Britanie, colecţie 2001 

 

 

 

 

 

2.1.2. FEROALIAJE

Cristina BUMBAC


Anul 2001 s-a încheiat pe o notă generală pesimistă care a afectat şi piaţa feroaliajelor: scăderea cererii şi a indicilor de consum pe ansamblul economiilor dezvoltate din punct de vedere economic, intrarea unor economii puternice în recesiune (S.U.A., Japonia, Germania şi - în mai mică măsură - Marea Britanie), efectele aşteptate ale atacului terorist din S.U.A. din 11 septembrie au determinat o scădere substanţială a creşterii ritmului producţiei siderurgice şi au determinat o piaţă slabă a materiilor prime pentru siderurgie. în aceste condiţii era de aşteptat ca media preţurilor anului 2001 să se situeze la majoritatea sortimentelor de feroaliaje comercializate pe piaţa internaţională sub media anului 2000. Cu toate acestea este remarcabil faptul că pe ansamblul trimestrului IV al anului 2001 situaţia nu a fost chiar atât de dezastruoasă, multe feroaliaje comercializându-se la preţuri medii superioare celor din trimestrul III al anului.


Un eveniment major al anului 2001 pe piaţa feroaliajelor a fost situaţia specială a unuia din principalii furnizori mondiali: Brazilia. Programul de raţionalizare a furnizării de energie electrică impus de guvernul brazilian la data de 1 iunie 2001 a fost prelungit în noiembrie 2001 până pe data de 1 martie 2002. În toată această perioadă producătorii de feroaliaje brazilieni vor rămâne cu cota de energie electrică stabilită iniţial, fără posibilităţi de suplimentare a sa, fapt ce va menţine nivelul producţiei de feroaliaje la cote scăzute.


Practic toţi producătorii vor trebui să achiziţioneze lunar cu 25% mai puţină electricitate decât cea achiziţionată în perioada mai - iulie 2001. Măsura a fost luată iniţial de guvernul brazilian într-o perioadă de secetă puternică (deoarece mare parte din electricitatea produsă în Brazilia se bazează pe resursele hidroenergetice) şi a afectat toţi marii consumatori de electricitate, respectiv toate industriile energointensive în fruntea cărora se situează producţia de feroaliaje. Urmarea directă s-a concretizat în pierderi financiare foarte mari pentru producătorii de feroaliaje (estimate la 226 milioane dolari pe ansamblul anului 2001) şi aceştia au declarat ferm că vor protesta faţă de prelungirea anunţată de guvern pe data de 22 noiembrie 2001.


Decizia guvernului este controversată şi contestată de majoritatea consumatorilor energetici. Ei arată că ploile abundente care au căzut în Brazilia în ultimele luni nu justifică menţinerea raţionalizării drastice impusă de autorităţi, mai ales în condiţiile în care ţintele acestei raţionalizări nu sunt reprezentate numai de capacităţile industriale, ci şi de consumatorii casnici.


În general producătorii de feroaliaje susţin că dacă lucrează sub capacitatea instalată costurile fixe se majorează şi costul produsului finit creşte peste nivelul la care feroaliajele se tranzacţionează acum pe piaţa internaţională.


Conform datelor avansate de Asociaţia producătorilor de feroaliaje din Brazilia - Abrafe - pe ansamblul anului 2000 Brazilia a produs 902.966 tone feroaliaje; din cauza raţionalizării energiei electrice, acest nivel s-a diminuat cu 12% în anul 2001. În aceste condiţii faţă de încasări prognozate pentru 2001 la 905 milioane dolari, producătorii au câştigat numai 679 milioane dolari. Exporturile braziliene au fost în anul 2000 de 533.476 tone feroaliaje, dar scăderea din anul 2001 este o ameninţare gravă pentru unele companii care riscă să-şi piardă segmentul de piaţă externă cu greu câştigat în anii anteriori.


Situaţia brazilienilor este agravată şi de actuala conjunctură de pe piaţa feroaliajelor de bază - segment pe care producătorii din Brazilia au cea mai mare pondere - deoarece preţurile internaţionale sunt mici şi nesusţinute de nivelul cererii. Pe de altă parte, dificultăţile brazilienilor înseamnă o reducere destul de substanţială a ofertei globale de feroaliaje, eveniment bine-venit în contextul actual de cerere slabă din partea siderurgiei. Reechilibrarea balanţei cerere - ofertă (chiar dacă forţată şi nedorită de o parte a producătorilor) poate însemna preţuri mai bune în viitor, fapt care nu poate decât să inducă un oarecare optimism pe o piaţă care a atins în ultimii ani cel mai de jos nivel al său.


Ca materii prime esenţiale pentru producţia de oţel, feroaliajele depind în mod direct de evoluţia viitoare a siderurgiei. În acest context trebuie menţionată o măsură recentă luată - cel puţin teoretic - la nivel global. Cu ocazia întâlnirii la nivel înalt a ţărilor OECD, care a avut loc la Paris în perioada 17 - 18 decembrie 2001, s-a hotărât reducerea drastică a capacităţilor de producţie pentru oţel instalate la nivel mondial, cu o etapizare globală asupra căreia au căzut de acord guvernele participanţilor: până la sfârşitul anului 2003 vor fi scoase din funcţiune 61 - 65 milioane tone/an, până la sfârşitul lui 2005 încă 9,5 milioane tone/an şi până la sfârşitul lui 2010 încă 23 milioane tone/an.


Conform estimărilor OECD capacitatea totală teoretică pentru producţia de oţel se situează la nivel global la 1,07 miliarde tone/an. Statisticile avansate de IISI (International Iron & Steel Institute) arată însă că la nivelul anului 2000 - când s-a obţinut o producţie de oţel record al tuturor timpurilor - producţia nu a fost decât de 847 milioane tone. Experţii institutului apreciază că, chiar în condiţiile în care preţurile vor creşte în următorii ani peste nivelurile înregistrate în anul 2000 datorită unei cereri foarte bune, producţia totală mondială de oţel nu va depăşi 900 milioane tone/an, ceea ce arată că într-adevăr capacităţile instalate sunt prea mari.


Reacţia siderurgiştilor faţă de aceste planuri a fost destul de slabă. Unii au comentat faptul că printre capacităţile care urmează a fi dezafectate se numără unele uzine care sunt "adevărate relicve, piese de muzeu care oricum nu mai pot fi repuse niciodată în funcţiune". Comentariile generale au fost că majoritatea reducerilor preconizate au fost deja operate şi că declaraţiile guvernanţilor nu reprezintă altceva decât o punere de acord a cifrelor teoretice cu cele practice. Ţările OECD au stabilit noi întâlniri în februarie şi aprilie 2002 destinate detalierii acestor planuri precum şi discutării unor probleme legate de eliminarea unor restricţii comerciale legate de oţel şi produse siderurgice.


1. Piaţa feroaliajelor de bază a fost în general slabă în anul 2001 şi preţurile au scăzut comparativ cu media anului 2000. Ultimele luni ale anului au adus o accentuare a trendului descendent la ferosiliciu şi feromangan, dar preţul silicomanganului a crescut uşor atât pe piaţa vest-europeană cât şi în S.U.A.. De remarcat faptul că piaţa vest-europeană s-a caracterizat în general printr-un imobilism artificial al preţurilor exprimate în mărci germane, fapt ce a determinat în unele cazuri o medie a anului 2001 uşor superioară mediei anului 2000, creştere nereală mai ales în condiţiile în care moneda germană s-a depreciat substanţial comparativ cu dolarul american. 


Preţul feromanganului a scăzut în mod real pe toate pieţele reprezentative. Teoretic pe piaţa vest-europeană preţul s-a menţinut neschimbat în tot cursul anului la 980 DM/tonă, dar acest imobilism este nerealist şi reflectă dificultăţile acestei zone în care principala economie producătoare de oţel - Germania - a intrat practic în recesiune economică (definită ca două trimestre consecutive de scădere a indicelui producţiei industriale).


Veşti mai bune au venit însă din Orientul Îndepărtat, unde China a început un proces de consolidare a industriei sale producătoare de feromangan. Cele mai recente modificări intervenite pe piaţa chineză a feromanganului indică faptul că în următorii ani producţia de feroaliaj va rămâne relativ stabilă, dar numărul producătorilor se va reduce semnificativ. Totodată se pare că producţia ţării va fi destinată în măsură din ce în ce mai mare pieţei interne în detrimentul celei externe, deoarece producţia de oţel a Chinei se măreşte continuu iar resursele de minereu de mangan devin din ce în ce mai limitate. în aceste condiţii piaţa internă tinde să devină mult mai avantajoasă decât cea externă, unde preţurile sunt mici iar oferta abundentă.


Producătorii chinezi de feromangan au devenit conştienţi de faptul că la ora actuală numai companiile puternice, care pot dispune de materiile prime necesare la preţuri avantajoase, vor rezista în condiţiile complexe ale unei pieţe globale, cu avantajele şi dezavantajele sale. Ca urmare mici producători încep să se unească spre a forma companii mai solide sau acceptă să fie preluate de marile firme deoarece numai aşa pot să supravieţuiască într-o anumită măsură.


Acceptarea Chinei în Organizaţia Mondială a Comerţului le impune producătorilor interni şi o nouă abordare a relaţiilor cu exteriorul. Japonia, Coreea de Sud şi ţările din Asia de Sud-Est vor rămâne principalii beneficiari ai exporturilor chineze de feromangan, dar acum producătorii interni trebuie să se orienteze şi spre o colaborare mai strânsă cu companii similare din alte ţări, cu consumatorii produselor lor finite precum şi cu furnizorii de materii prime, deoarece numai aşa vor reuşi să beneficieze de avantajele reglementărilor OMC.


Comentariile reprezentanţilor companiilor producătoare afirmă totodată că pe ansamblu influenţa Chinei pe piaţa internaţională a feromanganului va descreşte în următorii ani deoarece resursele de minereu s-au diminuat şi o parte din ce în ce mai mare a producţiei va fi destinată pieţei interne. O altă tendinţă va fi orientarea spre produse cu valoare adăugată mai mare şi, ca urmare, restructurarea industriei producătoare în conformitate cu cerinţele pieţei pentru acest tip de produse. 


În anul 2000 China a produs în total 1,9 milioane tone feromangan, din care aproape 71% a fost destinat pieţei interne. Importurile de minereu de mangan ale ţării s-au ridicat la 1,2 milioane tone, în creştere faţă nivelul din 1999 (1,07 milioane tone). Majoritatea producţiei s-a obţinut în provinciile din zona de mijloc şi de vest a teritoriului chinez (provinciile Sichuan, Yunnan, Hunan, Guangxi şi Giuzhou), respectiv acolo unde resursele interne de minereu de mangan sunt mai bogate. Producătorii din nordul şi estul Chinei s-au reprofilat pe alte feroaliaje sau, cei mai puţin importanţi, şi-au închis porţile.


Sfârşitul lunii noiembrie 2001 a adus pe piaţa chineză creşteri de preţuri la feromanganul produs la intern ca urmare a închiderii uzinelor uneia din cele mai mari firme producătoare: compania Xiangtan a oprit producţia în provincia Hunan din cauza condiţiilor de piaţă depresivă şi a datoriilor uriaşe pe care le are către furnizorii de electricitate locali. Uzinele din Hunan erau axate pe producţia de feromangan cu conţinut ridicat de carbon, sortiment care în ultimul timp a avut parte de scăderi continue de preţuri şi pe piaţa căruia există în permanenţă o supraofertă absolută.


Efectele acestei măsuri s-au văzut imediat în preţurile de export ale comercianţilor chinezi: de la 370 dolari/tonă FOB acestea s-au majorat la 380 dolari/tonă în aceleaşi condiţii de livrare. Comentariile observatorilor chinezi sunt în sensul că dacă uzinele din Hunan vor rămâne închise pentru o "perioadă medie" de timp - aşa cum au declarat reprezentanţii companiei Xiangtan - atunci sunt şanse pentru creşteri mai mari de preţuri deoarece cererea internă pentru feromangan este foarte bună şi chiar şi cererea externă dă semne de înviorare. Aceste aprecieri optimiste au fost totuşi temperate de declaraţiile unor comercianţi care au afirmat că în nici un caz nu vom asista la creşteri spectaculoase de preţuri în perioada imediat următoare.


Preţul ferosiliciului a cunoscut acelaşi trend descendent constant al preţurilor pe tot parcursul anului 2001, accentuat în cursul ultimului trimestru, şi pe toate pieţele reprezentative cu excepţia zonei vest-europene. Creşterile uşoare înregistrate de la trimestru la trimestru pe piaţa europeană nu au reuşit însă să compenseze preţul mic de pornire al ferosiliciului cu baza 75% Si astfel încât media anuală este şi în acest caz sub media anului 2000. În plus, preţurile exprimate în mărci germane nu pot fi considerate ca relevante în condiţiile devalorizării acestei monede comparativ cu dolarul american.


Singurul eveniment notabil pe o piaţă plată a fost unul legat de rezolvarea unor conflicte internaţionale. Astfel, Institutul de Arbitraj al Camerei de Comerţ din Stockholm a dat câştig de cauză la începutul lunii decembrie 2001 firmei suedeze Sonaco Trading în litigiul cu compania JSC Kuznetsk Ferroalloys (Kuznetskie Ferrosplavi) din Rusia amendând-o pe aceasta din urmă cu 2,7 milioane dolari pentru nerespectarea contractelor legate de furnizarea ferosiliciului.


Practic compania rusă a vândut ferosiliciul destinat suedezilor prin intermediul unei firme off-shore asociate lui Kuznetsk către un consumator înregistrat fictiv în Gibraltar ca Queensboro Enterprise Ltd. Sonaco plătise în avans ferosiliciul comandat ruşilor şi furnizase chiar şi sacii în care acesta trebuia ambalat. Aceşti saci au constituit şi proba finală a procesului, deoarece ruşii i-au folosit pentru livrarea ferosiliciului către cealaltă firmă în timp ce declarau suedezilor că nu le pot livra marfa din diferite cauze.


Arbitrajul suedez a hotărât că firma rusă trebuie să-i plătească comerciantului suedez 1,33 milioane dolari reprezentând plata în avans efectuată de acesta, 1,05 milioane dolari daune pentru nerespectarea condiţiilor contractuale şi 320.000 dolari contravaloarea sacilor buclucaşi. Sonaco a fost la rândul său penalizat cu 1,1 milioane dolari reprezentând contravaloarea ferosiliciului furnizat de ruşi şi neplătit de suedezi după ce aceştia au descoperit frauda.


Relaţiile dintre suedezi şi ruşi rămân însă încordate deoarece Sonaco a mai descoperit transporturi care trebuiau să-i fie destinate dar deturnate de ruşi în Coreea de Sud, astfel încât încă alte trei plângeri sunt pe rol la curtea de arbitraj. În plus, suedezii au înaintat o plângere şi contra băncii MDM care a preluat anul trecut majoritatea acţiunilor companiei Kuznetsk şi se pare că a avut cunoştinţă de manevrele producătorului de ferosiliciu.


Perspectivele pieţei ferosiliciului nu par să fie mult diferite de evoluţia din ultimele luni. Cererea continuă să fie slabă în contextul în care pe piaţa acestui feroaliaj există o supraofertă absolută de circa 10% la nivel mondial. În aceste condiţii este puţin probabil să asistăm în primele luni ale anului 2002 la o creştere de preţuri mai ales în condiţiile în care piaţa asiatică va reveni la o activitate normală abia după a doua jumătate a lunii februarie când se termină sărbătorile de iarnă din această zonă.


Nici piaţa siliciului metalic nu pare mult mai bună. Spre sfârşitul anului 2001 preţurile siliciului metalic s-au înscris pe un trend net descendent, afectând cele două ţări mari furnizoare de metal, respectiv China şi Brazilia. În ambele zone oferta a fost foarte ridicată în anul 2000 şi în prima jumătate a anului 2001, iar restricţiile legate de achiziţionarea energiei electrice necesare pentru producerea siliciului intervenite în a doua jumătate a anului 2001 - restricţii care au redus producţia în unele cazuri chiar semnificativ - nu au avut impactul scontat din cauza diminuării cererii.


Astfel, în China oferta de siliciu metalic s-a menţinut ridicată în timp ce diminuarea cererii a determinat un număr din ce în ce mai mic de tranzacţii. Producătorii din provinciile Guangdong şi Fujian s-au confruntat în toamna anului 2001 cu unele probleme legate de restricţiile impuse de furnizorii de energie obţinut în centrale hidro-electrice şi, ca urmare, producţia de siliciu metalic a scăzut. În clipa în care însă producătorii şi comercianţii din cele două regiuni chineze au încercat să majoreze preţul cu 20 dolari/tonă, argumentând pe baza diminuării ofertei, consumatorii s-au situat pe o poziţie netă de refuz, arătând că dispun de suficiente stocuri şi că pot să mai aştepte până când situaţia revine la normal.


Cele mai afectate zone de export ale Chinei au fost Asia şi Europa, unde preţurile obtenabile pentru sortimentul standard 5-5-3 se înscriu în limitele scăzute de 685 - 695 dolari/tonă FOB, fiind menţionate chiar tranzacţii la 670 dolari/tonă FOB. Sortimentul 4-4-1 se vinde la 715 - 725 dolari/tonă FOB, dar şi aici consumatorii pun o oarecare presiune asupra preţurilor şi încearcă scăderea lor.


Între timp oferta producătorilor chinezi scade în continuare, deoarece regiunile din sudul ţării nu produc la capacitatea nominală în timpul iernii din cauza întreruperilor în furnizarea energiei electrice. Majoritatea centralelor de aici se bazează pe resurse hidro şi devin inoperante în condiţii de temperaturi foarte scăzute. În celelalte regiuni însă producţia continuă în ritmuri normale, fapt ce compensează pierderile din Sud în contextul unei cereri finale la consumatori diminuată substanţial.


În timp ce chinezii se plâng de situaţia creată, producătorii din Brazilia afirmă că restricţiile impuse de guvern în anul 2001 la furnizarea electricităţii au fost "o binecuvântare deghizată" pentru piaţa a siliciului metalic, deoarece preţurile la export au scăzut sub 1000 dolari/tonă FOB. Raţionalizarea energiei electrice i-a determinat pe brazilieni să-şi diminueze substanţial producţia, astfel încât l ora actuală se pot lăuda că nu au stocuri nevandabile pe o piaţă pe care cererea s-a micşorat drastic.


Capacitatea instalată în Brazilia este de 215.000 tone siliciu metalic anual, dar în anul 2001 producţia nu a depăşit 130.000 - 140.000 tone, conform estimărilor asociaţiei producătorilor de feroaliaje din ţară, Abrafe. În anul 2000 producţia a fost de 166.344 tone, cu 21,8% mai mult decât în 1999.


Brazilia a terminat anul anul 2001 cu numai 8 cuptoare în funcţiune, dintr-un total de 23 destinate producţiei de siliciu metalic. Cel mai mare producător intern este compania CBCC, care dispune de o capacitate totală de 54.000 tone metal pe an, dar în 2001 a obţinut numai circa 32.000 tone. Alte companii mari, cum ar fi Italmagnesio, Camargo Correa Metais şi Minas Ligas, au redus de asemenea drastic atât producţia de siliciu metalic cât şi pe cea de ferosiliciu şi silicat de calciu. Toate aceste diminuări ale producţiei au intervenit începând cu luna iunie 2001 - când guvernul a introdus raţionalizarea electricităţii - dar preţurile au continuat să se diminueze din cauza cererii foarte slabe.


Preţurile mici de comercializare au determinat şi compania Invensil (subsidiară a grupului francez Pechiney Electrometallurgie) să anunţe reducerea producţiei de siliciu în următoarele luni. Cu excepţia cuptorului de la Anglefort, toate cuptoarele din Franţa vor fi închise cel puţin până în martie 2002, producţia fiind astfel micşorată cu echivalentul a 10.000 tone/an. Preţurile la consumatorii din Europa de Vest sunt de circa 1100 euro/tonă, nivel considerat prea mic pentru o profitabilitate decentă a producătorilor. Decizia francezilor nu este de altfel singulară pe piaţa vest-europeană: o serie de producători de siliciu metalic de mai mică anvergură au declarat de asemenea că-şi vor închide porţile în condiţiile în care preţurile se menţin la actualul nivel.


Preţurile siliciului metalic au cunoscut un trend uşor ascendent în anii 1999 şi 2000, mediile anuale fiind cu circa 10% mai mari decât cele ale anului precedent. Începând însă cu ianuarie 2001 tendinţa s-a inversat: de la un preţ mediu de 1225 dolari/tonă pe piaţa vest-europeană pentru metalul de puritate 98% înregistrat la începutul anului, s-a ajuns la 1140 dolari/tonă în mai 2001, apoi la 1035 dolari/tonă în august şi în sfârşit la 1025 dolari/tonă în decembrie 2001. La sfârşitul anului preţurile practicate în S.U.A. erau de 53 - 54 cenţi/lv. (1168 - 1190 dolari/tonă) pentru acelaşi sortiment, în Hong Kong metalul de puritate min. 98,5% se vindea cu 690 - 700 dolari/tonă FOB principale porturi chineze, iar compania italiană Assomet publica un preţ de listă franco - producător de 2300 - 2450 lire/kg.


Evoluţia viitoare a pieţei siliciului metalic va depinde acum numai de trendurile pe care le va înregistra cererea. Oferta este limitată atât la nivelul Chinei cât şi la cel al Braziliei (ţară care livrează la export un siliciu metalic de calitate mult mai bună decât cel furnizat de chinezi) şi cel puţin în primele trei-patru luni ale anului 2002 problemele legate de furnizarea energiei electrice vor continua să rămână la ordinea zilei în ambele ţări. Producătorii brazilieni sunt însă destul de pesimişti în ceea ce priveşte evoluţia preţurilor, ei afirmând că nu se aşteaptă la o majorare decât în a doua jumătate a anului 2002 deoarece până atunci economiile principalelor ţări dezvoltate vor continuă să fie în recesiune.

Evoluţia preţurilor la feroaliaje de bază

	Sortiment/Piaţa/Perioada

	 
	Medie 2000
	Trim. I 2001
	Trim. II 2001
	Trim. III 2001
	Trim. IV 2001
	Medie 2001
	Modificare % 2001/2000

	FeMn baza 78% Mn, 7,5% C, piaţa vest-europeană, DM/tonă

	 
	895,96
	980,00
	980,00
	980,00
	980,00
	980,00
	+9,4

	FeMn 78% Mn, 7,5% C, piaţa S.U.A., $/tonă lungă

	 
	480,92
	468,75
	458,96
	444,25
	447,92
	454,97
	-5,4

	FeMn 80% Mn, max. 1,5% C, piaţa S.U.A, taxe plătite, $/tonă

	 
	977,42
	974,62
	874,50
	815,71
	815,71
	870,13
	-11,0

	FeMn min. 75% Mn, 7,5% C, piaţa Hong Kong, $/tonă lungă

	 
	386,23
	388,33
	389,29
	375,50
	375,17
	382,07
	-1,1

	FeSi baza 75% Si, piaţa vest-europeană, DM/tonă

	 
	1133,33
	1080,00
	1093,33
	1160,00
	1160,00
	1123,33
	-0,9

	FeSi baza 75% Si, din import, piaţa S.U.A., $/tonă

	 
	789,18
	760,59
	710,07
	672,41
	672,41
	703,87
	-10,8

	FeSi baza 50% Si, din producţie internă, piaţa S.U.A., $/tonă

	 
	894,71
	859,80
	820,30
	782,64
	782,64
	811,34
	-9,3

	FeSi min. 75% Si, piaţa Hong Kong, $/tonă

	 
	494,14
	496,45
	492,71
	469,67
	465,00
	480,96
	-2,7

	SiMn baza 65-75% Mn, 14-25% Si, piaţa vest-europeană, DM/tonă

	 
	994,12
	990,00
	992,50
	1005,00
	1005,00
	998,12
	+0,4

	SiMn 65-75% Mn, 14-25% Si, piaţa S.U.A., $/tonă

	 
	529,83
	476,74
	509,82
	542,89
	530,71
	515,04
	-2,8

	SiMn min. 65% Mn, max. 17% Si, piaţa Hong Kong, $/tonă

	 
	398,24
	417,29
	405,00
	397,50
	410,25
	407,51
	+2,3


Nota: Condiţiile de livrare sunt următoarele:



- pe piaţa vest-europeană: franco-uzina consumatoare;



- pe piaţa S.U.A.: în depozit Pittsburgh;



- pe piaţa Hong Kong: FOB principale porturi chineze;


 1 tonă lungă = 1016 kg = 2204 lv.

Sursa: Metal Bulletin, Marea Britanie, colecţie.


Preţul ferosilicomanganului a evoluat în condiţii de piaţă mult mai favorabile, feroaliajul fiind singurul dintre cele de bază care se bucură pentru al doilea an consecutiv de o cerere fermă. Ultimele luni ale anului 2001 au adus creşteri destul de importante de preţuri mai ales pe piaţa S.U.A. (+ 8,8% comparativ cu media trimestrului III al anului) şi creşteri mai puţin semnificative pe piaţa vest-europeană (+ 1,4% comparativ cu media trimestrului anterior). În mod paradoxal în Orientul Îndepărtat preţurile au scăzut uşor în perioada octombrie - decembrie (-1,8% faţa de iulie - septembrie) în timp ce media anuală s-a situat cu aproape 3% peste media anului 2000.


Piaţa chineză a silicomanganului se caracterizează în prezent printr-o cerere deosebit de puternică (mai ales comparativ cu evoluţia generală a siderurgiei mondiale), fapt ce reduce destul de drastic disponibilul pentru export. Principalii furnizori interni menţin preţurile de export la 400 dolari/tonă FOB - cu precădere pentru consumatorii din Coreea de Sud - dar la intern cer cu circa 10 dolari/tonă mai mult. Se semnalează totuşi şi oferte la preţuri mai mici efectuate de către unii producători minori, "oportunişti" în concepţia marilor firme producătoare.


Comercianţii din Hong Kong apreciază că piaţa Chinei poate să suporte oferta internă într-un grad ridicat de asimilare. Majorarea preţului minereului de mangan - operată pe anumite segmente de furnizori care livrează în China - este unul din factorii principali care au condus la creşterea preţului de vânzare pentru silicomangan. Principala consecinţă este diminuarea disponibilului pentru export.


Operaţiunile speculative ale micilor producători, care oferă totuşi unele cantităţi la export la preţuri mai mici decât cele de pe piaţa internă, destabilizează piaţa şi au determinat guvernul chinez să ia măsura închiderii unora dintre aceşti operatori de mai mică anvergură. Cei mai vulnerabili la măsurile guvernamentale sunt producătorii cu o capacitate de sub 3000 tone silicomangan anual, mai ales în condiţiile în care aceştia nu-şi pot permite să respecte legislaţia referitoare la protecţia mediului. Comentariile generale sunt în sensul că închiderea micilor producători va contribui la stabilizarea pieţei silicomanganului nu numai în interiorul Chinei, ci şi în exterior deoarece vor fi eliminate oscilaţiile de preţuri nefundamentate pe creşterea costurilor de producţie.


Până la diminuarea mai semnificativă a ofertei piaţa nord-americană încearcă să ia masuri de protejare a producătorilor interni. Importurile de silicomangan provenind din India efectuate de diverse companii din S.U.A. s-ar putea să fie supuse unei taxe anti-dumping retroactive de minimum 25%, au anunţat autorităţile americane la începutul lunii noiembrie 2001.


ITA (International Trade Administration), care este parte a Departamentului Comerţului din S.U.A., a declarat că a început o anchetă preliminară referitoare la "circumstanţele critice" în care exportatorii de silicomangan indieni au declanşat o adevărată ofensivă pe piaţa americană de teama impunerii viitoare a unor taxe antidumping.


În fapt în luna mai 2001 Departamentul Comerţului Internaţional a iniţiat o anchetă referitoare la importurile provenind din India, declanşată ca urmare a unei plângeri înaintate de producătorul american Eramet Marietta contra importurilor provenind din India, Kazakhstan şi Venezuela. În luna iunie ITA a declarat ca există suficiente dovezi că importurile din cele trei ţări au cauzat prejudicii industriei interne şi că vor fi stabilite unele taxe anti-dumping. În toată această perioadă exportatorii indieni s-au grăbit să exporte cât mai mult silicomangan pe piaţa americană înainte ca taxele să fie stabilite. Întrucât preţurile de import au fost în majoritatea cazurilor cu 25% mai mici decât cele normale interne, ITA susţine că importatorii ştiau foarte bine că indienii realizează o acţiune de dumping şi, ca urmare, s-ar putea să fie obligaţi să răspundă solidar cu exportatorii de daunele provocate producătorilor americani. Conform aprecierilor ITA în perioada martie - iulie 2001 importurile de silicomangan provenind din India au crescut cu 15%.


Evoluţia viitoare a preţurilor silicomanganului pare să se înscrie pe linia cu care ne-am obişnuit deja în ultimii ani: creşteri uşoare dar constante susţinute de o cerere fermă din partea siderurgiei în detrimentul celorlalte feroaliaje de bază. Este probabil că în primele luni ale anului 2002 preţurile silicomanganului se vor menţine cel puţin la nivelul înregistrat în decembrie 2001, cu posibile creşteri mai accentuate după a doua j8umătate a lunii februarie.


2. Piaţa ferocromului a căzut din nou în cursul anului 2001 după în 2000 unele sortimente păreau să se înscrie pe un curs de redresare mult aşteptată de producători. Ultimele luni ale anului 2001 au reprezentat pentru ferocrom o adevărată criză, cu preţuri situate la niveluri istoric de mici. 


Astfel, sortimentul charge cu 52% Cr s-a comercializat pe piaţa vest-europeană la sfârşitul lunii decembrie 2001 la preţul de 672,41 dolari/tonă comparativ cu o medie anuală înregistrată pe 1996 de 1128,99 dolari/tonă. În mod similar, pe piaţa S.U.A. preţul sortimentului cu 52 - 55% Cr era la sfârşitul anului 2001 de 661,38 dolari/tonă faţa de o medie a anului 1996 de 1083,86 dolari/tonă. În Orientul Îndepărtat, piaţa din Hong Kong înregistra un preţ de 628,32 dolari/tonă pentru sortimentul cu 60% Cr şi 8% C în timp ce media anului 1996 a fost de 1002,64 dolari/tonă.


La începutul anului 2001 compania elveţiană Xstrata şi-a închis cuptoarele pentru ferocrom pe care le deţine în Africa de Sud din cauza condiţiilor slabe de piaţă şi anume a preţurilor deosebit de mici la care se comercializează ferocromul. Iată însă că la jumătatea lunii octombrie Xstrata a încheiat un acord pe termen de un an cu grupul Anglo Platinum prin care i-a acordat acestuia dreptul de a opera cuptoarele de la Rustenburg.


Anglo Platinum va opera cuptoarele ca topitorii pentru mata de metale platinice pe care o va obţine din zgurile de furnal de la propriile sale topitorii. În acelaşi timp compania sud-africana va suporta costurile de 1,5 milioane dolari impuse de transformarea cuptoarelor de la producţia de ferocrom la producţia de metale platinice şi va plăti elveţienilor o chirie pentru cuptoarele puse la dispoziţie de aceştia. După un an acordul poate fi reînnoit prin acordul părţilor.


Reprezentanţii companiei Xstrata au afirmat că în felul acesta pot menţine în funcţiune capacitatea totală de 130.000 tone anual destinată iniţial producţiei de ferocrom atâta timp cât piaţa acestui feroaliaj este depresivă. Comenzile de ferocrom ale clienţilor companiei vor fi onorate în continuare din producţia obţinută la alte uzine ale companiei.


Între timp oferta de ferocrom s-a diminuat destul de substanţial din cauza unei greve a muncitorilor intervenită tot în Africa de Sud. Astfel, începând cu 11 octombrie 2001 Numsa (sindicatul sud-african al muncitorilor din metalurgie, National Union of Metalworkers of South Africa) a declarat grevă la uzinele producătoare de ferocrom ale companiei Samancor pentru susţinerea solicitărilor referitoare la creşterea salariilor. Greva a antrenat circa 5000 de muncitori şi a afectat uzinele de la Ferrometals-Witbank, Ferrochrome Middleburg, Tubatse Ferrochrome şi Palmiet Ferrochrome.


Conform declaraţiilor reprezentanţilor grupului BHP Billiton, care deţine 60% din acţiunile companiei Samancor, în anul 2000 Samancor a obţinut în total 908.000 tone feroaliaje pe bază de crom, fapt ce i-a permis să constituie "stocuri suficiente pentru a putea depăşi criza declanşată de grevă".

Evoluţia preţurilor la ferocrom


- dolari/tonă 100% Cr -

	Sortiment/Piaţa/Perioada

	 
	Medie 2000
	Trim. I 2001
	Trim. II 2001
	Trim. III 2001
	Trim. IV 2001
	Medie 2001
	Modificare % 2001/2000

	FeCr charge baza 52% Cr, preţ de contract, piaţa vest-europeană

	 
	949,36
	970,03
	846,94
	734,87
	704,56
	814,10
	-14,3

	FeCr 6-8% C, baza 60% Cr, max. 1,5% Si, piaţa vest-europeană

	 
	875,18
	747,43
	712,83
	645,95
	639,34
	686,46
	-21,6

	FeCr 0,10% C, medie 68-70% Cr, piaţa vest-europeană

	 
	1387,53
	1300,72
	1268,57
	1170,28
	1124,35
	1215,98
	-12,4

	FeCr 0,06% C, 65% Cr, piaţa vest-europeană în depozit

	 
	1475,02
	1385,24
	1421,98
	1304,40
	1212,54
	1331,04
	-9,8

	FeCr 6-8% C, baza 60-65% Cr, max. 2% Si, piaţa S.U.A.

	 
	883,11
	793,66
	710,99
	665,79
	643,93
	703,59
	-20,3

	FeCr charge baza 52-55% Cr, piaţa S.U.A., preţ de contract

	 
	787,77
	771,62
	747,74
	665,79
	661,38
	711,63
	-9,6

	FeCr 0,05% C, min. 65% Cr, piaţa S.U.A.

	 
	1522,47
	1365,94
	1419,22
	1433,00
	1433,00
	1412,79
	-7,2

	FeCr 0,10% C, min. 62% Cr, piaţa S.U.A.

	 
	1258,12
	1026,98
	1208,87
	1201,52
	1201,52
	1159,72
	-7,8

	FeCr 0,15% C, min. 60% Cr, piaţa S.U.A.

	 
	1206,20
	1012,29
	1168,44
	1201,52
	1201,52
	1145,94
	-5,0

	FeCr 8% C, 60% Cr, piaţa Hong Kong

	 
	774,46
	665,98
	636,58
	630,52
	626,97
	640,01
	-17,4


Nota:
Condiţiile generale de livrare sunt următoarele:



- pe piaţa vest-europeană: franco-uzina consumatoare;



- pe piaţa S.U.A.: în depozit Pittsburgh, taxe plătite;



- pe piaţa Hong Kong: FOB principale porturi chineze.

Sursa: Metal Bulletin, Marea Britanie, colecţie.


Comentariile recente ale producătorilor de ferocrom cu conţinut ridicat de carbon arată un optimism moderat în ceea ce priveşte viitorul imediat al acestei industrii: în cazul în care cererea se va înscrie pe o linie normală, sunt posibile creşteri de preţuri determinate de faptul că oferta este foarte limitată. Reducerile de producţie operate mai ales în Africa de Sud au fost determinante în acest sens, dar acum a mai apărut un factor de influenţă: rata de utilizare a deşeurilor din oţeluri inoxidabile a scăzut la nivelul marilor siderurgişti.


Pentru moment piaţa ferocromului continuă să se caracterizeze prin tranzacţii sporadice şi prin solicitări reduse din punct de vedere cantitativ, dar contractele pentru ultimele luni ale anului 2001 s-au încheiat la preţuri mai bune şi pentru cantităţi uşor sporite comparativ cu cele din prima jumătate a anului. Majoritatea contractelor din Europa s-au încheiat la circa 30 cenţi/lv. (peste 660 dolari/tonă), singura zonă care rămâne extrem de depresivă fiind Asia, unde preţurile se învârt în jurul a 25 cenţi/lv. (circa 550 dolari/tonă).


Cotaţiile nichelului la LME (London Metal Exchange - Bursa de metale de la Londra) au avut o influenţă negativă asupra preţurilor ferocromului, mai ales în condiţiile de volatilitate a preţurilor care au caracterizat piaţa acestui metal la sfârşitul anului 2001. Dacă influenţa directă asupra preţurilor ferocromului a fost negativă, apare însă şi o influenţă indirectă mai mult decât pozitivă: preţurile mici de pe piaţa nichelului au determinat furnizorii de deşeuri din oţeluri inoxidabile să se retragă de pe piaţă şi să aştepte vremuri mai bune pentru a-şi oferi marfa. În aceste condiţii unii observatori apreciază că rata utilizării deşeurilor la uzinele siderurgice din Europa a scăzut la 40 - 45% faţă de un nivel anterior de 75%. În plus ruşii se pare că s-au hotărât să-şi limiteze drastic exporturile de deşeuri inox, astfel încât oferta generală pentru această materie primă siderurgică s-a diminuat destul de mult. Ca urmare cererea pentru ferocrom a început să crească şi se poate aprecia că în prima parte a anului 2002 situaţia actuală se va perpetua, ceea ce înseamnă că este posibil să asistăm la creşteri destul de semnificative de preţuri pe segmentul reprezentat de ferocromul cu conţinut ridicat de carbon.


Creşterile de preţuri ar putea fi susţinute şi de nivelul actual al ofertei de ferocrom. În cursul anilor 2000 - 2001 producătorii din Africa de Sud şi din India au operat reduceri ale producţiei care au retras în mod cumulat de pe piaţă circa 1 milion tone ferocrom. Reprezentanţii companiilor Samancor şi Xstrata din Africa de Sud au declarat recent că nu vor mai opera noi închideri de uzine, dar că nici nu vor redeschide porţile celor deja închise, cel puţin pentru câteva luni de-acum încolo. Situaţia sud-africanilor este acum destul de dificilă deoarece moneda sud-africană (rândul) s-a devalorizat foarte mult faţă de dolarul american (conform "The Economist" din 5 - 11 ianuarie 2002 un dolar valorează acum 12,3 ranzi comparativ cu numai 7,5 cu un an în urmă, ceea ce înseamnă o depreciere cu aproape 40%) fapt ce nu ajută nici procesul investiţional şi nici nu induce optimism în rândul producătorilor interni.


Pe segmentul reprezentat de cromul metalic se pare că cererea începe de asemenea să crească uşor deoarece producătorii îşi redeschid porţile. Astfel, la jumătatea lunii decembrie 2001 compania Tulachermet din Rusia a redeschis uzinele sale producătoare de crom metal după o întrerupere a producţiei de 6 luni datorată condiţiilor proaste de piaţă. În perioada scursă au fost însă efectuate unele investiţii care au tins spre modernizarea tehnologică şi creşterea productivităţii muncii astfel încât producătorul rus să devina mai competitiv.


Tulachermet are o capacitate totală de 1000 tone/an fulgi de crom electrolitic, dar conform afirmaţiilor directorului de vânzări (Iuri Mişin) în anul 2002 nu se vor produce mai mult de 650 tone crom. Uzinele se aprovizionează cu oxid de crom de la compania Aktubinsk din Kazakhstan şi a încheiat deja contracte de vânzare cu concernul Base Metals.


3. Piaţa feroaliajelor speciale a evoluat în ultimele luni ale anului 2001 în condiţii de cerere relativ scăzută, fapt ce a determinat în majoritatea cazurilor scăderi de preţuri comparativ cu media trimestrului anterior. Excepţia a constituit-o ferowolframul, care a avut o evoluţie bună în tot cursul anului. Feroaliajul cu cea mai depresivă piaţă a fost din nou ferovanadiul, unde preţurile au atins niveluri inimaginabil de mici.


Preţul feromolibdenului a crescut uşor în ultimele săptămâni ale anului 2001, piaţa acestui feroaliaj special cunoscând o revenire semnificativă a cererii.


Piaţa molibdenului a cunoscut unele mutaţii - mai ales pe zona Orientului Îndepărtat - care tind spre o consolidare a sa. Compania Jinduicheng Molybdenum Mining Corp. (JDC), cel mai mare producător de molibden din China, a luat decizia de a-şi extinde activitatea şi în Japonia prin formarea unei subsidiare comerciale. Reprezentanţii JDC au afirmat că speră ca până la sfârşitul anului 2001 să rezolve toate problemele prin conlucrare cu guvernul japonez şi cu contactele deja existente pe piaţa niponă.


Pentru moment nu s-a specificat dacă pe piaţa japoneză va fi trimis feromolibdenul sau oxidul de molibden produse de JDC, dar este probabil că feroaliajul se va bucura de o atenţie deosebită deoarece pentru moment acesta practic nu mai poate fi exportat pe piaţa Uniunii Europene din cauza taxelor anti-dumping impuse recent de Comisia Europeană.


JDC furnizează şi cantităţi importante de oxid de molibden şi reprezentanţii companiei apreciază că cererea pentru oxid se va majora în zona vest-europeană în perioada imediat următoare. În aceste condiţii producătorul chinez speră să livreze cantităţi sporite de oxid de molibden în Uniunea Europeană, în ciuda plângerilor care s-au făcut auzite referitoare la calitatea produsului livrat. JDC afirmă că se va strădui să livreze numai oxid de bună calitate, cu un conţinut de minimum 60% Mo şi sub 0,08% Pb şi că în actualele condiţii este firească opţiunea generală a producătorilor chinezi pentru oxid în loc de feroaliaj.


Între timp piaţa vest-europeană aşteaptă impactul pe care îl va avea reducerea producţiei de cupru din America. Compania Phelps Dodge, unul din cei mai mari producători de cupru din S.U.A., a anunţat ca începând cu 15 februarie 2002 va reduce la jumătate producţia la minele Sierrita şi Bagdad, fapt ce va afecta în mod substanţial oferta de molibden deoarece metalul se obţine în secundar la extracţia cuprului.


În cursul anului 2000 mina Sierrita a oferit circa 10.000 tone molibden în concentrate, iar Bagdad circa 3175 tone. Ca urmare a înjumătăţirii producţiei de cupru, oferta de molibden a celor două mine se va diminua la numai circa 6.500 tone. Alte două mine ale companiei Phelps Dodge, respectiv Morenci şi Chino, vor oferi împreună numai aproximativ 900 tone molibden.


Efectele reducerii ofertei pe piaţa americană îşi vor face simţit efectul probabil începând cu martie 2002, dar piaţa europeană s-ar putea să fie afectată chiar mai devreme deoarece aici se consumă circa 40% din molibdenul prelucrat la nivel mondial şi diversele zvonuri referitoare la reducerea producţiei şi în alte zone ar putea să aibă un efect de avalanşă asupra pieţei vest-europene. Comercianţii de oxid de molibden şi de feromolibden din cadrul Uniunii Europene au întâmpinat însă cu bucurie toate aceste veşti deoarece preţurile metalului au fost destul de mici în ultima perioadă şi orice reducere a oferte nu poate decât să echilibreze balanţa cerere - ofertă şi să determine un nivel al preţurilor mai ridicat.


Ultimele zile ale anului 2001 au indus un oarecare optimism în rândul producătorilor şi comercianţilor de molibden din zona europeană, care speră într-o majorare bine-venită a preţurilor în următoarea perioadă: cererea pentru metal a crescut uşor, interesul consumatorilor manifestându-se mai ales pentru oxid de molibden.


Comercianţii de oxid au declarat că din ce în ce mai mulţi consumatori au cerut materialul cu livrare imediată, fapt ce a ridicat preţul pentru oxidul de molibden în vrac la 2,36 dolari/lv. (5209,90 dolari/tonă), iar pentru brichete la 2,44 dolari/lv. (5379,28 dolari/tonă). În aceste condiţii unii consumatori au început negocierile pentru încheierea unor contracte de aprovizionare pe termen mai lung, de un trimestru sau chiar de un an.


La sfârşitul lunii decembrie 2001 cererea pentru molibden era atât de bună încât oxidul se comercializa în mod frecvent la 2,40 - 2,50 dolari/lv. (5291-5511 dolari/tonă); a fost momentul în care comercianţii au hotărât să nu încheie încă contractele pentru luna ianuarie 2002, aşteptând noi majorări de preţuri. Piaţa nord-americană a urmat acelaşi trend, preţul normal pentru oxidul de molibden comercializat aici fiind de 2,48 dolari/lv. (5467 dolari/tonă).


Feromolibdenul a reacţionat mai greu la creşterile de preţuri înregistrate pe segmentul reprezentat de oxid deoarece stocurile de feroaliaj cu taxe plătite erau destul de ridicate. Spre sfârşitul lunii decembrie 2001 au început însă să se înregistreze şi aici unele "mişcări": consumatorii au manifestat un interes sporit faţă de achiziţiile pe termen mai lung şi cu cantităţi mai mari, contractele s-au încheiat într-un ritm mai alert şi, ca urmare, şi preţurile au început să crească uşor. S-au menţionat contracte încheiate la 6,75 dolari/kg 100% Mo pe piaţa vest-europeană şi la 5,85 dolari/kg FOB principale porturi chineze pentru feromolibdenul comercializat pe piaţa Hong Kong-ului.


Recentele creşteri de preţuri sunt privite cu optimism de majoritatea producătorilor şi comercianţilor care acţionează pe piaţa molibdenului, dar au existat şi voci care au afirmat că situaţia actuala nu este decât o repetare a unei evoluţii ciclice care a caracterizat piaţa molibdenului în ultimele 12 - 18 luni: preţurile oxidului urcă până la 2,70 - 2,80 dolari/lv., după care scad din nou şi se menţin mici perioade lungi de timp.


Evoluţia statistică a preţurilor oxidului de molibden arată într-adevăr oscilaţii destul de frecvente ale nivelurilor de tranzacţionare, dar tendinţa clară din 1997 până în prezent a fost de diminuare constantă. Astfel, dacă media anului 1997 a fost de 9569,87 dolari/tonă, în 1998 aceasta scăzuse la 7688,07 dolari/tonă, apoi în 1999 la 6028,10 dolari/tonă, pentru ca în anul 2000 să fie de 5700,29 dolari/tonă. Anul 2001 a început cu un preţ mic în ianuarie, de 5070,63 dolari/tonă, dar apoi a crescut la 5313 dolari/tonă pentru o scurtă perioadă (sfârşitul lui februarie - începutul lui martie) pentru ca la sfârşitul lunii martie să revină la nivelul anterior de 5070,63 dolari/tonă. La sfârşitul lunii mai 2001 preţul oxidului de molibden pe piaţa vest-europeană ajunsese la 5522,57 dolari/tonă, iar la jumătatea lunii iunie chiar la 5732 dolari/tonă, pentru ca apoi în toată jumătatea a doua a anului să se menţină la 5235 dolari/tonă. Trendul descendent s-a accentuat în lunile octombrie şi noiembrie (5125,74 dolari/tonă la jumătatea lunii noiembrie).


Preţul feromolibdenului a arătat o evoluţie similară pe piaţa vest-europeană: pentru sortimentul cu baza 65 - 70% Mo în condiţii de livrare franco uzina consumatoare, nivelul minim de tranzacţionare al anului 2001 a fost în ianuarie, respectiv 6503,57 dolari/tonă 100% Mo, iar nivelul maxim a fost în luna iunie, respectiv 6893,75 dolari/tonă 100% Mo. Apoi a urmat un trend descendent până la 6575 dolari/tonă în luna noiembrie, pentru ca uşoare creşteri să se înregistreze spre sfârşitul lunii decembrie (6675 - 6700 dolari/tonă).


Rămâne de văzut dacă tendinţa actuală de majorare a preţurilor va fi de durată - fenomen dorit de majoritatea companiilor care acţionează pe piaţa molibdenului şi susţinut teoretic prin reducerile de ofertă operate de marii producători şi semnalate de noi anterior - sau va fi numai o scurtă înviorare urmată de o nouă etapă de preţuri mici determinată de o cerere pe ansamblu slabă.


Preţul ferotitanului s-a diminuat consecutiv în trimestrele II, III şi IV ale anului 2001, dar preţul cu care s-a încheiat anul nu a fost mult diferit de cel cu care a început: 3175 dolari/ton la sfârşitul lunii decembrie comparativ cu 3275 dolari/tonă la începutul lunii ianuarie. Datorită preţurilor de comercializare ridicate din perioada februarie - august media anului 2001 se situează însă cu aproape 3% peste media anului 2000. Preţurile la producător (UK Metal & Alloys don Marea Britanie) au început anul cu niveluri foarte ridicate, dar la sfârşitul lunii decembrie se situau sub cele de pe piaţa liberă (3120 dolari/tonă).


Conferinţa anuală a Asociaţiei Internaţionale a Titanului (International Titanium Assn., ITA) care a avut loc la începutul lunii octombrie 2001 la Las Vegas, S.U.A., s-a încheiat fără ca participanţii să ajungă la o concluzie certă referitoare la evoluţia viitoare a acestui sector. Au fost exprimate speranţe referitor la o cerere sporită din partea producătorilor de aeronave militare şi în zonele economiilor în curs de dezvoltare, dar scăderea mai mult decât drastică a cererii din partea producătorilor de aeronave comerciale şi de transport civil (domeniu care anul trecut a preluat 40% din producţia totală mondială de titan sub diferite forme) se pare că afectează în mod cu adevărat grav piaţa titanului.


Reprezentanţii grupului Boeing şi-au prezentat de asemenea punctul de vedere şi au afirmat că până în anul 2020 cererea totală mondială pentru aeronave civile se va dubla faţă de nivelul actual: a fost avansată cifra de 30.000 aparate comparativ cu 14.500 în anul 2000. În ceea ce priveşte viitorul imediat însă reprezentanţii Boeing au declarat cu sinceritate că nu ştiu cum va evolua transportul aerian civil. "Nu putem decât să sperăm că ne vom putea menţine în aer făcând zborurile cât mai sigure", a declarat John Rueland, directorul pentru marketing al marelui grup.


Chiar dacă unul din cei mai mari producători mondiali de aeronave nu şi-a permis să dezvăluie date certe, există informaţii că cererea de aparate militare a început să compenseze parţial scăderea cererii pentru aparate civile. Washingtonul a contactat deja producătorii de aeronave şi a pus întrebări ferme referitoare la posibilitatea măririi capacităţii de producţie pentru anumite tipuri de avioane militare. Sunt avansate chiar şi unele cifre: producţia avionului de tip F-18A (care consumă circa 11 tone produse din titan pe bucată) ar urma să fie dublată, de la 48 de bucăţi pe an în prezent la 96 aparate/an, iar producţia transportorului militar tip C-17 (care consumă circa 68 tone produse din titan pe bucată) s-ar putea majora de la 12 la 18 aparate anual. Cel mai important spor de producţie va veni însă de la avioanele militare F-22, care încorporează până la 45 de tone de produse din titan pe bucată, avioane al căror număr va spori substanţial în următorii ani.


Concluzia preşedintelui companiei americane RTI International Metals (unul din cei mai mari producători mondiali de produse din titan) a fost că ponderea aplicaţiilor militare în consumul total de titan ar putea să crească în scurt timp de la 14%, cât este la ora actuală, la minimum 20% şi chiar 25%, fapt ce ar compensa în parte pierderile induse de reducerea cererii din partea sectorului civil.


Între timp statisticile oficiale arată că în S.U.A. livrările de titan din trimestrul II al anului 2001 au crescut cu 6% comparativ cu trimestrul II al anului 2000, iar datele preliminare indică faptul că şi în trimestrul III s-a înregistrat o creştere. Pe ansamblul primului semestru al anului 2001 se apreciază că livrările americane totale au fost cu circa 2% mai mari decât cele din aceeaşi perioadă a anului precedent, totalul ridicându-se la 12.020 tone conţinut titan. Cele mai accelerate ritmuri de creştere s-au înregistrat la producţia de lingouri (+ 39,4% în perioada de comparaţie) şi la tablă şi bandă (+ 9%) ca produse tradiţionale şi cu pondere în general mare în consumul total, în timp ce unele produse speciale şi-au dublat producţia (sârmă, conducte şi ţevi speciale). În ceea ce priveşte consumul de produse din titan necesare acestei producţii, buretele a înregistrat o creştere cu 37% şi deşeurile cu 13%.


Comentatorii pieţei titanului consideră că nu pot face o legătură directă cu evenimentele din 11 septembrie deoarece piaţa ferotitanului era destul de slabă şi înainte de atacul terorist asupra S.U.A.. Perspectivele sunt însă incerte. Pentru ca preţul ferotitanului să scadă şi mai mult, ar fi nevoie ca preţul deşeurilor să se diminueze mult sub nivelul actual, iar acest lucru este destul de puţin posibil: dacă se produc mai puţine avioane la nivel mondial, se reduce şi oferta de deşeuri din titan şi preţurile cresc. Este greu însă de apreciat care va fi evoluţia în continuare a preţurilor titanului în condiţiile în care majoritatea metalelor neferoase speciale evoluează în condiţii de incertitudine.


Răspunsul la reducerea drastică a traficului aerian civil şi, în consecinţă a cererii pentru aeronave comerciale, a fost reprezentat şi de diminuarea producţiei mondiale de titan. Prima companie americană care şi-a făcut publice intenţiile a fost Titanium Metals Corp., cu sediul în Denver, Colorado, care a anunţat că la două din uzinele sale producţia de semifabricate din titan se va diminua simţitor în următoarea perioadă.


Timet va reduce cu 40% producţia la uzinele Henderson din Nevada, singurele uzine care încă mai produc burete de titan în S.U.A.. Compania dispune aici de un procedeu de distilare prin vacuum (numit VDP, "vacuum distilled process") şi în primele luni ale anului 2001 producţia s-a menţinut aproape la nivelul capacităţii maxime de circa 8800 tone/an.


Începând cu 15 noiembrie 2001 Timet a oprit şi unul din cele trei cuptoare cu fascicul de electroni care operează la uzinele Morgantown din Pennsylvania şi a anunţat că va reduce producţia şi la un al doilea cuptor, astfel încât pe ansamblu producţia se va diminua aici cu circa 20%. Uzinele din Pennsylvania lucrează cu deşeuri din titan şi produc lingouri de metal de mare puritate.


Conform aprecierilor reprezentanţilor companiei Timet sunt posibile şi alte reduceri în viitorul apropiat deoarece, în concepţia lor, piaţa titanului s-ar putea diminua în anul 2002 cu circa 40% ca urmare a scăderii transportului civil aerian la nivel global.


Şi în Rusia producătorii de titan iau aceleaşi măsuri drastice. Compania VSMPO (Verkhnaya Salda Metallurgical Production Assn.), care este cel mai mare producător de titan din ţară, a anunţat că diminuează pe ansamblu cu 20% producţia diverselor sortimente ca urmare a reducerii cererii.


Producătorul rus este unul din furnizorii marilor concerne Boeing şi Airbus şi pentru moment reprezentanţii săi prevăd o reducere a cererii pentru titan cu 40 - 50% în următoarele luni. Compania de transporturi aeriene civile American Airlines a declarat că pentru anul 2002 îşi va diminua cererea de aeronave cu mai mult de jumătate: va prelua numai 20 de avioane tip Boeing şi va amâna comanda fermă pentru restul de 29 de aeronave care erau prevăzute în plan.


Din cauza legislaţiei ruse compania VSMPO nu a putut să dea publicităţii date ferme referitoare la producţia sa de titan sau la producţia de burete de titan a subsidiarei sale Avisma, dar la începutul anului 2001 reprezentanţii săi declarau că speră ca pe ansamblul anului să vândă circa 13.500 tone produse din titan. VSMPO este singurul producător de titan integrat pe verticală din Rusia şi ca urmare a deciziei sale vor avea de suferit şi firmele componente cum ar fi Avisma, de la care se aşteaptă în curând un anunţ similar de reducere a producţiei.


Observatorii pieţei titanului afirmă că în primul trimestru al anului 2002 preţul ferotitanului va creşte deoarece în ultimele zile ale anului 2001 o serie de consumatori şi-au manifestat interesul pentru achiziţionarea feroaliajului. Producătorii de ferotitan consideră că stocurile consumatorilor s-au epuizat şi că aceştia sunt nevoiţi acum să cumpere în cantităţi ceva mai mari decât cele normale pentru primele luni ale anului.


Un alt argument în favoarea creşterii preţurilor ferotitanului îl reprezintă evoluţia recentă de pe segmentul reprezentat de deşeuri din titan. Aici preţurile au crescut deja: sortimentul 90/6/4 neprocesat se vinde cu 75 - 78 cenţi/lv. (1653 - 1720 dolari/tonă). Stocurile Rusiei se pare că s-au diminuat în ultimele luni sau, cel puţin, oferta la export nu mai este atât de bogată ca la începutul anului 2001. Comercianţii au remarcat deja faptul că deşeurile ruseşti nu mai pot fi găsite pe piaţă la preţuri avantajoase, fapt ce indică o restrângere a balanţei cerere - ofertă cu posibile consecinţe asupra creşterii preţurilor.

Evoluţia preţurilor la feroaliaje speciale


- dolari/tonă 100% metalul de aliere -

	Sortiment/Piaţa/Perioada

	 
	Medie 2000
	Trim.I 2001
	Trim. II 2001
	Trim.III 2001
	Trim.IV 2001
	Medie 2001
	Modificare % 2001/2000

	FeMo baza 65-70% Mo, piaţa vest-europeană

	 
	7035,60
	6548,41
	6708,80
	6767,34
	6620,37
	6661,23
	-5,3

	FeMo baza 60% Mo, piaţa vest-europeană în depozit Rotterdam

	 
	6586,95
	6393,65
	6354,75
	6255,39
	6044,44
	6262,06
	-5,0

	FeMo 65-70% Mo, piaţa S.U.A.

	 
	7609,47
	6824,70
	6916,99
	7034,11
	6944,55
	6930,08
	-9,0

	FeMo min. 60% Mo, piaţa Hong Kong

	 
	6526,49
	6257,04
	6213,43
	6220,27
	5924,63
	6153,84
	-5,7

	FeTi 70% Ti, max. 4,5% Al, piaţa marii Britanii

	 
	3674,11
	4045,43
	3940,28
	3752,31
	3392,59
	3782,65
	+2,9

	FeW baza 75% W, piaţa vest-europeană, în depozit Rotterdam taxe neplătite

	 
	5683,80
	6600,00
	6991,67
	6734,26
	6348,15
	6668,52
	+17,3

	FeW min. 75% W, piaţa Hong Kong

	 
	5526,42
	6080,21
	6938,89
	7000,00
	6898,15
	6729,31
	+21,7

	FeV baza 70-80% V, piaţa vest-europeană

	 
	9778,37
	8048,94
	8483,10
	7836,37
	6921,48
	7822,47
	-20,0

	FeV 70 - 80%, piaţa S.U.A.

	 
	11350,53
	8820,81
	9369,63
	8933,30
	8428,58
	8888,08
	-21,7


Nota: Condiţiile generale de livrare sunt următoarele:



- pe piaţa vest-europeană: franco-uzina consumatoare;



- pe piaţa S.U.A.: în depozit Pittsburgh;



- pe piaţa Hong Kong: FOB principale porturi chineze.

Sursa: Metal Bulletin, Marea Britanie, colecţie.


Preţul ferowolframului a crescut în tot cursul anului 2001, până în ultimele săptămâni când au început să se înregistreze unele scăderi uşoare. Ca urmare, dup doi ni consecutivi de scădere a preţurilor, media anului 2001 s-a situat peste cea a anului 2000 cu o creştere nemaiîntâlnită în ultimii şase ani: aproximativ 20% comparativ cu o creştere de numai 14% în anul 1998 comparativ cu 1997.


Piaţa wolframului s-a caracterizat pe ansamblul anului 2001 prin restructurări importante şi strategii noi aplicate mai ales de producători. Astfel, guvernul Chinei pare hotărât să continue politica de control strict asupra producţiei de wolfram a ţării - şi aceasta a fost cea mai importantă afirmaţie a oficialităţilor de la Beijing cu ocazia celei de-a XIV-a Conferinţe a Asociaţiei Internaţionale a Wolframului (ITIA, International Tungsten Industry Assn.) care a avut loc la sfârşitul lunii octombrie 2001 în Guangzhou, China.


Cererea pentru wolfram s-ar putea să scadă în următoarele luni mai ales în S.U.A., unde recesiunea economică afectează şi sectorul tehnologiei informaţiei care a devenit în ultimul timp unul din principalele domenii consumatoare de metal. Cu toate aceste previziuni pesimiste chinezii speră să menţină echilibrată balanţa cerere - ofertă de pe piaţa tungstenului prin continuarea politicii de reformare a sectorului producător intern. reforma se va concretiza în instituirea controlului total asupra producţiei, reorganizarea unităţilor producătoare şi a structurii exportului, creşterea ratei de utilizare a resurselor interne şi orientarea spre produse cu valoare adăugată mai mare.


Planurile de perspectivă imediată ale Chinei nu includ nici un fel de noi explorări sau deschiderea unor noi exploatări ale wolframului, ci se axează mai degrabă pe diversificarea producţiei şi mai buna utilizare a materiilor prime pe bază de wolfram. Oficialităţile guvernamentale au arătat că în ultimul timp China şi-a exploatat în ritmuri extrem de accelerate rezervele de tungsten, fapt ce le-a diminuat considerabil; cu toate acestea s-a afirmat că nu există nici un pericol ca aceste rezerve să se epuizeze în viitorul previzibil.


În perioada 1995 - 1999 concentratele de wolfram au cumulat numai 1,3% din exporturile totale de metal ale ţării. Produsele intermediare de tipul paratungstatului de amoniu au reprezentat marea majoritate a exporturilor chineze (92% din total), în timp ce produsele prelucrate au avut o pondere de 6,7%. Aceste date arată decizia Chinei de a-şi schimba structura producţiei şi a exporturilor deoarece în perioada 1990 - 1995 concentratele deţineau o pondere de 20%, produsele intermediare de 77% şi produsele prelucrate de numai 3,6%. Conform afirmaţiilor reprezentanţilor celui mai mare producător chinez, compania Zhuzhou Cemented Carbide Works, această politică va fi continuată în următorii ani de către principalii producători interni.


Aceleaşi afirmaţii au fost făcute şi de reprezentanţii companiei Minmetals, una din firmele exportatoare majore din China. Volumul exportului chinez de produse primare şi intermediare se va reduce în următorii ani, deşi se pare că guvernul chinez nu va reduce încă - cel puţin la nivelul anului 2002 - cota de export de 17.000 tone wolfram alocată producătorilor. Restructurarea sectorului va însemna şi utilizarea pe scară mai largă a deşeurilor din wolfram şi a metalului reciclat, fapt ce va compensa închiderea unor mine fără ca altele noi să fie deschise.


Un alt mare producător chinez, firma Xiamen Tungsten Co., a declarat că pe ansamblul anului 2001 va exporta aceeaşi cantitate de wolfram ca în anul anterior, respectiv circa 9000 tone de paratungstat de amoniu obţinute în uzinele sale care dispun de o capacitate totală de producţie de circa 10.000 tone anual. Exporturile de pudră de wolfram se vor ridica probabil la puţin peste 1600 tone în ciuda faptului că uzinele Gesac (Golden Egret Special Alloy Co., subsidiară a grupului Xiamen) sunt la ora actuală închise. Grupul mai produce anual şi circa 65% din producţia totală de sârmă din wolfram a Chinei, dispunând de o capacitate de circa 800 tone anual. Exporturile de sârmă sunt însă mici în principal datorită faptului că consumul intern a crescut în ultimii cinci ani în ritmuri medii anuale de peste 10%.


Producătorii de wolfram din China au început să ia unele măsuri de restructurare a pieţei interne în contextul în care evoluţia preţurilor metalului a fost în ultimul timp net descendentă şi pierderile industriei chineze s-au amplificat de la lună la lună.


Una din primele măsuri logice în condiţii de supraofertă este reducerea numărului ofertanţilor, care se poate face fie prin închiderea unor mine/capacităţi, fie prin fuzionarea celor existente. Această din urmă metodă se pare că a fost aleasă de companiile Zhuzhou Cemented Carbide Works şi Shizhuyuan Metals Mine, care au hotărât în primă fază să construiască împreună o topitorie pentru prelucrarea minereului de wolfram pe care îl obţin ambele firme. Noua topitorie (numită Chengzhou Diamond Tungsten Works), cu o capacitate totală de 10.000 tone wolfram anual, va fi construită în localitatea Chengzhou din regiunea Hunan, şi va intra în funcţiune probabil la începutul anului 2003.


Zhuzhou Cemented Carbide va deţine 60% din capitalul noilor uzine, iar Shizhuyuan (care este şi unul din cei mai mari producători de bismut din China) restul de 40%, iar investiţia totală se va ridica probabil la 140 milioane yuani (conform "The Economist" din 5 - 11 ianuarie 2002 rata de schimb este de 8,28 yuani la un dolar american). Reprezentanţii celor două companii au declarat că producţia de metal pe care o vor obţine nu va fi destinată exportului (în condiţiile în care guvernul chinez controlează foarte strict exporturile de wolfram prin sistemul licenţelor acordate cu deosebită zgârcenie) ci pieţei interne, unde se pare că cererea este în continuă creştere.


În Orientul Îndepărtat a apărut între timp un alt exportator potenţial de wolfram: Vietnamul. Compania canadiană Tiberon Minerals a anuanţat că planurile sale de exploatare a tungstenului la complexul Nui Phao au intrat într-o nouă fază, şi anume lansarea studiului de pre-fezabilitate după ce acţiunile de explorare au fost finalizate cu succes. proiectul prevede o producţie anuală de circa 5000 tone wolfram începând cu 2003 9sau cel mai târziu începutul anului 2004), cantitate ce va afecta serios piaţa internaţională a wolframului.


Proiectele din Vietnam sunt însă puse oarecum sub semnul întrebării ca urmare a deciziei unei alte companii canadiene de a-şi spori producţia: este vorba despre firma North American Tungsten Corp. cu sediul în Vancouver, care şi-a anunţat în mod oficial intenţia de a redeschide exploatarea minieră de la Cantung, localitate situată în nordul Canadei. Mina va fi redeschisă probabil la jumătatea lunii decembrie 2001 deoarece nu a mai rămas de finalizat decât contractul de transport al concentratelor obţinute la mină. Producţia anuală s-ar putea ridica la 300.000 tone conţinut 1% WO3, dar cifra exactă va fi stabilită în funcţie de condiţiile concrete de piaţă.


North American are în proprietate exclusivă două depozite importante, la Cantung şi la Mactung, care îi permit să afirme că pe ansamblu deţine 15% din rezervele totale mondiale de minereu de wolfram de calitate superioară. Compania intenţionează ca în viitorul apropiat să înceapă exploatarea şi la mina Mactung, acţiune care va fi finanţată parţial din rezultatele financiare obţinute prin exploatarea minei Cantung. Canadienii au încheiat deja contracte cu grupurile internaţionale Sandvik şi Osram care vor prelua în totalitate wolframul produs la Cantung şi vor participa şi la dezvoltarea celui de-al doilea proiect.


Supremaţia chinezilor de pe piaţa internaţională a wolframului este ameninţată şi de către europeni. Compania austriacă Wolfram Bergbau-und Hutten-GmbH a anunţat că a semnat contractul pentru a începe exploatarea scheelitului (un minereu specific de tungsten) în regiunea Castilia y Leon din Spania. Rezervele deja explorate se situează la circa 2,2 milioane tone minereu cu conţinut de peste 0,7% WO3.


Concentratele de scheelit obţinute în Spania vor fi exportate în totalitate în Austria şi vor fi utilizate de către firma Wolfram Bergbau la producţia sa de pudră de wolfram. Pentru început producţia de concentrate este apreciată la circa 800 tone conţinut wolfram anual. Timp de patru ani mina va funcţiona ca exploatare la zi, după care va fi probabil dezvoltată - în funcţie de condiţiile de piaţă - în exploatare subterană.


Europenii încearcă astfel să-şi asigure necesarul de wolfram din alte surse decât China şi Rusia deoarece livrările din aceste două ţări sunt în general incerte atât din punct de vedere al calităţii cât şi al seriozităţii respectării termenelor de livrare. Dificultăţile întâmpinate la sfârşitul anului 2000 de consumatorii de concentrate din wolfram europeni au condus la perioade de goluri de producţie şi pierderi financiare care nu pot fi acceptate pe piaţa Europei de Vest.


Pentru moment se poate spune că perspectivele pieţei ferowolframului sunt incerte. Preţurile au ajuns în cursul anului 2001 la un nivel foarte ridicat (7000 dolari/tonă în perioada martie - iunie) care nu a mai foat atins de mulţi ani (cel mai ridicat nivel din ultmii ani a fost reprezentat de media anului 1996, respectiv 6195,66 dolari/tonă). În aceste condiţii este puţin probabil s asistăm în continuare la noi creşteri de preţuri în condiţiile unei economii globale slabe, caracterizată în cele mai importante zone macro-economice prin depresiune sau creştere nesemnificativă. Tot ce pot spera producătorii de wolfram la ora actuală este o menţinere a preţurilor la nivelul din luna decembrie 2001, adică 5700 - 6300 dolari/tonă.


Piaţa ferovanadiului a căzut din nou la preţuri practic nemaiîntâlnite până acum. Faţă de nivelul de vârf din anul 1998, când ferovanadiul s-a comercuializat la preţuri de 25.000 - 26.000 dolari/tonă, nivelul actual reprezintă numai un sfert (6335 dolari/tonă la sfârşitul lunii decembrie 2001) fapt ce pune probleme serioase în fata producătorilor.


Unele veşti ceva mai bune u venit îns în ultimele săptămâni din orientul Îndepărtat. Astfel, în timp ce piaţa internaţională a ferovanadiului se caracterizează în continuare prin preţuri mici (în fapt din ce în ce mai mici) şi prin ofertă abundentă, piaţa chineză dă semne de stabilizare ca urmare a măsurilor luate la nivelul producătorilor.


Compania Panzhihua Iron & Steel Group (Pangang) a luat decizia de a reduce drastic producţia de ferovanadiu cu 80% V (în primele şase luni ale anului 2001 aceasta a fost cu 57% mai mică decât în aceeaşi perioadă a anului 2000) şi de a se axa în principal pe sortimentul cu 50% V, pentru care cererea este mult mai puternică. Ca urmare piaţa chineză s-a stabilizat şi chiar dă semne de îmbunătăţire uşoară, fapt comentat cu mult optimism de către observatorii din Beijing.


Cifrele date publicităţii de către Pangang arată că în prima jumătate a anului 2001 compania a produs numai 607 tone ferovanadiu cu 80% V, faţ de 1407 tone obţinute în aceeaşi perioadă a anului 2000. În schimb producţia de ferovanadiu cu 50% V a crescut de la 522 tone în perioada ianuarie - iunie 2000 la 1150 tone în semestrul I 2001. 


Preţurile ferovanadiului 50% V de pe piaţa internă a Chinei sunt acum la aproape acelaşi nivel cu preţurile de export pentru sortimentul cu 80% V, fapt ce determină producătorii nu numai să se îndrepte spre consumatorii de acasă şi să renunţe la exporturi, dar chiar şi să-şi schimbe structura producţiei, exemplul dat de Pangang fiind urmat şi de alţi producători de ferovanadiu din China.


Realitatea este însă că ferovanadiul se vinde acum în yuani pe piaţa chineză mai mult pe credit şi în condiţiile în care rata de schimb yuan - dolar este menţinută fixă de către autorităţile guvernamentale şi bancare din China este dificil de apreciat care este nivelul real al preţurilor.


Între timp preţul pentaoxidului de vanadiu scade în continuare la nivel internaţional în tranzacţiile la disponibil. La începutul lunii decembrie 2001 observatorii au comentat un contract încheiat de furnizorii din China la preţul de 1,18 dolari/lv. 2601,45 dolari/tonă), fapt ce a erodat simţitor media de 1,25 dolari/lv. la care se încheiau în general contractele.


Comentariile generale sunt că atât pentaoxidul de vanadiu cât şi ferovanadiul intră în iarna anului 2002 alunecând necontrolat pe o pantă abruptă de ski, mai ales în condiţiile în care producătorii de ferovanadiu afirmă că preţul pentaoxidului trebuie să scadă până la 1,10 dolari/lv. pentru ca ei să-şi poată permite să mai fabrice feroaliajul. tendinţele actuale arată că un preţ de 5,50 dolari/kg pentru feroaliaj nu este deloc imposibil, ba chiar devine probabil în contextul unei siderurgii slabe la nivel mondial. Cererile din partea oţelăriilor lansate pentru primul trimestru al anului 2002 sunt sporadice şi la cantităţi mici şi nu există nici un semn că această tendinţă se va modifica prea curând. Producătorii se pregătesc astfel de o nouă rundă de reduceri ale producţiei: Xstrata (companie cu sediul principal în Elveţia) a anunţat deja închiderea unor capacităţi din Africa de Sud, iar compania sud-africană Highveld Steel & Vanadium (cel mai mare productor la nivel mondial) stochează zgurile vanadifere în aşteptarea unor preţuri mai bune.


Măsurile luate de chinezi au fost urmate şi de ruşi. Rusia şi-a făcut simţită prezenţa foarte agresivă în ultimii ani mai ales pe piaţa europeană, dar acum se pare că şi metalurgiştii ruşi operează reduceri ale producţiei. Din păcate nu se poate aprecia corect situaţia din Rusia din cauza lipsei de date centralizate, dar observatorii interni apreciază că oferta la export se va reduce în următoarele luni.


În S.U.A. companiile Bear Metallurgical Co., Stratcor (Strategic Minerals Corp., Gulf Chemical & metallurgical Corp, US Vanadium Corp. şi Shieldalloy Metallurgical Corp. au convins Asociaţia producătorilor de feroaliaje să înainteze către Departamentul Comerţului o plângere împotriva importurilor de ferovanadiu din China şi Africa de Sud. Reclamanţii susţin că ferovanadiul exportat de China are o marjă de dumping de 49 - 51%, iar cel livrat de Africa de Sud de 66 - 85%.


Conform celor susţinute în plângere, "tacticile de comerţ necinstit" au permis celor doi exportatori să capteze în mod rapid un segment important al pieţei americane: dacă în 1999 importurile totale din cele două ţări au fost de 385 tone echivalent vanadiu în ferovanadiu, în 2000 s-au ridicat la 1134 tone şi pentru 2001 se estimează un total de 1497 tone vanadiu. Asociaţia americană afirmă că la nivelul anului 2000 China şi Africa de Sud au furnizat împreună 45,7% din importurile totale de vanadiu ale S.U.A., acoperind 19,4% din consumul americanilor. Autorităţile americane au la dispoziţie 45 de zile pentru exminarea cererii producătorilor de feroaliaje, dar majoritatea observatorilor sunt convinşi că instituirea unor taxe anti-dumping este aproape sigură.


Evoluţia viitoare a preţurilor ferovanadiului este greu de apreciat. De mai multe ori în cursul ultimelor 24 de luni observatorii au considerat că se atinsese cel mai de jos nivel posibil şi că preţurile nu mai unde să cadă, dar realitatea a dovedit că era loc de mai rău. Este motivul pentru care nu ne hazardăm să avansăm cifre referitoare la nivelul preţurilor din următoarele luni. Nu putem decât să spunem încă o dată că "preţurile sunt istoric de mici" şi că "trendul trebuie să se modifice".

 

2.1.3. DEŞEURI FEROASE

Cristina BUMBAC


1. Deşeuri din oţel obişnuit şi din fontă


După un an 2000 destul de slab, cu evoluţii în general descendente de preţuri şi cu prea puţine perioade de creştere, a urmat un an 2001 extrem de neplăcut pentru procesorii şi comercianţii de fier vechi. Chiar dacă au existat unele perioade scurte caracterizate prin optimism moderat indus de unele creşteri ale preţurilor, media generală anuală s-a situat practic la toate sortimentele comercializate pe toate zonele macro-economice de interes sub media anului 2000 9singura excepţie o constituie piaţa Germaniei la un singur sortiment, dar aici intervin probleme legate de rata de schimb marcă - dolar pe care le vom analiza ulterior).


Scăderea preţurilor s-a accentuat în ultimele luni ale anului după în perioada trimestrului III 2001 se înregistraseră unele creşteri de preţuri considerate ca încurajatoare de către specialişti. Odată cu luna octombrie 2001 piaţa fierului vechi se pare că a intrat într-o nouă fază de slăbiciune. Primii care au reacţionat la noile condiţii sunt consumatorii din Marea Britanie: compania Corus Engineering Steel (care este unul din principalii cumpărători de fier vechi de pe piaţa britanică) a confirmat faptul că pentru luna octombrie contractele cu furnizorii au fost încheiate la preţuri cu circa 2 lire sterline/tonă mai mici la majoritatea sortimentelor. În noiembrie a avut loc o nouă scădere de preţuri cu circa 3 lire sterline/tonă şi noul nivel s-a menţinut în tot cursul lunii decembrie. Consecinţa a fost o medie a trimestrului IV 2001 mi mică cu până la 30% comparativ cu media trimestrului anterior (- 29,2% la sortimentul 8B). Dacă se iau în considerare şi preţurile mici din prima jumătate a anului devine evident faptul că media anuală a fost în unele cazuri mai mică cu până la aproape 40% comparativ cu media anului 2000 (-39,5% la acelaşi sortiment 8B, dar şi - 30,,7% la 8A, - 37% la sortimentul No.2 şi - 25,3% la sortimentul No.1).

Evoluţia preţurilor la deşeuri feroase


- piaţa Marii Britanii, franco-consumator, exportator sau procesor, lire sterline/tonă -

	Sortiment/Perioada
	Tr.I 2001
	Tr.II 2001
	Tr.III 2001
	Tr.IV 2001
	Medie 2001
	±% 2001/

2000

	OA deşeuri vechi grele, bucăţi de profile şi tablă groasă (peste 6 mm) cu dimensiuni de max. 1,50m x 0,60 m
	38,97
	38,17
	39,50
	35,50
	38,03
	-13,3

	1 deşeuri vechi min. 6 mm grosime, dimensiuni de max. 1,50 m x 0,60 m, compacte
	25,97
	24,50
	24,50
	24,50
	24,87
	-25,3

	2 deşeuri vechi min. 3 mm grosime, dimensiuni de max. 0,60 m x 0,60 m, compacte
	15,47
	14,00
	14,00
	14,00
	14,37
	-37,0

	3B deşeuri din fontă şi oţel tăiate în buc. de max. 206 mm, cu densitate de min. 0,80 tone/mc
	35,87
	36,67
	38,00
	35,67
	36,55
	-11,5

	4A baloturi de tablă subţire din oţel (excl. acoperite) în pachete de dimensiuni utilizabile în cuptoare
	42,80
	41,17
	42,50
	37,83
	41,07
	-18,2

	4C baloturi de tablă subţire în pachete utilizabile în cuptoare
	37,30
	35,67
	37,00
	32,33
	35,57
	-21,1

	7A strunjituri din oţel carbon, grele, sfărâmate sau mărunte (excl. metale neferoase, inox.)
	22,47
	21,00
	19,50
	17,17
	20,03
	-16,7

	7B oţel greu şpan
	20,72
	19,50
	18,00
	15,67
	18,47
	-18,4

	8A deşeuri uşoare din oţel, în bucăţi necompacte care se pot presa (excl. acoperiri)
	23,30
	21,67
	23,00
	18,33
	21,57
	-30,7

	8B deşeuri uşoare din oţel în bucăţi necopctate care se pot presa
	16,30
	14,67
	16,00
	11,33
	14,57
	-39,5

	9A deşeuri grele din fontă turnată cu grosime de min. 13 mm la dimensiuni pt. utilizare în cuptoare
	26,60
	25,00
	25,00
	22,33
	24,73
	-24,8

	9B deşeuri din bloc cilindru
	74,60
	73,00
	73,00
	73,00
	73,40
	-3,7

	9C deşeuri din bloc cilindru NP
	88,10
	86,50
	86,50
	86,50
	86,90
	-4,3

	10 deşeuri uşoare din fontă turnată la dimensiuni pt. utilizare în cuptoare
	29,10
	27,50
	27,50
	24,83
	27,23
	-23,1

	11A deşeuri de la prelucrarea pieselor turnate din fontă, cu conţinut scăzut de fosfor
	17,50
	17,50
	17,50
	16,17
	17,17
	-14,7

	12A deşeuri din oţel din producţie nouă
	34,30
	33,17
	34,50
	29,83
	32,95
	-18,8

	12C deşeuri din oţel din producţie nouă min. 3 mm, dimensiuni 0,60 m x 0,60 m, compacte
	35,30
	34,17
	35,50
	30,83
	33,95
	-18,3

	12D deşeuri din oţel din producţie nouă, amestecate
	36,30
	35,17
	36,50
	31,83
	34,95
	-17,8

	Fier vechi uşor
	3,00
	3,00
	3,00
	3,00
	3,00
	-61,0


Sursa: Metal Bulletin, Marea Britanie, colecţie.

 


Nici preţurile de export ale vest-europenilor nu au avut o evoluţie mai bună în ceea ce priveşte media anului 2001. Şi aici s-au înregistrat scăderi faţă de media anului anterior la toate sortimentele comercializate şi preţurile au revenit la niveluri situate mult sub media înregistrată în anii 1996 - 1997, atunci când a avut loc ultima perioadă de cerere puternică pe segmentul reprezentat de fierul vechi (în 1996 media anuală la sortimentul HMS 1 era de 121,94 dolari/tonă, la HMS 2 de 111,83 dolari/tonă, iar la fierul vechi fragmentat de 131,96 dolari/tonă). Cu toate acestea preţurile de export ale ţărilor vest-europene din a doua jumătate a anului 2001 au fost mai bune decât cele din primele şase luni ale anului astfel încât se poate afirma - cu un optimism moderat - că în primele luni ale anului 2002 nu se vor mai înregistra scăderi similare celor de la începutul anului 2001. Chiar şi pe segmentul reprezentat de sortimentul HMS 1 - la care publicaţiile de specialitate au menţinut în tot cursul anului 2001 notaţia "nom" pentru a indica un volum mic al tranzacţiilor cu preţuri nereprezentative şi incerte - s-au înregistrat unele creşteri de preţuri la sfârşitul lunii decembrie astfel încât media pe ansamblul trimestrului IV a fost cu 6% mai mare decât media trimestrului III.

 

Export ţări vest-europene


- dolari/tonă, FOB Rotterdam -

	Sortiment/Perioada
	Tr. I

2001
	Tr.II 2001
	Tr.III 2001
	Tr.IV 2001
	Medie 2001
	± % 2001/

2000

	HMS 1
	81,50 nom
	79,00 nom
	80,75 nom
	85,62 nom
	81,72 nom
	-9,3

	HMS 2 (50:50)
	71,08
	70,50
	77,68
	80,62
	74,97
	-6,0

	Fier vechi fragmentat
	81,38
	80,17
	88,03
	92,21
	85,45
	-8,5


Nota: Începând cu 1 martie 2001 preţul publicat pentru HMS2 se referă la un sortiment combinat 50:50 HMS1&2.

Sursa: Metal Bulletin, Marea Britanie, colecţie.


Piaţa Belgiei a mers prost în tot cursul anului 2001: preţurile de pornire au fost în luna ianuarie de 80,57 euro/tonă pentru sortimentul de deşeuri pentru cuptoare cu vatră deschisă, iar la sfârşitul lunii decembrie erau de 65,69 euro/tonă; o evoluţie similara au avut toate sortimentele comercializate pe această piaţă. Principala cauză pare să fie diminuarea cererii, dar aceasta a fost însoţită şi de o diminuare a volumului tranzacţiilor precum şi probleme legate de rata de schimb euro/dolar. Oscilaţiile monedei unice europene au condus în unele cazuri la publicarea unor niveluri de preţuri orientative mai mici decât cele reale din dorinţă de a nu da dolarului american o valoare prea ridicată. Rămâne de văzut cum vor evolua aceste preţuri începând cu data de 1 ianuarie 2002 - când se trece la moneda europeana reală - dată la care mulţi observatori se aşteaptă la o majorare generală a preţurilor în toată zona Uniunii Europene şi pentru toate mărfurile. 

Evoluţia preţurilor la fier vechi pe piaţa Belgiei

preţuri de cumpărare ale comercianţilor, în EURO/tonă, 

condiţii de livrare franco - consumator

	Sortiment/Perioada
	Tr. I 2001
	Tr. II 2001
	Tr. III 2001
	Tr. IV 2001
	Medie 2001
	±% 2001/

2000

	Deşeuri feroase pentru cuptoare cu vatră deschisă (heavy open hearth)
	75,63
	74,12
	76,60
	70,24
	74,15
	-6,1

	Deşeuri feroase pentru cuptoare electrice (electric furnace)
	57,55
	53,79
	56,52
	54,12
	55,49
	-10,3

	Şpan mixt (mixed turnings)
	38,96
	35,20
	37,93
	35,94
	37,00
	-15,2

	Deşeuri feroase de la turnare (machinery cast iron)
	80,07
	79,08
	83,17
	76,85
	79,79
	-3,8


Sursa: Metal Bulletin, Marea Britanie, colecţie.


Piaţa Germaniei s-a caracterizat în general prin diminuarea cererii pentru fier vechi, fapt ce a antrenat şi scăderea preţurilor începând, în general, cu a doua jumătate a lunii august. În luna octombrie preţurile au crescut uşor la sortimentele E1 şi E3 comercializate în Nord şi în Est astfel încât pe ansamblul trimestrului IV al anului 2001 la aceste două sortimente media este mai mare decât cea a trimestrului III. La restul sortimentelor comercializate pe diferite zone preţurile au scăzut constant chiar dacă marca germană s-a apreciat uşor comparativ cu dolarul S.U.A. Şi aici începutul anului 2002 va aduce probabil modificări de preţuri - posibil în sensul creşterii acestora - odată cu trecerea efectivă la euro. De menţionat faptul că publicaţiile de specialitate au încetat sa publice preţuri la sortimentul E1 comercializat în zona de Vest a Germaniei începând cu data de 1 noiembrie 2001 deoarece aceste preţuri deveniseră nereprezentative prin imobilismul lor.

Deşeuri feroase pe piaţa Germaniei, DM/tonă

	Sortiment/Perioada
	Tr. I

2001
	Tr. II 2001
	Tr. III 2001
	Tr. IV 2001
	Medie 2001
	±% 2001/

2000

	West E1, fier vechi standard
	179,17
	185,00
	183,80
	183,00
	182,69
	+19,8

	West E2, deşeuri din producţie nouă
	202,08
	202,08
	197,03
	192,50
	198,49
	+8,7

	North E1, fier vechi standard
	141,25
	137,83
	141,58
	153,33
	143,48
	-5,3

	East E3, fier vechi de grosimi mari 
	141,85
	131,33
	122,83
	132,17
	132,04
	-8,7

	South-West E1, fier vechi standard
	128,00
	115,00
	110,83
	108,75
	115,65
	-12,8

	South E3 fier vechi de grosimi mari
	143,00
	130,00
	128,00
	120,00
	130,25
	-9,0


Nota: La sortimentul West E1 s-a calculat media primelor 10 luni ale anului.

Sursa: Metal Bulletin, Marea Britanie, colecţie.


Cele mai recente evenimente din zona Rusiei arată tendinţe contradictorii pe piaţa fierului vechi. Colecta de fier vechi din Rusia s-a diminuat în primele nouă luni ale anului 2001 cu circa 13% faţă de ceeaşi perioadă a anului 2000 (când s-au cumulat 19 milioane tone) principala cauză fiind preţurile mici de comercializare atât la extern cât şi la intern. Comercianţii ruşi afirmă că în ciuda unei inflaţii de 15% înregistrată pe ansamblul economiei ruseşti, preţurile fierului vechi au fost neatractive şi companiile colectoare şi/sai procesoare nu au mai avut interes să mărească colecta internă.


Şi exporturile s-au diminuat anul acesta şi analiştii apreciază că pe ansamblul anului 2001 cantitatea totală de deşeuri feroase exportate de Rusia a fost de numai 6,1 milioane tone, cu 10% mai mică decât în anul 2000. Preţurile mici de pe piaţa externă sunt principala cauză, dar şi creşterea tarifelor interne la transportul pe calea ferată şi majorarea taxelor vamale şi-au spus cuvântul. Astfel, închiderea punctelor de frontieră terestre operată de autorităţile vamale la 1 martie 2001 a determinat oprirea exporturilor către ţarile baltice, Moldova şi Ucraina. Închiderea altor puncte de trecere pe 25 august 2001 a diminuat substanţial exporturile către Mongolia şi China, legăturile terestre cu aceasta din urmă reducându-se acum la numai câteva puncte situate în zona Primorski Krai.


Taxele vamale de export ridicate - care sunt acum de 15 euro/tonă - au slăbit de asemenea interesul pentru exportul de fier vechi. Există unele discuţii de reducere a acestor taxe la numai 11 euro/tonă, dar guvernul rus tergiversează luarea unei decizii deoarece sunt în joc prea multe interese.


Veştile bune vin însă din partea procesorilor de deşeuri feroase provenind de la dezmembrarea submarinelor. Rusia a încheiat de curând un acord cu S.U.A. prin care americanii vor furniza tehnologia şi aparatura necesare pentru îndepărtarea reactoarelor nucleare şi a reziduurilor de combustibili cu grad ridicat de risc din submarinele ruseşti. Ca urmare va fi deschis un nou şantier naval la Zvezdochka, lângă oraşul Archangel din nordul Rusiei, care se va ocupa de dezmembrarea submarinelor într-un ritm mult mai susţinut decât până acum.


Submarinele nucleare din epoca sovietică îngrijorează atât autorităţile ruse cât şi pe cele americane, dar până acum ruşii nu au dispus decât de tehnologia necesară dezmembrării a două sau trei submarine pe an. Nivelul ridicat de radioactivitate a încetinit foarte mult procesarea fierului vechi astfel rezultat şi rezultatele erau destul de slabe. Noua tehnologie furnizată de americani va permite însă dezmembrarea a 10 submarine anual şi în plus S.U.A. va participa şi la costurile financiare ale noului santier. Investiţia este ridicată şi se estimeazăcă americanii vor contribui cu circa 28 milioane dolari proveniţi din programul "Joint Threat Reduction" (o posibilă traducere ar fi "Să reducem împreună ameninţările") lansat de Congresul american în anul 1991.


Oferta de fier vechi a Rusiei va cunoaşte astfel, începând cu anul 2002, o creştere destul de semnificativă, mai ales în condiţiile în care fierul vechi rezultat de la dezmembrarea submarinelor nucleare va îndeplini şi standardele de calitate şi de siguranţă cerute la nivel mondial datorită ajutorului american.


Perspectivele pentru următoarea perioadă par destul de favorabile pe piaţa vest-europeană a fierului vechi. Comercianţii de fier vechi au avut surpriza plăcută ca la sfârşitul anului 2001 să remarce o îmbunătăţire a cererii pentru deşeuri feroase pe mai multe segmente de piaţă: atât consumatorii interni cât şi cei externi au apărut cu comenzi mai mari decât de obicei astfel încât preţurile au putut fi menţinute cel puţin la nivelurile anterioare.


Principalii beneficiari ai acestei situaţii au fost comercianţii din Germania, care la sfârşitul lunii noiembrie se pregăteau pentru o reducere a preţurilor de livrare cu circa 5 euro/tonă în toate regiunile, inclusiv în zona Ruhr-ului. Începutul lunii decembrie a venit însă cu o cerere fermă din partea majorităţii siderurgiştilor, astfel încât preţurile de contract au rămas neschimbate în toată ţara; singura excepţie a constitutit-o sudul germaniei, unde într-adevăr preţurile au scăzut uşor. Sortimentul cel mai căutat a fost E3 (fier vechi greu), sortiment pentru care se pare că va exista o cerere bună şi în luna ianuarie 2001.


Piaţa internaţională a cunoscut de asemenea o înviorare a cererii pentru fier vechi. În timp ce americanii au obţinut preţuri bune la contractele de furnizare din Orientul Îndepărtat, europenii au constatat că Turcia a revenit pe piaţă cu o cerere sporită pentru deşeuri. Siderurgiştii turci au fot dispuşi să plătească cu 3 - 4 dolari/tonă mai mult decât în noimebrie 2001 mai ales pentru No.1 greu fuzibil, sortiment la care balanţa s-a dezechilibrat din cauza diminuării livrărilor din zona Comunităţii Statelor Independente. Sortimentul HMS 1&2 s-a vândut de asemenea la preţuri mai mari cu circa 4 dolari/tonă decât în noimebrie 2001, majoritatea contractelor fiind încheiate la 77 - 78 dolari/tonă FOB.


Turcii au rămas descoperiţi şi din cauza diminuării drastice a exporturilor României ca urmare a măsurilor luate de guvern. Chiar dacă acum se pare că românii vor reîncepe să exporte fier vechi, s-ar putea să mai treacă ceva timp până când balanţa se va reechilibra în zona Mării Negre şi până atunci siderurgiştii din Turcia sunt nevoiţi să se aprovizioneze la preţuri mai ridicate din Europa de Vest. În plus unii consumatori s-au plâns de calitatea fierului vechi furnizat de România astfel încât vest-europenii sunt optimişti în ceea ce priveşte recâştigarea pieţei din Turcia.


Rămâne de văzut dacă creşterile de preţuri din ultimele zile ale anului 2001 se vor consolida în viitorul apropiat şi dacă se vor transforma într-o tendinţă mai de durată, sau dacă nu reprezintă altceva decât o reflectare a unei situaţii temporare. Nivelul cererii din siderurgie este factorul cheie în ceea ce priveşte viitorul pieţei fierului vechi şi perspectivele acesteia nu par prea favorabile. 


Astfel, cu ocazia întâlnirii la nivel înalt a ţărilor OECD, care a avut loc la Paris în perioada 17 - 18 decembrie 2001, s-a hotărât reducerea drastică a capacităţilor de producţie pentru oţel instalate la nivel mondial, cu o etapizare globală asupra căreia au căzut de acord guvernele participanţilor: până la sfârşitul anului 2003 vor fi scoase din funcţiune 61 - 65 milioane tone/an, până la sfârşitul lui 2005 încă 9,5 milioane tone/an şi până la sfârşitul lui 2010 încă 23 milioane tone/an.


Conform estimărilor OECD capacitatea totală teoretică pentru producţia de oţel se situează la nivel global la 1,07 miliarde tone/an. Statisticile avansate de IISI (International Iron % Steel Institute) arată încă că la nivelul anului 2000 - când s-a obţinut o producţie de oţel record al tuturor timpurilor - producţia nu a fost decât de 847 milioane tone. Experţii institutului apreciază că, chiar în condiţiile în care preţurile vor creşte în următorii ani peste nivelurile înregistrate în anul 2000 datorită unei cereri foarte bune, producţia totală mondială de oţel nu va depăşi 900 milioane tone/an, ceea ce arată că într-adevăr capacităţile instalate sunt prea mari.


Reacţia siderurgiştilor faţă de aceste planuri a fost destul de slabă. Unii au comentat faptul că printre capacităţile care urmează a fi dezafectate se numără unele uzine care sunt "adevărate relicve, piese de muzeu care oricum nu mai pot fi repuse niciodată în funcţiune". Comentariile generale au fost că majoritatea reducerilor preconizate au fost deja operate şi că declaraţiile guvernanţilor nu reprezintă altceva decât o punere de acord a cifrelor teoretice cu cele practice. Ţările OECD au stabilit noi întâlniri în februarie şi aprilie 2002 destinate detalierii acestor planuri precum şi discutării unor probleme legate de eliminarea unor restricţii comerciale legate de oţel şi produse siderurgice.


În S.U.A. piaţa deşeurilor feroase a fost în general plată în tot cursul anului 2001, iar ultimele luni ale anului nu au adus modificări prea importante. Preţurile de export s-au menţinut mici, iar la sortimentul No.1 greu fuzibil nivelul tranzacţiilor nu a permis publicarea unor preţuri reprezentative. 


La jumătatea lunii octombrie 2001 a început procesul de repartizare a colectării şi procesării fierului vechi rezultat prin prăbuşirea celor două turnuri din World Trade Center din New York şi au fost desemnate primele două companii care vor prelua o parte din aceste deşeuri.


Este vorba despre companiile Hugo Neu prin subsidiara Schintzer Steel din Jersey City, New Jersey şi Metal Management Inc. prin subsidiara Naporano Iron & Metals din Port Newark, New Jersey, care vor prelucra fiecare câte 20.000 tone deşeuri feroase din totalul estimat de 300.000 tone fier vechi existent la ora actuală în Manhattan.


Reprezentanţii celor două companii au afirmat că a început deja transportarea deşeurilor către locurile de procesare şi că în următoarele sdăptămâni se vor încheia şi alte contracte. Pentru moment oraşul New York a pus la dispoziţie pentru transportul deşeurilor barje de diferite capacităţi (de la cele mai mici de 150 de tone până la cele de 1000 de tone capabile să transporte grinzi de mari dimensiuni). Comerntariile firmelor procesoare sunt în sensul că activitatea de recuperare şi prelucrare a deşeurilor feroase rezultate în urma prăbuşirii celor două turnuri va fi extrem de dificilă din cauza dimensiunilor şi greutăţii materialului şi că numai câteva firme din zonă sunt capabile să preia acest proces.


Între timp preţurile au început să scadă odată cu luna octombrie şi s-au situat cu circa 10 dolari/tonă sub nivelul de comercializare din luna septembrie. Zonele industriale cele mai lovite au fost Chicago, Detroit şi Pittsburgh, zone cu mare potenţial de deşeuri feroase datorită dezmembrării autovehiculelor.


Situaţia a fost înrăutăţită şi de anunţurile efectuate de unele mini-oţelării din Ohio care au decis să nu mai achiziţioneze deşeuri greu fuzibile, fapt ce a afectat puternic preţul acestui sortiment. Singurele deşeuri care încă se mai vindeau la preţuri normale la sfârşitul anului 2001 erau cele de fier vechi fragmentat, care în general se bucură de o conjunctură mai favorabilă pe Coasta de Est datorită potenţialului de export.


Scăderea preţurilor din S.U.A. a influenţat şi piaţa canadiană. Oţelăriile din regiunea Ontario au diminuat oferta cu aproape 20 dolari canadieni/tonă pentru Nr.1 greu fuzibil şi cu 10 dolari canadieni/tonă pentru căzături.


Piaţa canadiană pare de altfel să fie total neatractivă pentru americani. Grupul nord-american Philip Services cu sediul în Chicago a anunţat că intenţionează să vândă operaţiunile sale din Canada care se ocupă cu prelucrarea deşeurilor feroase iar cu banii obţinuţi să-şi reducă din datoriile acumulate faţă de creditori. Grupul american ar putea să vândă şi operaţiunile cu fier vechi pe care le deţine pe teritoriul S.U.A.: Lunz Bros din Ohio, Steiner-Liff Iron & Metal din Nashville şi Southern Foundry Supply din Chattanooga, Tennessee.

Export S.U.A.


-dolari/tonă, FOB Coasta de Est-

	Sortiment/Perioada
	Tr. I 

2001
	Tr.II 2001
	Tr.III 2001
	Tr.IV 2001
	Medie 2001
	±% 2001/

2000

	No. 1 greu fuzibil
	nom
	nom
	nom
	nom
	nom
	...

	Fragmentat în baloturi
	82,21
	81,00
	87,17
	91,25
	85,41
	-14,1


Sursa: Metal Bulletin, Marea Britanie, colecţie.


Cu toată această evoluţie defavorabila a preţurilor, exportatorii de deşeuri feroase din S.U.A. consideră că pieţele externe au atins deja cel mai scăzut nivel posibil şi că în perioada următoare vom asista la o majorare a preţurilor. Deja în ultimele zile ale anului 2001 a fost menţionat un contract pentru un cargou de deşeuri din fier vechi No.1 greu fuzibil, cu destinaţia Coreea de Sud, încheiat la preţul de 102,30 dolari/tonă CIF.


Preţurile de export ale americanilor s-au majorat uşor şi la sortimentul HMS 1, contractele încheindu-se la sfârşitul lunii decembrie la 101 - 102 dolari/tonă FOB Coasta de Est şi cererea din partea oţelăriilor sud-coreene pare să fie în creştere. Îmbucurător pentru americani a fost şi faptul că siderurgiştii din Turcia au fost destul de activi în ultimele două luni ale anului 2001 din cauza ofertei limitate derulate prin porturile de la Marea Neagră. Taxele de export impuse de guvernele din Rusia, Ucraina şi România au diminuat oferta din zona din care se aprovizionează cu predilecţie turcii şi au avantajat exportatorii nord-americani.


Veştile bune din lunile noiembrie şi decembrie 2001 nu au putut însă să contrabalanseze o lună septembrie 2001 care a fost de-a dreptul dezastruoasă pentru exportatorii americani. Conform datelor statistice puse la dispoziţie de Departamentul Comerţului din S.U.A. exporturile totale ale ţării au scăzut în luna septembrie cu apropae o treime faţă de august: 577.991 tone scurte de 907 kg faţă de 854.615 tone scurte. China şi Coreea de Sud şi-au diminuat drastic importurile de la furnizorii americani, după ce în perioada anterioară achiziţionaseră cantităţi mari de fier vechi. Chiar şi importatorii mai apropiaţi de S.U.A., respectiv ţările NAFTA, şi-au diminuat în septembrie importurile de deşeuri feroase: Canada a importat cu 7000 tone mai puţin decât în august, iar Mexicul cu peste 5000 tone.


Cu excepţia căderii exporturilor din luna septembrie şi a preţurilor mici, anul 2001 s-a dovedit un an favorabil exportatorilor de fier vechi din Statele Unite. Pe ansamblul primelor nouă luni ale anului americanii au exportat cu 14% mai mult fier vechi decât în aceeaşi perioadă a anului 2000, zonele care au contribuit la această creştere fiind tocmai cele din Orientul Îndepărtat, respectiv China şi Malayesia.

Exporturile de fier vechi ale S.U.A.


- tone scurte de 907 kg -

	Destinaţia/Perioada
	ian. - sept.

2001
	ian. – sept.

2000
	± %

2001/2000

	Exporturi totale

din care în:
	5.579.196
	4.894.957
	+14,0

	Canada
	916.199
	1.106.038
	-17,2

	China
	2.192.449
	770.861
	+184,4

	Hong Kong
	34.034
	38.677
	-12,0

	Japonia
	39.695
	47.325
	-16,1

	Malayesia
	234.717
	102.848
	+128,2

	Mexic
	662.050
	839.005
	-21,1

	Coreea de Sud
	923.403
	1.312.833
	-29,7

	Taiwan
	285.206
	275.351
	+3,6

	Thailanda
	37.429
	146.610
	-74,5

	Alte ţări
	254.014
	255.409
	-0,5


Sursa: Metal Bulletin, Marea Britanie, 29 noiembrie 2001.


Din analiza datelor prezentate se poate remarca faptul că în primele nouă luni ale anului 2001 China a preluat 39,3% din exporturile totale de fier vechi ale S.U.A., fiind principala destinaţie a acestora. Pe locul doi s-a situat o altă ţară din zona asiatică, respectiv Coreea de Sud, cu 16,5% din total. Celelalte ţări asiatice (Hong Kong, Japonia, Malayesia, Taiwan şi Thailanda) au preluat împreună 631.081 tone fier vechi, adică 11,3% din total. În total zona Orientului Îndepărtat a reprezentat 67,1% din piaţa de export a americanilor, fapt care explică îngrijorarea lor faţă de evoluţiile din această parte a lumii.


Şi piaţa Orientului Îndepărtat pare să iasă din criză, deşi situaţia este departe de fi clară.


Cererea pentru fier vechi a scăzut simţitor în ultimele săptămâni în Japonia, ţară care se confruntă cu probleme economice dificile şi cu o supraofertă de oţel. Comercianţii de fier vechi de aici sunt pesimişti în ceea ce priveşte viitorul pieţei interne şi apreciază că au luat o decizie corectă atunci când, la începutul anului, s-au îndreptat cu precădere spre piaţa externă.


În perioda ianuarie - iulie 2001 Japonia a exportat în total 3,1 milioane tone fier vechi faţa de numai 1,7 milioane tone în aceeaşi perioadă a anului 2000. Pentru ansamblul anului 2001 se prelimină exporturi totale de 5 milioane tone deşeuri feroase şi comentatorii niponi consideră că este uimitor cum de s-a ajuns la acest nivel, când în urmă cu 20 de ani Japonia importa aceeaşi cantitate de fier vechi şi abia de reuşea să-şi acopere necesarul intern.


Pentru reducerea ofertei marii procesori au luat decizia de a renunţa pentru moment la dezasamblarea autovehiculelor în ciuda faptului că primesc o primă de 70 - 80 dolari pentru fiecare maşină dezmembrată. De menţionat faptul că Japonia are un program vast de dezasamblare a autovehiculelor, lansat la începutul deceniului trecut, care până acum a fost considerat un succes şi un model la nivel mondial.


Preţurile de pe piaţa niponă nu sunt însă chiar atât de mici încât să justifice plângerile comercianţilor. Preţurile pentru sortimentul H2 din cele trei regiuni reprezentative - Kanto din jurul capitalei Tokyo, Kansai din jurul oraşului Osaka şi Chubu - erau la sfârşitul lunii octombrie 2001 de 7100 yeni/tonă (conform "The Economist" din aceeaşi perioadă rata de schimb era de 122 yeni la un dolar american), iar preţul mediu pentru întreaga piaţă niponă era de 7503 yeni/tonă, ceea ce reprezintă o creştere cu 243 yeni/tonă faţă de preţurile anterioare.


Pe întreaga zonă Asia - Pacific preţurile fierului vechi au rămas destul de ridicate până spre sfârşitul lunii septembrie 2001. Livrările diminuate din partea ţărilor membre ale Comunităţii Statelor Independente şi ale celor din Europa de Est au ridicat preţul sortimentului HMS 1 la 115 dolari/tonă şi perspectivele erau destul de bune. Evenimentele din 11 septembrie 2001 au inversat însă acest trend: exporturile au scăzut, temerile referitoare la evoluţia economiei americane au indus un sentiment de depresiune, iar restricţiile comerciale s-au înmulţit.


Producţia de oţel a zonei s-a diminuat în ultimele luni, fapt ce a afectat cererea pentru fier vechi. Reducerile de producţie operate de siderurgiştii japonezi (mai ales de cei care utilizează cuptoarele cu arc electric) au determinat exporturi sporite din această ţară către toate pieţele locale din zonă. India şi Pakistan, care în prima jumătate a anului au importat cantităţi masive de fier vechi, şi-au redus de asemenea producţia de oţel, iar devalorizarea monedelor lor naţionale a accentuat scăderea cererii.


China este singura ţară din zonă care se caracterizează în continuare printr-o economie puternică şi a cărei producţie de oţel este în continuă creştere. În primele şase luni ale anului 2001 China a importat cantităţi record de fier vechi, dar odată cu trimestrul trei al anului ritmul importurilor a scăzut şi aici. China nu a mai exportat fontă de la începutul anului 2001, dar Japonia a început să exporte în octombrie, fapt ce a adăugat presiune asupra preţurilor deşeurilor feroase.


Perioada de iarnă care urmează în emisfera nordică determină în general o diminuare a colectei de fier vechi, fapt care în actualele condiţii economice nu poate decât să fie benefic. Rămâne de văzut dacă reducerea ofertei va compensa scăderea cererii absolute din partea siderurgiei. În orice caz majoritatea analiştilor din zonă apreciază că preţurile fierului vechi vor fi destul de volatile în următoarea perioadă şi că nu ne putem aştepta la o adevărată revenire decât peste mai multe luni, eventual abia la sfârşitul trimestrului II 2002.


În cursul lunii noiembrie 2001 preţul navelor dezmembrate a scăzut drastic în Orientul Îndepărtat, punând în dificultate mai ales companiile de profil din India.


Astfel, imediat după 11 septembrie firmele care se ocupă cu dezmembrarea navelor din India au cumpărat nave la preţuri destul de ridicate - variind între 150 şi 207 dolari/tonă deplasament uşor - în ideea că preţurile vor creşte din cauza unui disponibil restrâns şi a costurilor ridicate datorate majorării primelor de asigurare în condiţii de război. În medie compania Alang - una din principalele firme care acţionează pe acest segment din India - a cumpărat nave cu 160 dolari/tonă deplasament uşor.


Preţurile au scăzut însă începând cu luna noiembrie la circa 122 dolari/tonă deplasament uşor nu numai pe piaţa indiană, dar şi în ţările învecinate, respectiv Pakistan şi Bangladesh. Cererea pentru fier vechi s-a redus de asemenea din cauza recesiunii în care se pare că a intrat şi economia indiană, astfel încât preţurile de pe piaţa internă au scăzut de la 10.800 rupii/tonă la 8.500 rupii/tonă (conform "The Economist" din perioada 10 - 16 noiembrie, rata de schimb era de 48 de rupii la un dolar american).


Companiile indiene se confruntă şi cu refuzul bancherilor şi finanţiştilor de a le mai acorda credite, deoarece există temeri justificate că situaţia s-ar putea înrăutăţi în viitorul imediat. Unii observatori apreciază chiar că este posibil ca preţul navelor dezmembrate să ajungă în curând la 115 dolari/tonă deplasament uşor.


La nivel guvernamental situaţia companiilor care dezmembrează nave este şi mai dificilă. Pentru moment navele importate pentru dezasamblare sunt supuse unei taxe de import de numai 5%, dar restul importatorilor indieni (mai ales importatorii de laminate lungi destinate procesării ca deşeuri feroase) au creat un lobby cerând guvernului indian să ridice această taxă la 25%, respectiv la nivelul plătit de toţi imporatorii de materiale feroase care urmează a fi procesate ca deşeuri. În aceste condiţii se poate spune că pe importatorii indieni de nave destinate dezmembrării îi aşteaptă cu adevărat vremuri grele.


Şi piaţa sud-coreană este destul de slabă. Dacă la începutul lunii noiembrie 2001 sortimentul HMS 1 era importat în Coreea de Sud cu preţuri care varianu între 102,50 şi 105,90 dolari/tonă CIFFO, spre sfârşitul lunii acelaşi tip de deşeuri feroase era disponibil chiar şi la 101 dolari/tonă în aceleaşi condiţii de livrare. Cargouri de 32.000 - 35.000 tone au fost cumpărate în mod frecvent la 102,30 dolari/tonă, iar cererea este suficient de slabă pentru ca majoritatea observatorilor să considere că s-ar putea chiar ca bariera de 100 dolari/tonă să fie în curând atinsă.


Veştile din Coreea de Sud nu sunt de altfel de loc optimiste pentru furnizorii de fier vechi. Se pare că începând cu ultimele luni ale anului 2002 cererea pentru deşeuri feroase va scădea dramatic din partea unuia din principalii consumatori: mini-oţelăria Kwangyang a marelui concern Posco va înlocui fierul vechi cu oţelul topit la ambele sale cuptoare. Minioţelăria produce anual 2 milioane tone oţel şi până acum a utilizat ca încărcătură a şarjei un amestec de fontă, fier vechi şi minereu de fier brichetat topit. Începând cu sdeptembrie 2002 trei sferturi din această încărcătură tipică vor fi înlocuite cu metal topit furnizat de convertizoarele grupului Posco. Reprezentanţii marelui concern afirma că în felul acesta vor obţine două avantaje majore: în primul rând costurile de producţie se vor reduce cu circa 70.000 woni/tonă (conform publicatiei menţionate anterior, rata de schimb este de 1287 woni la un dolar american), adică pe ansamblu concernul va economisi circa 80 miliarde woni; în al doilea rând oţelul astfel obţinut va avea o calitate mult mai bună, deoarece conţinutul de siliciu, cupru, nichel şi alte elemente considerate ca impurităţi va scădea considerabil.


Tot în zona Orientală, dar în partea Orientului Mijlociu, a amai avut loc un eveniment: la începutul lunii decembrie 2001, la zece ani după Războiul din Golf, piaţa fierului vechi a primit vestea că în sfârşit vehiculele iraqiene distruse de armata S.U.A. şi-au găsit un cumpărător.


Un oficial al armatei americane a declarat unui ziar local (San Antonio Express-News) că sutele de tancuri, transportoare blindate, camioane şi alte vehicule distruse de americani pe "Austostrada Morţii" au fost vândute ca fier vechi unei firme japoneze 
(al cărei nume nu a fost dezvăluit) care s-a angajat să recicleze metalul. Se pare că valoarea contractului se ridică la 1,5 milioane dolari, dar cifra - sau alte detalii ale acordului - nu a fost confirmată.


Vehiculele se află pe teritoriul Kuwait-ului şi se pare că vor fi ridicate eşalonat în următorii trei ani. Vânzarea deşeurilor metalice încheie unul din cele mai controversate capitole ale Războiului din Golf, respectiv atacul american asupra Autostrăzii nr. 6 care leaga Kuwaitul de oraşele iraqiene Basra şi Bagdad, atac care a pus capăt războiului dar a lăsat un peisaj dezolant plin de vehicule ruinate şi o autostradă nefuncţională.


2. Deşeuri din oţeluri inoxidabile.


Preţul deşeurilor din oţeluri inoxidabile a scăzut în luna octombrie 2001 comparativ cu septembrie cu circa 50 lire sterline/tonă iar comercianţii din Marea Britanie au început să-şi exprime îngrijorarea faţă de o tendinţă care pare să indice un fenomen serios de erodare a cererii pe termen mai lung. Unii comentatori apreciază că stocurile de deşeuri din oţeluri inoxidabile sunt mici şi că la actualul preţ de comercializare nici nu vor fi constituite altele de teama scăderii în continuare a preţurilor.


Preţul nichelului la LME (London Metal Exchange, Bursa de metale din Londra) a fost foarte scăzut, situându-se în jurul valorii de 5100 dolari/tonă şi comercianţii de deşeuri susţineau că piaţa va rămâne depresivă pe acest segment atâta timp cât nichelul nu se va comercializa la cel puţin 6000 dolari/tonă.


Ultimele săptămâni ale anului 2001 au adus pe piaţa nord-americană a deşeurilor din oţeluri inoxidabile o stabilitate bine-venită în contextul trendurilor în general descendente ale preţurilor principalelor materii prime siderurgice şi în special în condiţiile în care preţul nichelului s-a diminuat simţitor la LME.


Astfel, în Pittsburgh preţurile pentru sortimentul 18/8 bucăţi s-a menţinut la 475 - 525 dolari/tonă lungă de 1016 kg, iar în celelalte regiuni ale S.U.A. deşeurile s-au comercializat la 450 - 475 dolari/tonă lungă, în condiţiile în care cotaţia nichelului la LME a scăzut la 4431,29 dolari/tonă (cel mai scazut nivel înregistrat pe data de 2 noiembrie 2001).


Comercianţii de deşeuri din oţeluri inoxidabile afirmă că oferta de pe piaţa americană a fost destul de limitată la sfârşitul anului 2001 din cauza faptului că multe uzine siderurgice care furnizau deşeuri şi-au închis temporar porţile pe perioada vacanţei de iarnă. Pe de altă parte cererea a fost bună şi atât comercianţii cât şi consumatorii au început să ţină mai puţin cont de evoluţia haotică a preţurilor nichelului, preţuri care în ultimul timp au sărit de la simplu la dublu şi înapoi fără vreo justificare reală de piaţă.


Situaţia este similară şi pe piaţa vest-europeană: consumatorii încearca şa obţină preţuri mai mici, furnizorii cer preţuri mai mari, nichelul are o influenţă deconcertantă, iar comercianţii refuză şi să plătească mai mult furnizorilor şi să scadă preţul de livrare. Stocurile la comercianţi sunt pentru moment suficient de mari ca să acopere cererea şi până la o nouă aprovizionare preţurile vor rămâne probabil neschimbate. Sortimentul 18/8 bucăţi se vinde la circa 300 lire sterline/tonă, dar s-au menţionat şi contracte la 280 lire sterline/tonă. Revenirea cotaţiilor nichelului la LME la circa 5500 dolari/tonă a indus un oarecare optimism în rândul comercianţilor, dar - şi aici ca şi în S.U.A. - se ţine din ce în ce mai puţin cont de evoluţia oscilantă a preţurilor metalului.


Observatorii pieţei fierului vechi sunt destul de reticenţi în evaluarea viitoare a preţurilor. Majoritatea consideră că probabil abia spre sfârşitul lunii februariue sau începutul lunii martie se va putea spune cum va fi anul 2002 deoarece abia atunci toţi siderurgiştii vor reveni pe piaţă (un factor important este în acest sens sărbătoarea noului an din zona asiatică, inclusiv China, care are loc abia la jumătatea lunii februarie). Optimismul este însă destul de moderat în rândul comercianţilor care nu se aşteaptă la majorări spectaculoase de preţuri nici începând cu trimestrul II al anului.

Evoluţia preţurilor la deşeuri din oţel inoxidabil şi din oţel rapid

- piaţa Marii Britanii, lire sterline/tonă -

	Sortiment/

Perioada
	Tr. I

2001
	Tr. II 2001
	Tr. III 2001
	Tr. IV 2001
	Medie 2001
	± % 2001/ 2000

	18/8 bucăţi
	355,83
	386,58
	348,33
	296,67
	346,85
	-21,4

	18/8 şpan
	258,33
	286,58
	246,67
	196,67
	247,06
	-24,7

	12-13% Cr, căzături
	55,00
	55,00
	55,00
	55,00
	55,00
	-15,1

	16-17% Cr, căzături
	85,00
	85,00
	85,00
	85,00
	85,00
	-6,7



piaţa vest-europeană, dolari/tonă CIF Europa

	Sortiment/Perioada
	Tr. I

2001
	Tr. II 2001
	Tr. III 2001
	Tr. IV 2001
	Medie 2001
	± % 2001/2000

	18/8 bucăţi
	592,67
	653,42
	598,33
	478,33
	580,69
	-21,6

	18/8 şpan
	472,67
	544,42
	498,33
	378,33
	473,44
	-22,9



piaţa Marii Britanii, penny/kg

	Deşeuri din oţel rapid/Perioada
	Tr. I 2001
	Tr.II 2001
	Tr.III 2001
	Tr.IV 2001
	Medie 2001
	± % 2001/ 2000

	18-4-1 căzături
	43,00
	43,00
	43,00
	43,00
	43,00
	0

	18-4-1 şpan
	19,00
	19,00
	19,00
	19,00
	19,00
	0

	6-5-2 căzături
	48,50
	48,50
	48,50
	48,50
	48,50
	0

	6-5-2 şpan
	24,50
	24,50
	24,50
	24,50
	24,50
	0


Sursa: Metal Bulletin, Marea Britanie, colecţie.


Cu toată această situaţie comercianţii de deşeuri din oţeluri inoxidabile din S.U.A. continuă să afirme că piaţa internă se bucură pentru moment de o cerere bună şi de preţuri decente.


Industria siderurgică americană trece deja printr-o perioadă dificilă. Producţia de oţeluri inoxidabile din trimestrul III al anului curent a fost cu 20% mai mică decât cea din aceeaşi perioadă a anului trecut, cea mai drastică reducere de 25% înregistrându-se la oţelurile austenitice. Analiştii se tem că pe ansamblul anului 2001 producţia totală de oţeluri inoxidabile nu va depăşi nivelul atins în anul 2000 (circa 1,2 milioane tone).


Exporturile de deşeuri din oţeluri inoxidabile au fost destul de ridicate mai ales în primele şapte luni ale anului 2001, când s-au exportat în medie circa 40.000 tone/lună, adică s-a înregistrat o creştere cu 25% faţă de aceeaşi perioadă a anului 2000. Peste 80% din aceste exporturi au fost destinate pieţei asiatice, unde Taiwanul a luat locul Coreii de Sud iar China şi-a dublat importurile faţă de anul anterior.


Perspectivele pe termen ceva mai îndepărtat nu sunt însă prea optimiste. Coercianţii din S.U.A., Marea Britanie, Germania şi Olanda au fost deja avertizaţi de către siderurgişti că trebuie să se aştepte la o cerere diminuată de deşeuri în următoarele luni şi există temeri că se va intra în anul 2002 cu o piaţă anemică şi preţuri mici.


Perspective generale pe piaţa deşeurilor din oţel 


Anul 2001 s-a încheiat pe un fond de recesiune cu tendinţe de globalizare care a afectat siderurgia poate mai mult decât alte ramuri tradiţionale deoarece produsele din otel stau încă la baza majoritţii celorlalte industrii prelucrătoare. Ca la fiecare sfârşit de an specialişii şi observatorii pieţei au făcut un bilanţ al perioadei care a trecut şi au emis ipoteze referitoare la ce va fi în anul următor. Prognozele pentru anul 2002 variază în mod evident în funcţie de interesele grupului reprezentat, dar dintr-un punct de vedere sunt unanime: anul 2002 nu va fi un an foarte bun pentru siderurgişti şi nimeni nu se aşteaptă la miracole care să conducă la majorarea substanţială a cererii sau la creştyeri spectaculoase de preţuri.


Astfel, Ian Christmas - secretarul general al IISI (International Iron & Steel Institute, organismul internaţional cel mai bine informat în problemele siderurgiei) apreciază că "2002 va fi un an critic pentru siderurgia mondială". Optimismul exprimat de IISI este unul extrem de moderat şi este condiţionat de măsurile pe care le vor lua toţi cei implicaţi în acest domeniu pentru a efectua "schimbări majore în ceea ce priveşte dimensiunile şi ţelurile unei întreprinderi siderurgice".


Guy Dolle, preşedintele Eurofer (European Confederation of Iron & Steel Industries) apreciază că "industria are nevoie de consolidare şi restructurare". Reprezentantul Eurofer-ului consideră că economia mondială îşi va reveni uşor în anul 2002, dar că actuala criză din siderurugia mondială va încetini revigorarea sectorului deoarece siderurgia este afectată de "o slăbiciune structurală" care nu-i permite să se adapteze rapid la noile condiţii de piaţă globală. În opinia sa principalele "rele care afectează siderurgia sunt intervenţia statului, întârzierea închiderii capacităţilor ineficiente din punct de vedere economic şi negăsirea unor soluţii sociale pentru problemele care rezultă din închiderea uzinelor".


Preşedintele companiei Nippon Steel Corp. (companie care a deţinut ani de-a rândul locul I în ierarhia producătorilor mondiali de oţel) consideră că siderurgia trece prin "modificri structurale drastice fără precedent". Domnul Akira Chihaya îşi exprimă de asemenea un optimism moderat, considerând că economia japoneză continuă să fie afectată în mod negativ de problematica complexă a globalizării.


Competitorul său sud-coreean, preşedintele companiei Posco (Pohang Iron & Steel Co., care îşi dispută întâietatea în ierarhia producătorilor mondiali de oţel cu Nippon Steel) este ceva mai optimist, deoarece consideră că în a adoua jumătate a anului 2002 economiile asiatice - şi mai ales cea din Coreea de Sud - vor cunoaşte o înviorare uşoară. În opinia sa recesiunea generală din anul 2001 a evidenţiat o "boală mai veche a siderurgiei" şi anume supracapacitatea absolută care există la nivel mondial. Strategiile adoptate până acum la nivel guvernamental - şi anume introducerea de restricţii la importşi încurajarea fuzionărilor fără diminuarea capacităţilor productive - nu au făcut decât să genereze conflicte economice care s-au întins de la S.U.A. şi Europa până în America Latină şi Asia.


Dick Sands, preşedintele Asociaţiei Internaţionale a Comercianţilor de Oţel (International Steel Trade Assn.) a apreciat că anul 2001 a fost "un an tipic pentru siderurgie: s-a produs mai mult oţel decât s-a consumat, preţurile de vânzare s-au situat sub costurile medii de peoducţie şi au fost anunţate mai multe deschideri de noi capacităţi decât închideri". Domnul Sands consideră că în continuare siderurgia va fi caracterizată prin supraevaluare din cauza factorului politic. Uzinele siderurgice aduc multe voturi oricărui partid care promite protejarea industriei interne deoarece aici lucrează foarte mulţi muncitori care nu doresc să intre în şomaj. Ca urmare companiile siderurgice ineficiente vor fi pe mai departe protejate şi preţurile se vor menţine mici. În mod foarte plastic preşedintele comercianţilor l-a citat pe Winston Chirchill: "democraţia este cea mai proastă formă de guvernare... cu excepţia tuturor celorlalte forme de guvernare care au fost încercate până acum".


Toate aceste opinii reflectă o situaţie deloc îmbucurătoare pentru siderurgie şi, deci, la fel de puţin optimistă pentru piaţa deşeurilor feroase. Domnul John Crabb, preşedintele diviziei de materiale feroase a Biroului Internaţional al Recuperării, a apreciat că piaţa secundară a materialelor feroase a fost în anul 2001 volatilă şi foparte puţin schimbată faţă de cea a anului anterior. Cu toate acestea, în opinia sa acum cererea şi preţurile pentru materiale secundare din oţel au început să dea semne de stabilizare şi este posibil ca in anul 2002 să se înregistreze o uşoară îmbunătăţire.


La nivel mondial industria de recuperare a deşeurilor feroase va continua să fie influenţată de fluctuaţiile monedelor naţionale (inclusiv euro) faţa de dolarul american, de preţul energieie, de costurile impuse de protecţia mediului şi de reglementările specifice din Europa.


În plus, capacitătile siderurgice în exces şi preţurile mici de comercializare ale oţelului (stabilite ca o consecinţă directă a supraofertei de oţel) vor avea un impact determinant asupra industriei de reciclare a fierului. Recentele propuneri de diminuare a capacităţilor de producţie din cadrul OECD sunt privite de reprezentantul pieţei fierului vechi ca o soluţie adecvată la actuala criză a siderurgiei.


Cei mai mari importatori de fier vechi vor continua să fie şi în 2002 China (care îşi va deschide şi mai mult porţile ca urmare a acceptării sale In Organizaţia Mondială a Comerţului), Turcia şi Coreea de Sud. De altfel domnul Crabb consideră că cererea pentru fier vechi va rămâne stabilă în Asia, iar unele guverne îşi vor proteja siderurgia prin majorarea tariflor vamale de import.


S.U.A. ar putea să cunoască o înviorare a siderurgiei în sensul unei mai bune utilizări a capacităţilor existente impusă de închiderea unor uzine integrate. Transformarea economiei americane din exportatoare în importatoare de fier vechi este din ce în ce mai evidentă, fapt care nu poate decât să ajute piaţa deşeurilor feroase s se redreseze mai rapid.


Oferta de fier vechi va rămâne într-un echilibru fragil deoarece colecta va fi uşor diminuată ca urmare a încetinirii ritmurilor de producţie siderurgică din diferite zone ale lumii. restricţiile la export impuse de Rusia şi de unele ţări din zona est-europeană vor diminua şi mai mult oferta de deşeuri, fapt ce ar putea contribui la redresarea preţurilor.


Concluzia opinii prezentate pe scurt este că anul 2002 nu va fi mult mai bun decât 2001, dar c există unele premise favorabile pentru o îmbunătăţire a cererii pentru fier vechi mai ales în a doua jumătate a anului. Preţurile au scăzut foarte mult comparativ cu nivelurile medii de comercializare de acum patru-cinci ani (perioada 1996 - 1997, când s-au înregistrat preţuri aproape duble faţă de cele din 2001), dar valorile de acum reflectă un oarecare echilibru al cererii şi ofertei care poate fi menţinut în 2002 dacă siderurgia va evolua în condiţiile normale de revigorare uşoară prevăzută de majoritatea specialiştilor.

 

2.1.4. ALUMINIU

Doina STERE

Anul 2001 a fost unul de recesiune economică la nivel mondial iar piaţa aluminiului a fost influenţată de aceasta.

Declinul economic care se făcea simţit încă de la sfârşitul anului 2000 s-a accentuat mai cu seamă spre finele anului 2001 iar criza politică generată de atacurile teroriste asupra SUA au amplificat temerile cu privire la înmulţirea fenomenelor recesioniste pe piaţa internaţională.

În acest sens o prognoză OCDE (Organizaţia pentru Cooperare şi Dezvoltare Economică) din octombrie 2001 arăta că acest an este cel mai slab, din punct de vedere economic, din 1982 şi până în prezent iar anul 2002 nu va fi cu mult mai bun.

Raportul mai arată că ţările OCDE nu vor înregistra în 2001 decît o creştere economică de 1% şi de 1,2% în 2002 faţă de previziunile anterioare care indicau o creştere de 2% şi respectiv de 2,8% .

De asemenea, o prognoză a Fondului Monetar Internaţional, publicată înaintea atacurilor teroriste din SUA, arăta că ţările dezvoltate economic vor înregistra o creştere economică de numai 1,3% în anul 2001 şi de 2,1% în 2002.

Cel mai accentuat declin economic se apreciază că îl vor înregistra Germania şi Japonia. Totodată, prognozele evidenţiază, pentru majoritatea ţărilor membre, continuarea declinului economic şi în anul 2002 – este cazul Marii Britanii, Franţei, Italiei şi a Uniunii Europene în ansamblu.

În ceea ce priveşte economia Statelor Unite se indică o uşoară creştere în cea de a 2-a parte a anului 2002, în timp ce prognoza anterioară prevedea o revigorare rapidă a economiei americane la un ritm de creştere de peste 3%.

În ceea ce priveşte piaţa metalelor neferoase în ansamblu se poate vorbi de o scădere semnificativă a preţurilor acestora cu peste 15% în anul 2001, iar o redresare semnificativă a acestora nu se întrevede pe termen scurt sau mediu.

În acest context general de încetinire a ritmului de creştere economică în America de Nord, a unei pieţe amorfe în Europa şi a unei cereri scăzute în Asia de SE, piaţa aluminiului se caracterizează în anul 2001 printr-o cerere scăzută, un nivel ridicat al stocurilor în ciuda reducerii drastice a ofertei (mai ales în SUA şi Brazilia) şi de o continuă scădere a preţurilor. Pe ansamblul anului 2001 preţurile aluminiului au scăzut cu 14% în timp ce stocurile la London Metal Exchange (LME) s-au majorat cu 170%.

Astfel, la LME, preţurile acestui metal s-au redus de la1577 dolari/tonă în ianuarie 2001 la numai 1283 $/tonă în luna octombrie şi 1345 dolari/tonă în decembrie, uşoara creştere a preţurilor la sfârşitul anului datorându-se mai cu seamă tendinţei consumatorilor de a-şi completa stocurile înaintea vacanţei de Crăciun. 

În acelaşi timp stocurile au crescut dramatic atât în depozitele LME cât şi la producători şi comercianţi, evidenţiind nu numai situaţia de supraofertă de pe piaţă şi o scădere accentuată a cererii în urma crizei economice generale dar şi situaţia de confuzie şi incertitudine creată de atacul terorist de la New York care a influenţat semnificativ evoluţia pieţei în trimestrul IV al anului.

Evoluţia preţurilor şi a stocurilor de aluminiu primar la bursa de metale de la Londra (LME)

	An 

	Tr. I 2001
	Tr.II 2001
	Tr.III

2001
	Tr.IV

2001
	An

2001
	±2001/

2000%

	Aluminiu disponibil
	1550
	1577
	1500
	1380
	1319
	1444
	-6,8%

	Aluminiu termen

(3 luni)
	1567
	1562
	1511
	1405
	1337
	1454
	-7,2%

	Stocuri LME (tone)
	320950
	473775
	631000
	709025
	805450
	819175
	155,0%

	Stocuri mondiale

(mii tone)
	1787
	1866
	1731
	1803
	3002
	 
	 

168%


Sursa: Evidenţe IEM; IAI Statistics,februarie 2002

Cererea deosebit de scăzută pe piaţa internaţională a aluminiului nu este evidenţiată numai de dublarea stocurilor de aluminiu pe plan mondial de-a lungul anului 2001 ci şi de reducerea accentuată a volumului tranzacţiilor la LME şi la celelalte burse de metale. 

Volumul tranzacţiilor cu aluminiu la LME în perioada 2000/2001

	Aluminiu
	Dec. 2001
	An 

2001
	Dec. 2000
	An 

2000
	±%

2001-2000

	Disponibil
	101919
	1547829
	211234
	2437147
	-36,5%

	Termen
	1843959
	23767595
	2142950
	25443980
	-6,6%

	Total
	1953512
	25395668
	2360462
	28132973
	-9,7%


Sursa: www.lme.co.uk, feb.2002

După atacurile teroriste de la World Trade Center această situaţie s-a accentuat, înregistrându-se în plus şi o scădere a tranzacţiilor speculative în condiţiile unei conjuncturi politice şi economice incerte. În această situaţie, preţurile aluminiului la LME au înregistrat cel mai scăzut nivel din ultimele 28 de luni – sub 1300 dolari/ tonă. 

După evenimentele de la 11 Septembrie din SUA, cererea de aluminiu a fost şi mai mult afectată. Dacă până atunci consumul de aluminiu scădea mai cu seamă în industria de automobile şi producătoare de ambalaje pentru conserve şi băuturi răcoritoare, după această dată s-a înregistrat o reducere a cererii şi din partea industriei aeronautice.

Aluminiul, un metal usor, reprezinta aproximativ 80% din greutatea unui avion modern. Cantitatea folosită în construcţia navelor aeriene, estimată între 300000 şi 500000 tone pe an, este mică în raport cu producţia totală a ţărilor cu economie de piaţă, de circa 17 milioane tone, însă deţine o pondere importantă din metalul de calitate superioară comercializat.

Cele două companii cu cea mai mare implicare pe piaţa aeronautică sunt Alcoa din SUA, principalul producător de aluminiu pe plan mondial şi Pechiney din Franţa. Se estimează că Alcoa acoperă aproximativ 50% din cererea de aluminiu a companiei Boeing si 25% din cea de la Airbus.

Pechiney furnizează cca. 50% din aluminiul consumat la Airbus si 25% din cel de la Boeing. Divizia aerospaţială realizează aproximativ 10% din cifra de afaceri de la Pechiney.

Dacă producţia anuală de avioane va scădea de la 800 la 600 aparate în următorii ani, reducerea cererii pentru aluminiu va fi de cca. 125000 tone, care înseamnă mai puţin de 1% din producţia totală.

Specialiştii consideră că scăderile nu se vor resimţi până la lichidarea contractelor existente, lucru care nu se va întâmpla până la sfârşitul anului 2002.

De pe urma crizei economice generale şi a atacurilor teroriste din SUA suferă şi celelalte ramuri industriale consumatoare de aluminiu cum ar fi construcţiile, transporturile, ambalajele pentru conserve şi băuturi răcoritoare - însă cu intensităţi diferite în funcţie de flexibilitatea cererii la fenomenele conjuncturale. De exemplu, contracte ca cel pentru programul de reabilitatre a transportului în comun din Hong Kong au o perioadă îndelungată de derulare şi sunt mai puţin afectate de ciclurile cererii şi ofertei, spre deosebire de cele din industria producătoare de automobile care sunt deosebit de sensibile la fenomenele conjuncturale.

De asemenea, unii producători de ambalaje nu sunt influenţaţi aproape deloc de recesiunile economice. În această categorie intră industria ambalajelor pentru tutun şi cea de alimente pentru animale domestice.

În situaţia actuală s-au înregistrat şi unele victime neaşteptate ale crizei determinate de atacul terorist de la World Trade Center şi anume industria cosmeticelor de vârf. Mai mult de jumătate dintre acestea se vând pe aeroporturi, în zonele libere. Această ramură este în prezent de două ori mai vulnerabilă – o dată pentru că vânzările acestui tip de produse sunt sensibile la situaţia economică generală (în prezent de recesiune) şi în al doilea rând pentru că reducerea traficului aerian determină o scădere substanţială a cererii. 

Cel mai important factor care influenţează piaţa aluminiului rămâne însă recesiunea economică la nivel mondial.

La începutul anului 2001 preţurile aluminiului s-au menţinut la un nivel relativ ridicat deoarece închiderea unor importante capacităţi de producţie în SUA şi Brazilia, ca urmare a crizei energetice, a contrabalansat scăderea cererii.

În urma crizei energetice din NV-ul Statelor Unite producătorii de aluminiu situaţi în zonă au fost nevoiţi să oprească importante capacităţi de producţie în regiune de 1,6 mil. tone. Criza energetică din NV-SUA s-a datorat unei capacităţi scăzute de producţie în California, preţurilor mari ale gazului natural şi unei perioade prelungite de secetă care a dus la reducerea producţiei de energie în hidrocentrale. Ca urmare, preţul energiei electrice a crescut rapid în zonă de la 22,6$/MWh (în cadrul contractelor cu Bonneville Power Administration - BPA) la cca. 150$/MWh.

În acest context, trebuie arătat că producţia de aluminiu este energofagă iar SUA şi Canada care sunt principalii producători de aluminiu la nivel mondial înregistrează şi cel mai mare consum de energie electrică la tona de aluminiu produs. De asemenea, trebuie menţionat că principala sursă de energie electrică în regiune o constituie energia obţinută în hidrocentrale.

Consumul de energie electrică în producţia de aluminiu primar în anul 2000










- GWh -

	Sursa/

Regiunea
	Africa
	America de Nord
	America Latină
	Asia
	Europa
	Oceania
	Total
	% din total

	Hidro
	6914
	59324
	30491
	3682
	28449
	7328
	136188
	52,5

	Cărbune
	10844
	25292
	-
	9786
	14286
	21697
	81905
	31,6

	Petrol
	-
	150
	518
	468
	1052
	-
	2188
	0,8

	Gaze nat.
	-
	587
	2119
	15806
	4894
	-
	23406
	9,0

	Nuclear
	-
	1826
	99
	8
	14004
	-
	15937
	6,1

	Total
	17758
	87179
	33227
	29750
	62685
	29025
	259624
	100


Sursa: IAI Statistics, februarie 2002

Sursele de aprovizionare cu energie electrică ale producătorilor de aluminiu 

pe plan mondial în anul 2000













- GWh -

	Sursa/

Regiunea
	Africa
	America de Nord
	America Latină
	Asia
	Europa
	Oceania
	Total
	% din total

	Producţie proprie
	-
	29574
	4124
	28147
	2391
	1108
	65344
	25,2

	Din reţea
	17758
	47948
	29103
	1603
	58690
	27917
	183019
	70,5

	Din alte surse
	-
	9657
	-
	-
	1604
	-
	11261
	4,3

	Total
	17758
	87179
	33227
	29750
	62685
	29025
	259624
	100


Sursa: IAI Statistics, feb.2002

Consumul de energie electrică la tona de aluminiu primar obţinută în anul 2000











- kWh -

	Africa
	America de Nord
	America Latină
	Asia
	Europa
	Oceania
	Total mondial

	15068
	15772
	15357
	15457
	15242
	14679
	15377


Sursa: IAI Statistics, feb. 2002

 

Din tabelele prezentate mai sus se pot trage următoarele concluzii:

- Principala sursă de energie electrică pentru producţia de aluminiu pe plan mondial şi în special în SUA (peste70%) o constituie energia electrică provenită din hidrocentrale;

- Principala sursă de aprovizionare o constituie reţeaua energetică naţională. 
În cazul SUA şi Canadei o mare pondere o deţine şi producţia proprie;

- Consumul de energie electrică/tona de aluminiu produs este cel mai ridicat în SUA şi Canada;

În aceste condiţii, criza energetică din NV-ul SUA a determinat majoritatea producătorilor de aluminiu din zonă să închidă importante capacităţi de producţie şi să revândă energia electrică neutilizată distribuitorului în reţea (BPA). În perioada iunie 2000 – dec.2001 au fost suspendate capacităţi de producţie de cca.1600000 tone.

Contractul de furnizare a energiei electrice încheiat de BPA cu producătorii de aluminiu prevedea un preţ fix de 22,6 $/MWh şi posibilitatea pentru consumator de a revinde BPA energia neutilizată. În condiţiile crizei, când preţul energiei electrice pe piaţă s-a majorat la 150 $/MWh, producătorii de aluminiu au preferat să închidă capacităţi de producţie (devenite oricum mai puţin rentabile în condiţiile diminuării cererii de aluminiu) şi să revândă energia electrică, cumpărată ieftin, în reţea la preţul pieţei.


Această situaţie a luat sfârşit în momentul în care contractele producătorilor de aluminiu din regiune cu BPA au expirat la finele semestrului I. 2001. 


În urma negocierilor BPA cu producătorii de aluminiu aceştia din urmă au acceptat să menţină o parte a capacităţilor lor de producţie închise, pe perioade între 6-12 luni, în schimbul unor despăgubiri financiare care să acopere salariile muncitorilor din unităţile productive închise precum şi cheltuielile de repornire a instalaţiilor.


În ultima parte a anului 2001 ploile şi ninsorile abundente din NV-ul SUA precum şi programele de construire a unor noi centrale electrice au determinat o scădere semnificativă a preţului energiei electrice în zonă la 16-17dolari/MWh. În condiţiile în care nivelul hidrografic al râurilor şi lacurilor a revenit la normal se estimează că în următoarele 18 luni preţul energiei electrice în regiune nu va depăşi 26 dolari/MWh. Acest nivel al tarifului la energie electrică permite topitoriilor din zonă să opereze în condiţii de profitabilitate la un nivel al preţului aluminiului de 1250 dolari/tonă.


În aceste condiţii specialiştii occidentali apreciază că există posibilitatea ca unele capacităţi de producţie să fie redeschise până la finele anului 2002 şi anume aproximativ 200.000 tone. Cu toate acestea până în prezent niciuna din companiile care au capacităţi de producţie închise nu au întreprins nimic în sensul repornirii acestora. De exemplu, reprezentanţii celui mai mare producător de aluminiu pe plan mondial, concernul ALCOA, consideră că această decizie depinde foarte mult de evoluţia pieţei şi că ea va fi luată numai la momentul potrivit. 

Aşadar se poate aprecia că atâta timp cât cererea de aluminiu pe piaţa mondială este scăzută probabilitatea redeschiderii capacităţilor de producţie în zonă este redusă. 


Diminuarea producţiei de aluminiu în SUA nu a rămas un fenomen singular în anul 2001.


Criza energetică din Brazilia a determinat guvernul acestei ţări să pună în aplicare un program de raţionalizare a consumului de energie electrică în regiunile afectate de secetă. Programul aplicabil din iunie 2001 prevedea o reducere a consumului cu 15% în prima luna cu posibilitatea ca acest procent să se majoreze ulterior la 20%. Începând cu 15 august 2001 autorităţile au fost nevoite să impună reducerea consumului marilor utilizatori din nordul ţării, Albras şi Alumar, cu 25% ca urmare a nivelului scăzut de precipitaţii. 


În sud-estul, nord-estul şi zona centrală a ţării producătorii de aluminiu, feroaliaje şi oţel – întreprinderi energofage – îşi reduseseră deja consumul de energie electrică cu 25%.

Prin urmare producţia de aluminiu primar a ţării s-a redus cu peste 10%. Brazilia a produs 1,04 milioane tone de aluminiu primar în perioada ianuarie-noiembrie 2001, cu 10,2% mai puţin decât în aceeaşi perioadă a anului 2000.

Pe ansamblul anului 2001 se estimează de către specialiştii brazilieni o scădere a producţiei de aluminiu primar de la 128 milioane tone în 2000 la 1,12 milioane tone în 2001 ca rezultat al restricţionărilor energetice.


În urma ploilor abundente înregistrate în ultima parte a anului, care au ameliorat situaţia rezervelor de apă din lacurile de acumulare ale hidrocentralelor, în nordul Braziliei restricţionările au fost ridicate la 31 decembrie. Două din cele mai mari topitorii, Albras şi Alumar sunt situate în regiunea nordică a ţării.

În ciuda scăderii producţiei şi al efectului restricţionărilor energetice asupra economiei naţionale, consumul intern de aluminiu prelucrat a crescut în Brazilia şi se estimează pentru anul 2001 un nivel record al consumului de aluminiu de 742.900 tone, cu 11,4% mai mare decât în anul precedent.

Creşterea neaşteptată s-a datorat unei cereri mai mari de sârme şi cabluri din partea industrie energiei electrice şi de foi de aluminiu folosite în industria de ambalaje reflectând un consum ridicat de băuturi răcoritoare şi bere în raport direct cu temperaturile foarte mari şi seceta prelungită din 2001. 

Cererea de sârme şi cabluri a fost în 2001 cu 58,3% peste nivelul din 2000. Cererea de laminate a crescut cu 15,5%, reflectând o crestere cu 12% numai în industria de ambalaje pentru băuturi. 

Exportul brazilian de aluminiu a scăzut în 2001 cu 19,4% situându-se la 733.900 tone produse, datorită efectului cumulat al restricţiilor energetice şi creşterii cererii interne.

Principalii proprietari de topitorii din Brazilia, inclusiv CVRD, Alcoa şi BHP Billiton, au luat decizia de a reveni la parametrii normali ai producţiei după ce criza energetică va lua sfârşit.

Cea mai mare topitorie de aluminiu primar din Brazilia, Albras - o societate mixtă între CVRD şi consorţiul japonez NAAC, şi-a repornit cele 160 de capacităţi de producţie, închise în timpul crizei energetice. În plus, compania a inaugurat o nouă capacitate de 45.000 tone pe an, la mijlocul lunii decembrie 2001 urmând ca aceasta să funcţioneze la capacitate maximă începând cu luna februarie 2002.

Topitoria a ajuns astfel la o capacitate totală de 406.000 tone/an de aluminiu primar în 2002, destinată aproape în totalitate exportului. Aceasta în comparaţie cu producţia de 330.000 tone/an realizată de Albras în 2001 şi de 370.000 tone/an în 2000.

Cu această extindere, Albras totalizează 960 de celule de topire în stare operativă. Conducerea companiei susţine că nu există planuri pentru o eventuală extindere a capacităţilor în viitor, datorită incertitudinilor din sectorul energetic.

Alcoa şi BHP Billiton îşi reiau deasemenea producţia la capacitate maxima la societatea lor mixta Alumar în Sao Luis. Această topitorie şi-a redus capacitatea de doua ori , în iulie şi septembrie, la 92.000 tone/an, adică o scădere cu 25%, datorată crizei energiei electrice.

Reprezentanţii Alcoa, care deţine 54% din producţie, se aşteaptă ca Alumar să ajungă la capacitatea sa nominală de 370.000 tone/an la sfârşitul primelor patru luni ale anului 2002. 

Raţionalizarea consumului de energie electrică în sud-est, centru şi nord-est, unde sunt localizate capacităţi de 520.000 tone/an, va continua la nivelul actual de 25% până la sfârşitul lunii februarie 2001, când guvernul va lua o hotărâre. În ciuda restricţiilor energetice, Alcoa şi-a mărit producţia la Pocos de Caldas, în sud-est, încă din decembrie, la 67500 tone/an, adica 75% din capacitatea sa totală.

Conducerea CVRD afirmă că societatea sa mixtă cu Billiton în sud-estul Braziliei, Valesul Aluminio, care îşi produce o mică parte din energie, a realizat o producţie de 78000 tone de aluminiu primar în 2001, faţă de capacitatea sa totală de 92.000 tone/an şi continuă să facă obiectul restricţiilor energetice în vigoare.

Situaţia restricţiilor în sud-est nu este încă clară. Dacă va ploua acestea ar putea fi ridicate.

Nivelul rezerverelor din barajele ţării, în ciuda ultimilor ploi, rămâne scăzut şi în plus se ridică multe semne de întrebare asupra precipitaţiilor în 2003 şi chiar 2004. În aceste condiţii se preconizează că nu se vor crea noi capacităţi de aluminiu primar, chiar dacă CVRD are investiţii recente în propriul sau sistem de hidrocentrale.


Cumulând capacităţile de producţie redeschise în Brazilia după sistarea raţionalizărilor în nordul ţării se constată că în 2002 piaţa se va confrunta cu o majorare a producţiei cu aproximativ 200000 tone/an numai din această regiune fapt ce nu va ajuta în nici un fel la redresarea preţurilor aluminiului pe termen scurt sau mediu.


Spre deosebire de SUA şi Brazilia unde producţia de aluminiu a înregistrat scăderi semnificative, producţia de aluminiu a Rusiei, al 2-lea producător pe plan mondial, a înregistrat o evoluţie constant ascendentă situându-se la 2,46 milioane tone ceea ce reprezintă o creştere cu 1,8% faţă de anul 2000. La rândul lor exporturile au scăzut în 2001 când piaţa SUA şi cea asiatică nu a putut să absoarbă cantităţile prognozate iniţial.

Compania Russian Aluminium - care exporta aproape întreaga sa producţie de peste 2 milioane tone/an – se aştepta să vândă în 2001 cca. jumătate din producţia realizată pe pieţele din Asia. Totuşi, la mijlocul acestui an exporturile în China s-au redus considerabil după ce la începutul anului piaţa acestei ţări fusese inundată cu metal din Rusia.

Prin urmare a fost greu de vândut pe o piaţă unde cererea în scădere putea fi uşor acoperită din stocuri.

Pe de altă parte America de Nord s-a dovedit a fi, de asemenea, o piaţă dificilă pentru vânzătorii de aluminiu, printre care s-a numărat şi Russian Aluminium. Achiziţiile nord americane din Rusia au scăzut la circa 60% din nivelul precedent al acestora.

Russian Aluminium care este cel mai mare producător şi exportator de aluminiu din Rusia, este principala victimă a scăderii achiziţiilor pe piaţa Nord Americană. Cu toate acestea compania urmăreşte să-şi mărească exporturile către această piaţă dezvoltând o nouă strategie de deschidere a unor noi agenţii comerciale într-un moment prielnic când închiderea multor capacităţi de producţie în SUA şi Brazilia facilitează pătrunderea pe piaţa americană.

Al doilea mare producător de aluminiu din Rusia, Sual Holding, care are o capacitate de producţie de 600.000 tone/an şi exportă 90% din producţie în afara CSI, nu are ca ţintă principală piaţa SUA. Un purtător de cuvânt al Sual afirmă că vânzările în SUA reprezintă numai 10% din producţie. Peste 25%, în special lingouri de aluminiu primar nealiat este destinată unor clienţi din Asia, în timp ce Europa rămâne indiscutabil ţinta principală cu aproximativ 65% din producţie. 

Ca şi Russian Aluminiu, Sual Holding are contracte pe termen lung cu principalii consumatori şi case de comerţ din Japonia: Mitsubushi, Mitsui şi Toyota cărora le vinde în special material pentru producţia de aliaje. Numai 10% din exporturi reprezintă produse finite cu toate că ar dori să realizeze un mix de produse mult mai bun în viitor.

Sual consideră că piaţa Chinei este în creştere şi că în ciuda majorării producţiei interne dezechilibrul între cerere şi ofertă se va menţine şi în anul 2002. Acest deficit va asigura o piaţă de desfacere stabilă pentru exporturile ruseşti de aluminiu în următorii ani. Piaţa Chinei este o destinaţie convenabilă pentru exporturile Sual de la unităţile sale din Irkutsk şi cele din Siberia ale companiei Russian Aluminium datorită vecinătăţii cu frontiera chineză, costurile de transport fiind mai scăzute. Există însă şi un aspect negativ şi anume structura cererii pe această piaţă unde domină consumul de metal nealiat în timp ce consumul de aluminiu aliat şi produse din aluminiu este relativ scăzut.


Pentru anul 2002 specialiştii ruşi apreciază că producţia de aluminiu primar şi aliat va creşte foarte puţin peste nivelul din anul 2001 iar ponderea exportului va fi de 82% faţă de 83% în 2001.

De asemenea, specialiştii chinezi apreciază că şi producţia Chinei va înregistra o nouă creştere cu 18% în 2002 ajungând la 4 milioane tone. Conform aceleişi surse, consumul de aluminiu al Chinei a crescut în ultimii 10 ani într-un ritm mediu anual de 13,5%, iar în 2001 acesta a scăzut la 8%.

Având în vedere încetinirea ritmului de creştere a consumului unii experţi apreciază că în 2002 China ar putea deveni exportator net de aluminiu fapt ce ar forţa o serie de producători occidentali să-şi menţină unele capacităţi de producţie închise. 

Pe de altă parte, alţi analişti cum ar fi cei de la firma JP Morgan, consideră că în China cererea de aluminiu va înregistra o majorare semnificativă în viitorul apropriat având în vedere pregătirile care se vor face pentru olimpiada din 2008 care se va desfăşura în această ţară. 

Evoluţia producţiei de aluminiu primar la nivel mondial în perioada 1997-2001










- mii tone -

	Zona/Anii
	1997
	1998
	1999
	2000
	2001
	± 2001 %

2000

	Africa
	1106
	1043
	1095
	1178
	1369
	+16,2%

	America de Nord
	5930
	6086
	6169
	6041
	5222
	-13,56%

	America Latină
	2116
	2075
	2093
	2167
	1991
	-8,12%

	Asia
	1910
	1843
	1966
	2221
	2234
	+0,59%

	Europa de Vest
	3297
	3549
	3720
	3801
	3885
	+2,21%

	Europa centrală şi de est
	3316
	3419
	3584
	3689
	3728
	+1,06%

	Oceania
	1804
	1934
	2028
	2094
	2122
	+1,34%

	Total mondial
	19479
	19949
	20655
	21191
	20551
	-3,02%

	Medie zilnică – mondial
	53,4
	54,7
	56,6
	57,9
	56,3
	-2,76%


Sursa: IAI Statistics, ianuarie 2002

Din tabelul de mai sus se poate vedea că reducerea drastică a producţiei în SUA şi Brazilia nu a putut fi contrabalansată de creşterea producţiei în celelalte regiuni ale lumii astfel încât la nivel mondial se înregistrează o scădere cu peste 3% a producţiei în anul 2001. 

În prezent cererea de aluminiu este concentrată în America de Nord, Europa şi Japonia iar oferta provine din America de Sud, Australia, Orientul Mijlociu, Africa, şi CSI.

Acoperirea necesarului de produse din aluminiu se realizează din două surse.

Principala sursă, cu o pondere de 75%, este aluminiu primar iar cea de a doua o reprezintă în proporţie de 25% aluminiu secundar. În Europa aproximativ 60% din metalul folosit se colectează pentru reciclare. Acest procent s-ar putea majora la 65-70% în perioada 2005-2010. Producţia de aluminiu primar este energofagă. În aceste condiţii, proiecte de dezvoltare a industriei aluminiului se vor regăsi în zone cu potenţial hidroenergetic nevalorificat încă sau cu resurse ieftine de gaz şi cărbune. 

Regiune cu potenţial energetic important sunt British Columbia în Canada, Orientul Mijlociu, America de Sud şi unele zone din Africa. În aceste regiuni există în prezent diverse proiecte de dezvoltare a capacităţilor de producţie a aluminiului.


În perioada 2000-2002 se previzionează o majorare a capacităţilor de producţie a aluminiului primar cu cca. 400.000 tone/an. Pe termen mai lung, la nivelul anului 2010 se prevăd capacităţi de producţie noi „Brownfield” de 1,7 milioane tone şi „Greenfield” de 2,7 milioane tone.

În prezent o serie de proiecte se află în derulare sau în faza discuţiilor incipiente în ciuda unei conjuncturi economice şi politice nefavorabile. 

În China – Xiezhou Aluminium a obţinut aprobarea din partea Comisiei Naţionale pentru Economie şi Comerţ de demarare a noului proiect de construcţie a unei noi topitorii cu o capacitate de producţie de 200.000 tone/an.Construcţia ar trebui să demareze la începutul anului 2002 şi să se finalizeze în următorii 2-5 ani. Sursele de finanţare provin din vânzarea unor acţiuni ale companiei pe piaţă precum şi din împrumuturi bancare. În urma acestui proiect de dezvoltare capacitatea totală de producţie a companiei se va majora la 310.000 tone/an.

Compania Jiamusi Aluminium, din China, este în căutare de investitori care să ajute la finanţarea construcţiei unei noi topitorii cu o capacitate anuală de 100.000 tone.

În ciuda preţurilor în scădere pe plan mondial şi a insuficienţei resurselor financiare, compania consideră că actualul climat economic este favorabil dezvoltării având în vedere că numai în regiunea Heilongjiang consumul pe termen scurt se va situa între 80000 şi 120000 tone/an. Proiectul ar urma să se deruleze în două etape. 
În prima fază ar urma să fie dată în folosinţă o capacitate de 50000 tone/an iar în cea de a-2-a fază celelalte 50.000 tone/an. Un minim de 20% din noua producţie realizată ar urma să fie exportată în ţările vecine. În prezent Jiamusi Aluminium, unicul producător de aluminiu electrolitic din regiunea Heilongjiang, are o capacitate de producţie de 10000 tone/an.

Compania chinezească Qingtongxia Aluminium are în derulare un proiect de dezvoltare a capacităţii de producţie la topitoria sa din provincia Ningxia la finalizarea căruia s-ar putea ajunge la o capacitate de 230.000 tone/an faţă de 100.000 tone/an în prezent. 

Compania taiwaneză CS Aluminium Corp în asociere cu compania de investiţii Steel United International au făcut public un nou proiect de construcţie a unei noi fabrici de aluminiu în China. Deocamdată, trebuie luată decizia cu privire la locul de amplasare a noii uzine în provincia Jiangxi sau Zhejiang. De asemenea, se proiectează o capacitate de producţie de laminate la rece de 24000 tone/an. Încă nu s-a stabilit un termen de finalizare al acestui proiect.

În Vietnam compania Vietnam National Mineral Corp (Vimico) intenţionează să construiască începând cu 2003 o nouă topitorie cu o capacitate de 73.000 tone/an. Acest priect ar urma să fie finalizat în 2006. Cu toate că în prezent sursele de finanţare ale acestui proiect sunt exclusiv vietnameze, guvernul acestei ţări este deschis discuţiilor cu eventualii investitori străini. Firma franceză Pechiney va asigura suportul tehnologic pentru acest proiect.

Aluar Aluminio Argentino urmează să i-a o decizie până la finele anului 2002 cu privire la extinderea capacităţii de producţiei la topitoria sa de la Puerto Madryn de la 267.000 tone/an la 400.000 tone/an până la sfîrşitul anului 2004. Decizia depinde de realizarea unui alt proiect de dezvoltare a reţelei de electricitate. În cazul în care operaţiunile demarează, finalizarea proiectului ar putea să dureze 26-27 luni. Sursele de finanţare nu au fost căutate încă având în vedere că investiţia este în faza de evaluare. În ceea ce priveşte desfacerea surplusului de material rezultat din mărirea capacităţii de producţie reprezentanţii companiei afirmă că au deja piaţa de export asigurată printre clienţii mai vechi şi unii noi. Aluar exportă 80% din producţia actuală dintre care cca. 30% în Asia de SE şi mai cu seamă în Japonia, 30% în SUA, 30% în Europa şi 10% în America Latină. În urmă cu doi ani compania a finalizat un alt proiect de majorare a capacităţii sale de producţie cu 72.000 tone/an ajungând la capacitatea actuală de 267000 tone/an. 

În Venezuela topitoria Alcasa, a cărei retehnologizare a fost finanţată de firma elveţiană Glencore, aşteaptă autorizaţia de mediu din partea guvernului pentru a putea reintra în funcţiune. Capacitatea de producţie care urma să intre în funcţiune la mijlocul lunii august 2001 este de 25.000 tone/an iar o altă linie de 2.000 tone/an urmează să producă din semestrul II 2002. Glencore care a investit în acest proiect 16 mil. dolari urmează să-şi recupereze investiţia prin preluarea producţiei celor două linii în următorii 2 ani. Capacitatea totală de producţie a topitoriei Alcasa va fi, după retehnologizare, de 210.000 tone/an.

Alte două proiecte, unul în Malaiezia pentru construirea unei topitorii cu o capacitate de producţie de 500.000 tone/an în districtul Manjung, statul Perak care ar trebui să demareze în anul viitor, şi altul în Islanda unde compania Norsk Hydro intenţionează să construiască o topitorie cu o capacitate iniţială de 120.000 tone/an dar cu un potenţial maxim de 260.000 tone/an, aşteaptă aprobarea autorităţilor cu privire la aspectele legate de protecţia mediului.

La rândul ei compania franceză Pechiney se află în căutarea unei locaţii pentru o nouă topitorie cu o capacitate de 460.000t/an. Lista potenţialelor amplasamente cuprinde Australia, Africa de Sud şi Argentina . 

O decizie va fi luată în 2002 iar lucrările vor începe în 2003 sau 2004. 

În funcţie de locul ales, va fi căutat şi investitorul care, alături de Pechiney, va acoperi costul de peste 1,6 miliarde dolari la cât este estimat costul proiectului.

Pechiney are în planurile pentru viitor şi construirea unei topitorii în Quatar, prima din această ţară. Investiţiile fac parte dintr-un plan mai larg de îmbunătăţire a eficienţei economice a companiei. În prezent, Pechiney, suportă consecinţele încetinirii activităţii în ramură. Amânarea comenzilor în special pentru industria aeronautică din Europa şi SUA vor duce la pierderi de până la 20% pentru 2001, reprezentând în jur de 540-550 milioane dolari.

Pechiney depinde în mare măsură de vânzările către Airbus şi Boeing (50%, respectiv 25%). 

Pentru anul 2002 scăderea numărului de comenzi de la aceşti constructori de aeronave va duce la importante pierderi pentru companie.

De asemenea, Pechiney deţine la Vlissingen, în Olanda, o topitorie cu o capacitate de 235.000 tone/an care va fi retehnologizată şi mărită până în 2003. Acest proiect presupune o investiţie de 100 milioane de dolari. 

Ca urmare a diverselor proiecte de dezvoltare în diverse faze de derulare, specialiştii de la International Aluminium Institute prognozează o majorare a capacităţilor de producţie a aluminiului la nivel mondial în următorii 4 ani cu 7,5%.

Prognoza capacităţilor de producţie a aluminiului primar pe plan mondial în perioada 2000-2004













- mii tone -

	Data/ Regiunea
	Africa
	America de Nord
	America Latină
	Asia
	Europa de Vest
	Europa de Est
	Oceania
	Total Mondial

	Dec.2000
	1512
	6684
	2192
	2271
	3854
	3704
	2082
	22299

	Iun.2001
	1535
	7038
	2207
	2283
	3897
	3705
	2095
	22760

	Dec.2001
	1538
	7138
	2255
	2316
	3910
	3706
	2100
	22963

	Iun.2002
	1551
	7166
	2275
	2316
	3919
	3748
	2105
	23080

	Dec.2002
	1560
	7166
	2302
	2464
	3926
	3748
	2105
	23271

	Iun.2003
	1561
	7177
	2352
	2491
	4005
	3748
	2105
	23439

	Dec.2003
	1850 
	7177
	2402
	2525
	4027
	3759
	2105
	23845

	Iun.2004
	1882
	7181
	2402
	2525
	4089
	3783
	2110
	23972


Sursa: IAI Statistics, februarie 2002 

Dintre acestea aproximativ 30% sunt suspendate - unele datorită unor motive politice sau tehnice în timp ce altele au fost închise în urma crizei energetice nord americane. 

În ciuda încetinirii ritmului economic la nivel mondial procesul de concentrare a capacităţilor în mâna marilor producători continuă.

Prin cumpărarea pentru suma de 3,1 miliarde euro a sectorului de aluminiu VAW al celui mai important grup energetic german, EON, concernul norvegian Norsk Hydro specializat în principal în aluminiu, petrol şi îngrăşăminte, devine cel de-al treilea mare producător de aluminiu în rândul ţărilor occidentale.

Noua entitate, denumită Hydro Aluminium va realiza aproximativ 10 miliarde de euro cifră de afaceri. Cu o productie de 1,4 milioane tone, Hydro Aluminium se va situa în urma companiei americane Alcoa şi a celei canadiene Alcan, depăşind însă compania franceză Pechiney. 

Cumpărarea lui VAW de către Norsk Hydro, care se va finaliza în cursul primului trimestru, se va traduce prin suprimarea a 1100 de locuri de muncă în întreaga lume, din care 300 în Norvegia. În total noua compania va opera cu 300.000 de lucrători. Suma totală a economiilor care decurg din această afacere se apropie de 200 de milioane de euro până la sfârşitul anului 2003.

Această achiziţie permite grupului norvegian să-şi întărească poziţia în domeniul aeronauticii şi automobilelor completând, totodată portofoliul de produse. VAW este specializat în produse laminate, în principal destinate industriilor aeronautică şi automobile spre deosebire de Norsk Hydro care era în principal profilat pe produse profilate pentru construcţii.

Grupul norvegian va ceda divizia de ambalaje uşoare al VAW, care realizează o cifră de afaceri de 550 milioane euro, cu 4800 salariati. Pechiney pare interesat de această activitate.

Grupul Pechiney pare interesat şi de achziţionarea pachetului de acţiuni deţinut de statul român la societăţile Alro (54,72%) şi Alprom (69,92%). În cursa pentru achiziţionarea acţiunilor, alături de Pechiney se mai află Ballisi Marco Internaţional care deţine deja 41,77% din acţiunile Alro prin intermediul subsidiarului Conef, Alcoa şi Russian Aluminium.

Iniţial s-a încercat vânzarea separată a celor două întreprinderi însă cei mai mulţi potenţiali cumpărători erau interesaţi de achiziţionarea ambelor întreprinderi având în vedere că Alprom depinde de producţia de aluminiu de la Alro Slatina

La rândul ei Alcoa a anunţat demararea proiectului de constituire a unei societăţi mixte cu compania Aluminium Corp of China ( Chinalco) la uzinele Pingguo Aluminium care a produs anul trecut 400.000 tone de alumină şi 129.600 tone de aluminiu. Societatea mixtă, un parteneriat 50% -50%, se va numi Chalco şi va deveni operaţională în 2003. Chinalco intenţionează să mai înfiinţeze şi alte astfel de societăţi mixte în China, rămâne însă de văzut dacă cotaţiile noi înfiinţatei societăţi la bursele de la New York şi Hong Kong vor fi încurajatoare în actualul mediu destul de neprielnic investiţiilor în industria aluminiului.

Revenind la situaţia actuală a pieţei aluminiului trebuie arătat că în contextual crizei economice mondiale, companiile producătoare de aluminiu preferă să analizeze tendinţele pieţei pe termen lung evitând prognozele pe termen mediu şi scurt. În general previziunile pe termen lung sunt caracterizate de un optimism moderat datorat potenţialului de creştere pe care îl văd producătorii de aluminiu în industria de mijloace de transport.

Aluminiul deţine deja o pondere importantă în sectoare cum ar fi producţia de camioane şi a unor componente auto: blocuri motoare, roţi, iar consumul de aluminiu creşte la majoritatea automobilelor.

Factorul de noutate îl constituie faptul că utilizarea aluminiului în construcţia de automobile nu mai reprezintă un experiment ci o propunere viabilă şi serioasă. Audi se numără printre firmele cele mai avansate în utilizarea aluminiului pe maşinile sale însă în prezent tot mai multe companii producătoare de maşini au în derulare programe pilot şi urmeză să introducă în producţie modele cu componente din aluminiu în următorii 2 ani.

Proiectarea maşinilor cu componente din aluminiu presupune o colaborare strânsă între producătorii de aluminiu şi cei de autovehicule şi ambii consideră că aluminiul va câştiga tot mai mult teren în acest domeniu.

Iniţial, aluminiul s-a utilizat mai ales la maşinile de lux însă în viitorul apropiat se va extinde şi la modelele de masă.

Speranţa de creştere a consumului de aluminiu se îndreaptă şi către sectorul ambalajelor pentru conserve şi băuturi răcoritoare. Pentru acest sector un potenţial de creştere îl deţin ţările mai puţin dezvoltate de pe glob. Având însă în vedere distribuţia inegală a bunăstării la nivel mondial este mult mai probabilă creşterea cereii de aluminiu din partea industriei automobilelor din ţările dezvoltate decât cea pentru cutii de conserve şi băuturi răcoritoare în Asia sau America Latină. 

Dacă pe termen lung producătorii de aluminiu par a fi optimişti în situaţia actuală de declin economic şi de tensiuni politice cu deznodământ incert, analiştii au început să prezinte prognoze tot mai pesimiste cu privire la evoluţia pieţei aluminiului pe termen mediu şi scurt. Dacă la începutul anului 2001 specialiştii companiei Alcan (principalul producător pe plan mondial) prognozau o scădere a cererii de aluminiu la nivel mondial cu 1,9% în 2001 faţă de 2000, în luna octombrie a aceluiaşi an estimau o reducere a acesteia cu 4,7% ceea ce ar reprezenta cea mai accentuată scădere din ultimii 20 de ani.

Ca urmare a cererii deosebit de scăzute, mai cu seamă în SUA, Alcan intenţionează să reducă 3640 de locuri de muncă din unităţile sale de pretutindeni.

Posibilitatea repornirii, în anul 2002, a capacităţilor de producţie suspendate în SUA şi Brazilia reprezintă încă un element de incertitudine cu privire la evoluţia pieţei pe termen scurt însă este în mod sigur un element destabilizator.

Cei mai mulţi specialişti consideră că multe dintre capacităţile de producţie din NV-ul SUA nu vor fi repornite curând iar unele chiar deloc.

Totodată, analiştii apreciază că în primele 6-8 luni din 2001 sunt şanse minime ca preţurile aluminiului să crească peste nivelul de 1.340-1.390 dolari/tonă. 

Metal Bulletin Research (MBR) previzionează pentru anul 2002 un preţ mediu de 1.548 dolari/tonă faţă de 1.443 dolari/tonă în 2001 însă consideră că această creştere nu se va instala decât în cea de a doua parte a anului. Pentru primul trimestru 2002 experţii de la MBR prognozează un preţ mediu al aluminiului de 1.350 dolari/tonă faţă de 1.320 dolari/tonă în trimestrul IV 2001 iar pentru trimestrul II 2002 un preţ mediu de 1.420 dolari/tonă. Această evoluţie este pusă pe seama modificării raportului cerere/ ofertă de la un surplus de 280.000 tone metal pe piaţă în trimestru I la un deficit de 62.000 tone în ultimul trimestru al anului 2002.


Analistul Angus Macmillan de la firma Brook Hunt se aşteapta ca anul 2002 să fie “total nespectaculos din punct de vedere al preţului”. El aşteaptă un surplus de cca. 350.000 tone de aluminiu în anul 2002 şi un preţ mediu de 1.470$/tonă. Acelaşi analist afirmă că vor mai fi situaţii de încordare pe piaţă la începutul anului, aşa cum s-a mai întâmplat şi în alte perioade, dar inundarea pieţei cu mari cantităţi de aluminiu în urma falimentului firmei Enron din SUA va alunga orice strâmtorare a pieţei.


Se aşteaptă o îmbunătăţire a mediului economic în a doua parte a anului 2002 şi, ca urmare, o creştere a nivelului vânzărilor în aceeaşi perioadă a anului.

Se consideră că schimbarea în climatul economic se va reflecta în crearea de stocuri pe termen lung în a doua parte a anului 2002.

Macmillan adaugă: “Ne aşteptăm la încă o perioadă critică. Europa şi-a încetinit ritmul economic iar câteva ţări europene trec prin criza. Stocurile se află la un nivel ridicat, de circa 9-10 săptămâni de consum şi dacă vor scădea, rămâne de văzut”.

Chiar luând în calcul ultimile scăderi de productie, Brook Hunt se aşteaptă la un surplus de metal pe piaţă de circa 350.000 tone pentru anul 2002.

Analistul Macmillan sugerează că multe din topitoriile din nord-vestul SUA nu vor mai fi redeschise. Altele vor fi repornite , probabil în 2003, când se va şti dacă în regiune se poate asigura necesarul energetic în condiţii competitive.

Analiştii de la Macquarie Research sunt mai circumspecţi atenţionând asupra unui nivel ridicat de producţie. Ei spun că numai o redemarare a economiei va duce la o revenire a preţurilor. Dar cu o capacitate de 2 milioane tone aflată în prezent în aşteptare, orice creştere a preţurilor pare incertă. Creşterea economiei Chinei rămâne, în opinia acestor specialişti, principala temere pe termen lung. Aceiaşi analişti spun că anticipata creştere a cererii în SUA a fost amânată în urma evenimentelor de la 11 septembrie. De asemenea, pentru anul 2001 se estimează o scădere a cererii în Asia cu peste 5% şi în Europa cu 4%.

Scăderea producţiei în nord-vestul SUA şi Brazilia datorată crizei energetice a dus la o menţinere a preţului şi a redus posibilitatea unui surplus de metal mai accentuat pentru acest an, dar fără alte limitari în producţie, piaţa se va confrunta cu un surplus în 2002. Topitoriile din nord-vestul SUA sunt aproape în totalitate închise şi la preţurile actuale este practic imposibilă o schimbare a situaţiei. Totuşi, partea cea mai dificilă a crizei energetice se pare că a trecut iar o eventuala reluare a producţiei pare plauzibilă de îndată ce preţul se va apropia de 1500$/tonă. Dar această eventuală reluare a producţiei va însemna o lovitură adusă pieţei.

Analiştii spun că posibilitatea reluării producţiei în SUA şi creşterea economică puternică din China vor duce la imposibilitatea creşterii preţului aluminiului. Ei se aşteaptă la un preţ mediu la LME de aproximativ 1.389$/tonă în 2002, şi la 1.676$/tonă în 2003.

Macquarie se aşteaptă ca cererea lumii occidentale să crească cu 3,3% în acest an ajungând la 19,71 milioane tone după ce a scăzut cu 6,3% în 2001, adică la 19,08 milioane tone. Producţia proprie a ţărilor vestice şi importurile din blocul răsăritean se previzionează cu o creştere de 1,7% în 2002, ajungând la 20 milioane tone şi creând un surplus de 287.000 tone . 


Prognoza specialiştilor de la Economist Intelligence Unit situează preţul aluminiului în 2002 la un nivel de 1548 dolari/tonă iar pentru 2003 la 1662,3 dolari/tonă. Pentru anul 2004 ei previzionează o scădere a preţului la 1498 dolari/tonă şi noi creşteri ale preţurilor la 1.626 dolari/tonă în anul 2005şi 1.837 dolari/tonă în 2006.

 

2.1.5. CUPRU

Ştefan NICOLAE


Declinul economic care a început de la sfârşitul anului 2000, s-a accentuat în 2001, iar criza politică generată de atacurile teroriste asupra Statelor Unite din 11 septembrie 2001 a amplificat teama cu privire la înmulţirea fenomenelor recesioniste pe plan mondial. În acest sens, o prognoză prezentată într-un raport al OCDE arată că anul 2001 este cel mai slab, din punct de vedere economic, din 1982, iar 2002 nu va fi un an mai bun.


Conform indicelui IRM, preţurile materiilor prime industriale, care au avut creşteri importante în 2000, s-au redus în anul 2001 ca urmare a încetinirii creşterii economiei globale. IRM, pe total, a scăzut cu 9,1% în 2001, după o creştere de 13,4% în 2000. Din cele 3 componente ale indicelui IRM (metale, fibre, cauciuc) nici una nu a evoluat pozitiv în anul trecut. 


Preţurile metalelor de bază, cel mai important component al indicelui IRM, cu o pondere de 65,1%, s-au redus cu 11,5% în 2001datorită încetinirii creşterii economice şi a unei severe scăderi a cererii. În aceste condiţii, pentru anul 2001, se prelimină că preţul cuprului a scăzut cu 12,5%. 



1997
1998
1999
2000
2001
2002
2003
2004
2005
2006

IRM

0.2
 -19,5
 -4,6
13,4
 -9,1
 0,1
 15,1
 1,3
 6,1
 7,8

- Metale
3,4
 -19,6
 0,1
12,8
-11,5
 0,4
 10,7
 -1,0
 6,3
 9,5

Dar şi evoluţia cotaţiilor la Bursa de metale neferoase de la Londra ne arată că în anul 2001, preţul cuprului rafinat a înregistrat o reducere accentuată. Astfel, cotaţia “la disponibil” (adică livrări prompte, în cel mult 14 zile) a scăzut în 2001 cu 12,97% faţă de anul 2000. Din tabelul de mai jos se poate observa că această scădere a fost mai accentuată în a doua jumătate a anului. Astfel, dacă în primul trimestru al anului 2001 reducerea a fost de 1,71%, în al doilea trimestru de 5,03%, în trimestrele III şi IV diminuarea a fost de 21,35% şi respectiv de 22,90% comparativ cu perioadele corespunzătoare ale anului anterior. Această scădere a preţurilor se datorează unui surplus însemnat al producţiei de cupru comparativ cu o cerere tot mai slabă.

Evoluţia cotaţiilor “la disponibil” ale cuprului rafinat la Bursa din Londra

· dolari/tonă – franco depozit bursă –

	Perioada/cotaţia
	2000
	2001
	2001/2000

în %

	Media anuală
	1813,53
	1578,23
	-12,97

	Trimestrul I
	1794,73
	1763,98
	- 1,71

	Trimestrul II
	1739,18
	1651,60
	- 5,03

	Trimestrul III
	1871,87
	1472,24
	-21,35

	Trimestrul IV
	1848,35
	1425,09
	-22,90


 


Aceeaşi deteriorare a preţului se poate vedea şi la cotaţiile “la termen” (cu livrare la 3 luni şi care, de regulă sunt mai mari decât “la disponibil” deoarece includ şi cheltuielile de depozitare). Astfel, în anul 2001, preţul “la termen” pentru cupru rafinat a scăzut cu 13,12% faţă de anul 2000, iar pentru trimestru IV 2001 reducerea a fost de 22,42% faţă de trimestrul IV 2000. 

Evoluţia cotaţiilor “la termen” la Bursa din Londra

· dolari/tonă – franco depozit bursă –

	Perioada/cotaţia
	2000
	2001
	2001/2000

în %

	Media anuală
	1839,87
	1598,41
	-13,12

	Trimestrul I
	1829,43
	1778,18
	- 2,80

	Trimestrul II
	1763,83
	1671,25
	- 5,25

	Trimestrul III
	1898,00
	1494,78
	-21,24

	Trimestrul IV
	1868,23
	1449,44
	-22,42


 

Nivelul stocurilor de cupru rafinat la Bursa din Londra

- tone -

	Data
	Stocul
	Data
	Stocul

	02.01.2001
	357.235
	03.09.2001
	661.025

	15.01.2001
	266.525
	01.11.2001
	737.000

	31.01.2001
	350.075
	03.12.2001
	780.225

	02.07.2001
	464.550
	28.12.2001
	798.675


Stocurile de cupru rafinat la bursă au avut o tendinţă de creştere permanentă, în tot cursul anului 2001. Astfel, de la un stoc de 357.235 tone la 2 ianuarie 2001, a ajuns la sfârşitul anului la un stoc de 798.675 tone (28 decembrie 2001). 

Dar trebuie menţionat că, cel mai ridicat nivel al stocului de cupru a fost înregistrat la 8 martie 2000, de 842.975 tone. Acest nivel, însă a fost deja depăşit, la 8 februarie 2002, când stocul s-a ridicat la 866.300 tone. Creşterea continuă a stocurilor este o dovadă că cererea este foarte redusă.

Producţia mondială de cupru

- mii tone –

	 
	2000
	ian. - iulie

2000
	ian. - iulie

2001
	ian. - iulie

2001/2000 în %

	Cupru minier

	Total mondial
	13281,3
	7518,3
	7898,9
	+ 5,1

	- Europa
	1398,8
	826,2
	843,3
	+ 2,1

	- Africa
	472,6
	244,8
	313,1
	+27,9

	- Asia
	2558,1
	1348,5
	1564,6
	+16,0

	- America
	7819,7
	4511,8
	4522,2
	+ 0,2

	- SUA
	1473,0
	855,0
	813,0
	- 4,9

	- Oceania
	1032,1
	587,0
	655,7
	+11,7

	NAFTA
	2483,7
	1456,4
	1382,9
	- 5,1

	Uniunea Europeană
	188,9
	111,9
	110,4
	- 1,3

	Cupru blister/anod

	Total mondial
	11689,7
	6691,4
	7028,4
	+ 5,0

	- Europa
	2651,9
	1545,6
	1545,4
	-

	- Africa
	529,6
	309,8
	321,2
	+ 3,7

	- Asia
	4192,2
	2354,4
	2558,7
	+ 8,7

	- America
	3926,0
	2256,7
	2344,3
	+ 3,9

	- SUA
	999,0
	578,0
	583,0
	+ 0,9

	- Australia
	389,9
	224,9
	258,9
	+15,1

	NAFTA
	1939,8
	1128,7
	1160,4
	+ 2,8

	Uniunea Europeană
	1171,0
	663,4
	706,6
	+ 6,5

	Cupru rafinat

	Total mondial
	14833,8
	8444,0
	8864,0
	+ 5,0

	- Europa
	3293,2
	1917,7
	1919,1
	+ 0,1

	- Africa
	375,1
	190,3
	268,5
	+41,1

	- Asia
	4603,6
	2555,5
	2778,2
	+ 8,7

	- America
	6074,9
	3501,5
	3578,3
	+ 2,2

	- SUA
	1803,0
	1064,0
	998,0
	- 6,2

	- Australia
	14833,8
	279,0
	320,0
	+14,7

	NAFTA
	2753,6
	1595,4
	1550,6
	- 2,8

	Uniunea Europeană
	1846,8
	1071,0
	1077,9
	+ 0,6


Sursa: World Metal Statistics, 2001

Aşa cum se poate vedea din tabelul de mai sus, producţia mondială de cupru a crescut în primele şapte luni ale anului 2001 cu circa 5% comparativ cu aceeaşi perioadă a anului anterior. Pe regiuni, în timp ce Africa şi Australia şi-au mărit producţia cu 41,1% şi respectiv 14,7%, Statele Unite şi-a diminuat-o cu 6,2% la cupru rafinat şi cu 4,9% la cupru minier.

Pentru întreg anul 2001, producţia de cupru rafinat este preliminată la 15,37 milioane tone, înregistrând o creştere de 3,9% faţă de anul 2000, estimează International Copper Study Group (ICSG). Pentru anul 2002, ICSG previzionează o producţie mondială de cupru rafinat de 15,2 milioane tone, înregistrând o reducere de 1,1% comparativ cu anul 2001. 

Pe 10 decembrie 2001 the International Copper Study Group (ICSG) a raportat un surplus al producţiei mondiale de cupru de 333.000 tone în primele 9 luni ale anului 2001, comparativ cu un deficit de 515.000 tone în anul 2000. Acest surplus a dus la scăderea drastică a preţurilor. Astfel, în timp ce producţia a crescut cu circa 5% faţă de anul anterior, consumul s-a redus cu 3%, înregistrând cel mai scăzut nivel din 1985 până în prezent. În 23 octombrie 2001, compania Phelps Dodge a anunţat că îşi va reduce producţia cu 220.000 tone pe an. De asemenea şi alţi producători au anunţat diminuări ale producţiei de cupru. Astfel, 9 producători majori plus China au anunţat reduceri de cel puţin 740.000 tone pentru anul 2002. Deci, au adoptat măsuri de diminuare a producţiilor de cupru următoarele ţări: Chile (Antofagasta), Peru, Zambia (Societatea Anglo-Americana), SUA (Rio Tinto), Canada (Noranda) şi SUA (Grupul Mexico şi Asarco). De asemenea, a comunicat intenţia de a închide temporar unele capacităţi şi principala companie producătoare de cupru minier din lume Codelco (societate de stat din Chile). În 5 decembrie 2001, compania Codelco a anunţat o scădere de circa 100.000 tone din producţia anului 2002. Şi producătorii chinezi s-au întâlnit la Shanghai, la mijlocul lunii noiembrie 2001 să discute reducerea producţiei cu circa 100.000 tone pe an. Acum, deoarece producătorii de cupru au reacţionat, preţurile cuprului ar trebui sa-şi revină. Dar este nevoie şi de o cerere puternică a pieţii.

Totodată, ultima prognoză efectuată de două instituţii de prestigiu din Germania (Deutsch Bank şi Macquarie) ne arată că surplusul de cupru pe piaţa internaţională se va reduce în anul 2002 la 170.000 tone (Deutsche Bank) şi la peste 100.000 tone (Macquarie), în comparaţie cu aproape 500.000 tone în 2001. 

În acelaşi timp, stocurile totale de cupru se vor menţine foarte ridicate în anul 2002, la peste 1,65 milioane tone.

Astfel, concluzia specialiştilor este că piaţa cuprului nu se va redresa semnificativ decât în anul 2003 când se prevede ca cererea să crească cu 6%, iar producţia se va reduce.

Anul 2000 a fost un an bun pentru cupru. Conform ICSG, consumul mondial de cupru în 2000 a depăşit producţia de cupru rafinat cu 342.000 tone, înregistrând primul deficit al producţiei după 1995. Marea diferenţă a constat în creşterea consumului cu 7,3%, în timp ce producţia s-a majorat cu numai 4%. Consumul în anul 2001 s-a diminuat.


Primii 4 mari producători de cupru de pe piaţa mondială:

1. % din total

Chile


35%

USA


11%

Indonezia

 7%

Australia

 6%


Specialiştii spun că o ameninţare vine, de obicei, din Chile, cel mai mare producător de cupru pe plan mondial. În 2001, Chile a produs 4,77 milioane tone, cu 3% mai mult faţă de anul 2000. 

Consumul mondial de cupru rafinat – mii tone -

Regiunea/perioada
 2000 ian. - iunie 2000
 ian. - iunie2001
 ±%

Total mondial
1.5159,8
7.599,6

7.474,7

 - 1,6

- Europa

 4.608,0
2.466,9

2.438,2

 - 1,2

- Africa

 122,1 
 42,3

 72,3


+70,9

- Asia


 6.019,7
2.895,7

2.898,7

 + 0,1

- America

 4.239,2
2.108,9

1.987,9

 - 5,7

- Oceania

 170,9
 85,8

 77,7


 - 9,4

SUA


 1.503,0
1.503,0

1.366,0

 - 9,1

UE


 4.084,8
2.179,3

2.154,8

 - 1,1

NAFTA

 3.713,6
1.861,4

1.695,7

 - 8,9

Sursa: World Metal Statistics, septembrie 2001.

Aşa cum se poate vedea din tabelul de mai sus, consumul mondial de cupru s-a redus, în primul semestru al anului 2001, cu 1,6% comparativ cu aceeaşi perioadă a anului anterior. Reduceri însemnate ale consumului au înregistrat SUA şi Australia cu peste 9% fiecare şi Uniunea Europeană cu 1,1%. Consumul de cupru a crescut în Africa (+70,9) şi în China ca urmare a programului de îmbunătăţire a infrastructurii. Consumul mondial de cupru a scăzut ca urmare a unei diminuări a activităţii economice. În Statele Unite, sectorul de construcţii a fost activ, dar slaba activitate a sectorului auto şi cel tehnologic a dus la o scădere a cererii cu peste 9%.

Conform unei estimări făcute de International Copper Study Group (ICSG), consumul de cupru rafinat este în anul 2001, de 14,83 milioane tone, înregistrând o reducere de 3% faţă de anul 2000. Pentru anul 2002, ICSG previzionează o creştere a consumului cu circa 466.000 tone, ajungând la 15,29 milioane tone şi înregistrând o majorare de 3,1% comparativ cu 2001.

Deoarece se estimează o creştere a cererii în 2002, echilibrul pieţei va aluneca spre deficit, întru-cât se aşteaptă ca producţia să se diminueze.

Majoritatea prognozelor privind preţurile cuprului în următoarele şase luni sunt destul de prudente. Totuşi, tot mai des, apar ştiri că la un moment dat în anul 2002 activitatea pe piaţa metalelor se va înviora. În anul 2002 apare pe deplin realistă părerea că cererea de cupru va creşte, ceea ce se va reflecta în creşterea preţurilor medii anuale a cuprului metal în 2002 şi 2003 comparativ cu 2001. O astfel de prognoză optimistă se bazează pe faptul că până în anul 2003 intrarea în funcţiune de noi capacităţi de producţie în industria cuprului va fi neînsemnată. Ca urmare, se apreciază că, acestea nu vor putea acoperi în întregime creşterea estimată a cererii.


Specialiştii de la Bloomsbery Minerals Economics (BME) au elaborat 3 scenarii de evoluţie a pieţei cuprului în raport cu creşterea cererii pentru cupru:

I. o creştere lentă

II. creştere de bază

III. creştere accelerată

Ritmul de creştere a cererii de cupru rafinat în aceste 3 scenarii este (%):



 I

 II

III

2002

4,0

5,0

5,5

2003

5,0

5,75

7,0

Preţurile medii anuale pentru fiecare scenariu vor evolua astfel:

- dolari/tonă
-





 I

 II

 III

2002

1764

2315

2755

2003

1875

2976

3030


Se apreciază că este mai probabil ca evoluţia pieţei cuprului să se bazeze pe primul scenariu. 

 

2.1.6. ZINC

Florela STOIAN

În trimestrul IV 2001 piaţa zincului a cunoscut o severă scădere a preţurilor înregistrând o medie de 933,98 $/tonă pentru zincul la disponibil şi 775 $/tonă pentru zincul la termen. Faţă de trimestrul anterior, cotaţiile medii s-au redus cu circa 9 % şi respectiv 8,8%. Potrivit afirmaţiilor făcute de analistul Fred Demler de la Man Financial în cadrul seminarului de la Londra în octombrie 2001, organizat de Bursa de Metale de la Londra, preţurile zincului s-au situat pe o curbă puternic descendentă, ajungând chiar la nivelul de 750 $/tonă, nivel apropiat de cel al anilor 1980. 

Evoluţia cotaţiilor zincului la Bursa de Metale de la Londra

- $/tonă -

	 
	Disponibil
	La termen

	Ianuarie
	1033,36
	1048,82

	Februarie
	1020,88
	1027,10

	Martie
	1004,73
	1017,68

	Media trim. I 2001
	1019,66
	1031,20

	Aprilie
	969,45
	983,32

	Mai 
	937,55
	957,95

	Iunie
	894,93
	894,57

	Media trim. II 2001
	933,98
	945,28

	Iulie
	853,50
	874,80

	August
	828,07
	851,48

	Septembrie 
	799,03
	820,65

	Media trim. III 2001
	826,87
	848,98

	Octombrie
	761,50
	781,51

	Noiembrie
	772,57
	790,35

	Decembrie
	754,68
	775,00

	Media trim. IV 2001
	762,92
	782,28

	Media anuală
	885,86
	901,93


Scăderile de preţ în cazul acestui metal s-au datorat în principal următoarelor cauze:

- surplusului înregistrat pe piaţă, la care o contribuţie însemnată au avut exporturile Chinei,

- condiţiile de declin din economia mondială,

- acţiunile speculative de la bursele de mărfuri

Ultimele previziuni făcute de specialişti punctează un început al redresării economice în al doilea trimestru al anului 2002 şi în mod implicit o creştere a preţurilor metalului în al treilea şi al patrulea trimestru. 

Producţia minieră de zinc a cunoscut în 2001 modificări faţă de anul anterior datorită noilor capacităţi date în exploatare dar şi reducerilor de producţie care în unele situaţii s-au dovedit a fi soluţia inevitabilă deoarece la preţuri mici ale metalului, producătorii nu obţin profituri mari. 

Tot mai des în rândul producătorilor de zinc se discută necesitatea reducerii producţiei pentru a sprijini preţul metalului,excedentul ofertei influenţând negativ situaţia pieţei. Totuşi, chiar în condiţiile atingerii nivelului celui mai scăzut din ultimii ani de 790 $/tonă cu livrare la termen, nu s-a produs o reducere însemnată a producţiei. Astfel, extracţia mondială de zinc în trimestrul I 2001 s-a majorat cu 4% faţă de aceeaşi perioadă a anului precedent. În ianuarie-iulie 2001 producţia mondială de zinc rafinat a fost de 5.370 mii tone, cu 262.000 tone mai mult decât în aceeaşi perioadă 2000. În ritm rapid au crescut şi stocurile de metal la Bursa de la Londra care la finele lunii octombrie se cifrau la 390.000 tone, cu 192.000 tone mai mult decât la începutul anului. În ciuda necesităţii unei acţiuni comune a producătorilor de a frâna excedentul de producţie, mulţi dintre ei în realitate au continuat să majoreze producţia de metal pentru a reduce cheltuielile de producţie. 

Aşa, de exemplu, firmele Asturiana de Zinc, Penoles, Outokumpu şi-au majorat producţia de zinc rafinat. Se apreciază că producţia de concentrate de zinc la mina Century aparţinând lui Pasminco s-a majorat în 2001 la 888 mii tone iar compania Cia Mineira Antamina a produs 180.000 tone zinc rafinat. Preţul zincului este în continuare foarte scăzut, totuşi el convine unor producători de metal şi de aceea marile companii care deţin circa 85% din extracţia mondială de zinc nu au ajuns la un acord pentru reducerea producţiei. Pe de altă parte supraproducţia de concentrate de zinc din ţările occidentale a fost confruntată cu o cerere relativ ridicată din partea topitoriilor din China. Se aşteaptă ca situaţia de pe piaţa zincului să se înrăutăţească mai mult, ceea ce va duce la închiderea unor topitorii din China. 

În condiţiile arătate, unele mine cunoscute ca mari producătoare cum sunt : Asarco, Boliden, Breakwater Resources şi Hudson Bay au anunţat reduceri de capacităţi sau închideri. 

Asarco a suspendat activitatea de exploatare a minei şi operaţiunile de procesare în Tennesse care producea circa 56.000 tone/an concentrate de zinc şi de asemenea a hotărât închiderea şi a altor unităţi. 

În acelaşi timp, Breakwater şi Hudson Bay au hotărât închiderea minelor în anul 2002, explicând aceasta prin preţul scăzut pe piaţă al metalului. Această firmă care a suferit pierderi de 8,3 milioane dolari pentru a produce 23.439 tone de concentrate de zinc în primele 6 luni ale anului 2001, va închide mina Nanisivik în septembrie 2002. 

Mina Hudson Bay and Smelting, proprietate subsidiară a firmei Anglo American a hotărât închiderea minei de zinc-cupru Ruttan care asigură concentrate pentru topitoria Flin Flon din Manitoba.

Toate aceste reduceri nu vor elimina surplusul înregistrat pe piaţa zincului. Ca şi alţi specialişti, analiştii de la firma de consultanţă HSBC apreciază că şi în aceste condiţii pe piaţa zincului se va înregistra un surplus de circa 248000 tone în 2002. 

O scădere a preţului la nivelul de 700 $/tonă în perioada imediat următoare este prevăzută de analiştii economici. Atingerea acestui nivel considerat limită va fi însă urmat de o evoluţie favorabilă către 900 $/tonă până la sfârşitul anului 2002. 

Preţul scăzut al metalului a avut influienţă şi asupra preţurilor concentratelor de zinc, motiv pentru care, în condiţiile de faţă marea topitorie din China (Liuzhou Zinc Product Group-Liuxin) a redus producţia până la aproape jumătate. De asemenea, compania a hotărât diminuarea capacităţii de producţie şi la topitoria din provincia Guangxi, de la 3000 tone/ lună la 1670 tone/lună, începând cu octombrie 2001. Reluarea activităţii la parametri proiectaţi se va face când condiţiile de piaţă se vor îmbunătăţi. 

Institutul Internaţional pentru Studii privind Plumbul şi Zincul apreciază în să că în anul 2002 se va înregistra ca şi în 2001 un surplus de zinc rafinat, al cărui nivel este estimat la circa 500.000 tone. Privind producţia de metal rafinat, specialiştii IISPZ apreciază o creştere în 2002 de circa 5,6%. 

Producţia mondială de zinc minier, se apreciază de către specialiştii IISPZ că a crescut cu 2,5% în 2001 în timp ce pentru consumul de zinc metal se estimează o scădere cu 3,1% în 2002, scăderi care sunt influenţate de reducerea ritmului de dezvoltare economică din SUA.

În 2002 consumul mondial de zinc este previzionat să crească cu 1,8%, din care cu 1,3% în vestul european, cu o redresare de 3,6% previzionată pentru SUA, în timp ce în Asia, consumul va continua să crească cu 2% în 2002 în primul rând ca o consecinţă a creşterilor din China, aşa cum subliniază analiştii de la IISPZ.

Specialiştii de la firma de consultanţă HSBC au previzionat pentru 2002 un surplus de cel puţin 200.000 tone chiar în condiţiile reducerilor de capacităţi însă aprecierile privind o supraofertă în continuare şi o cerere redusă au fost revizuite. Preţul previzionat pentru acest an a cunoscut o scădere de la 43 cenţi/libră (947,84 $/tonă) la 40 cenţi/libră (881,72 $/tonă). 

Situaţia stocurilor de zinc la Bursa de Metale de la Londra în trimestrul IV 2001 este redată în tabelul următor:

	Data
	Tone

	2 ianuarie
	194775

	31 ianuarie
	190625

	1 februarie
	191050

	28 februarie
	237000

	1 martie
	236775

	30 martie
	239475

	2 aprilie
	240375

	30 aprilie
	250550

	1 mai
	269275

	31 mai
	270250

	4 iunie
	294150

	iunie
	293700

	2 iulie
	309075

	30 iulie
	307325

	1 august
	307325

	30 august
	346425

	3 septembrie
	347 675

	28 septembrie
	365525

	1 octombrie
	364975

	30 octombrie
	402725

	1 noiembrie
	403425

	30 noiembrie
	411975

	3 decembrie
	411075

	28 decembrie
	433375


Reducerile de producţie nu au un impact semnificativ asupra pieţei în condiţiile în care cererea pentru zinc în 2002 va fi restrânsă, după cum afirmă specialiştii de la firma de consultanţă Standard Bank London în recentul raport dat publicităţii. În ciuda reducerilor de producţie anunţate în luna noiembrie 2001şi a preţurilor care au scăzut rapid în cursul lunii, piaţa zincului este încă dominată de o masivă supraofertă. 

Consumul mondial de zinc

- mii tone -

	 
	2000 ian. - septembrie 
	2000
	2001 ian. -iunie
	2001 ian.-septembrie

	TOTAL MONDIAL
	6514,7
	8761,6
	4556,8
	6815,8

	EUROPA
	1941,4
	2618,7
	1454,5
	2148,2

	Germania
	395,6
	531,7
	308,8
	451,0

	Italia
	275,0
	384,5
	182,2
	252,0

	Belgia
	206,2
	275,0
	204,9
	318,2

	Franţa
	279,4
	364,7
	165,0
	250,2

	Marea Britanie
	155,5
	206,5
	100,3
	145,4

	AFRICA
	133,6
	187,9
	89,5
	147,3

	Rep. Sud-Africană
	82,4
	126,3
	56,4
	91,6

	Maroc 
	5,4
	7,2
	3,6
	5,4

	ASIA
	2732,9
	3700,3
	1919,6
	2906,6

	China
	1025,9
	1402,0
	810,9
	1187,3

	Japonia
	506,7
	674,2
	332,8
	548,9

	Coreea de Sud
	317,5
	419,2
	189,1
	288,3

	Taiwan
	215,4
	293,5
	138,1
	207,7

	India
	169,8
	224,3
	114,6
	171,9

	Turcia
	87,9
	117,9
	41,6
	71,2

	AMERICA
	1553,2
	2048,2
	990,2
	1455,7

	SUA
	1007,0
	1314,6
	602,2
	877,5

	Brazilia
	144,9
	193,8
	101,5
	149,5

	Canada
	128,5
	168,8
	87,7
	131,0

	Mexic
	134,1
	178,8
	89,4
	134,1

	Peru
	65,3
	91,2
	61,7
	87,5

	Oceania
	153,5
	206,4
	103,1
	158,0

	Australia
	143,1
	192,5
	96,4
	145,9

	Ţări vestice
	5191,2
	6955,4
	3516,8
	5289,6

	Uniunea Europeană
	1647,0
	2219,2
	1227,3
	1812,2

	NAFTA
	1269,6
	1662,2
	779,3
	1142,6


Sursa: World Metal Statistics, colecţie 2001

Producţia mondială de zinc

- mii tone -

	 
	200 ian. – octombrie
	2000
	2001 ian. -iunie
	2001 ian. –octombrie

	TOTAL MONDIAL
	7568,3
	9070,9
	4769,3
	7331,5

	EUROPA
	2336,5
	2772,0
	1446,1
	2449,9

	Germania
	294,8
	356,5
	180,6
	295,3

	Norvegia
	105,3
	125,8
	134,6
	237,7

	Spania
	324,2
	386,3
	167,4
	283,2

	Rusia
	200,8
	241,0
	120,5
	200,9

	Belgia
	218,7
	251,7
	127,2
	210,9

	Franţa 
	287,9
	347,7
	165,4
	286,4

	Olanda
	179,8
	213,5
	113,2
	176,7

	AFRICA
	123,5
	148,2
	74,1
	123,5

	Rep. Sud-Africană
	96,7
	116,0
	58,0
	96,7

	Algeria
	26,8
	32,2
	16,1
	26,8

	ASIA
	3105,5
	3753,9
	2031,7
	2838,2

	China
	1602,2
	1957,1
	1069,3
	1754,3

	Japonia
	540,6
	654,4
	378,7
	113,0

	Coreea de Sud
	390,9
	473,0
	248,3
	402,1

	AMERICA
	1598,4
	1907,8
	944,1
	1473,3

	Canada
	657,3
	779,6
	344,9
	514,4

	Mexic
	277,8
	336,9
	192,0
	334,3

	SUA
	306,0
	363,0
	183,0
	265,0

	Brazilia
	160,4
	191,8
	102,1
	154,5

	Oceania
	404,3
	489,0
	264,0
	446,7

	Australia
	404,3
	489,0
	264,0
	446,7

	Ţări vestice
	5196,3
	6225,1
	3251,8
	4828,7

	Uniunea Europeană
	1718,1
	2052,3
	1010,1
	1691,3

	NAFTA
	1241,1
	1479,4
	719,8
	1113,6


Sursa: World Metal Statistics, colecţie 2001 

 

 

2.1.7. PLUMB

Florela STOIAN


Preţurile plumbului s-au situat la nivelul a 485 $/tonă la sfârşitul lunii decembrie 2001 înregistrând o medie de 481,91 $/tonă, în ciuda scăderii stocurilor la Bursa de Metale de la Londra. Comparativ cu trimestrele anterioare, media trimestrului IV a cunoscut o uşoară creştere, în timp ce faţă de trimestrul I a scăzut cu circa 7%. 

Evoluţia cotaţiilor plumbului la Bursa de Metale de la Londra este redată în tabelul următor:










- $/tonă -

	 
	Disponibil
	La termen

	Ianuarie
	478,05
	488,84

	Februarie
	501,80
	500,63

	Martie
	498,39
	504,30

	Media trim. I 2001
	492,75
	497,92

	Aprilie
	477,50
	489,63

	Mai
	466,98
	478,85

	Iunie
	444,14
	456,14

	Media trim. II 2001
	462,87
	474,87

	Iulie
	461,57
	469,94

	August 
	482,95
	491,16

	Septembrie
	464,90
	475,45

	Media trim. III 2001
	469,81
	478,85

	Octombrie
	468,11
	475,45

	Noiembrie
	486,52
	477,57

	Decembrie
	483,26
	485,54

	Media trim IV 2001 
	476,18
	480,91

	Media anuală
	476,18
	483,95


Comparativ cu piaţa zincului, preţurile plumbului au rămas relativ stabile,în anul 2001 înregistrând mici fluctuaţii. Stabilitatea relativă a preţului plumbului în contrast cu cel al zincului s-a datorat în mare parte următoarelor cauze :

· livrărilor ritmice de material din depozitele Bursei de Mărfuri de la Londra;

· numărului redus de noi capacităţi din domeniul industriei plumbului, care nu a determinat creşteri ale stocurilor;

· acţiunilor speculativr de la bursă.

Situaţia stocurilor de plumb la Bursa de Metale de la Londra este redată în tabelul următor :

	Data
	Tone

	2 ianuarie 
	130650

	31 ianuarie
	127200

	1 februarie
	126975

	28 februarie
	142625

	1 martie
	143950

	30 martie
	139975

	2 aprilie
	140550

	30 aprilie
	137900

	1 mai
	137700

	31 mai
	132575

	4 iunie
	131800

	24 iunie
	108075

	2 iulie
	107250

	31 iulie
	103400

	1 august
	103375

	31 august
	102470

	3 septembrie
	102275

	28 septembrie
	103175

	1 octombrie
	103850

	30 octombrie
	104375

	1 noiembrie
	104150

	30 noiembrie
	107650

	3 decembrie
	106325

	28 decembrie
	970050


Este evident că în 2001, comparativ cu anul precedent preţul plumbului a rămas relativ stabil. Cererea destul de ridicată pentru elemente galvanice (baterii pentru automobile) a contribuit la susţinerea preţului. Un factor pozitiv asupra cotaţiilor metalului l-au avut deficitul de concentrate de plumb. Această lipsă de concentrate poate fi soluţionată prin extinderi de capacităţi la unele mine.Astfel mina Century din Australia, proprietate a companiei Pasminco a produs 70.000 tone concentrate de plumb în anul 2001 iar West Lisheen (Ivernia) a realizat 25.000 tone. Totuşi acestea nu vor acoperi cererea deoarece mina Boliden (Spania), care în anul 2000 a extras 40,3 mii tone concentrate va închide capacitatea de producţie. 

Piaţa plumbului, ca şi în cazul zincului se confruntă cu nivele scăzute ale preţului la Bursa de Metale de la Londra. O modalitate sigură prin care producătorii ar putea genera o ofertă sau chiar o lipsă de metal rafinat şi de concentrate de plumb este închiderea minelor sau reducerile de capacităţi până când preţurile metalului va ajunge la cotaţii mai înalte.

Producţia de plumb rafinat, care a scăzut cu 2% în 2001, va cunoaşte o creştere de 1,6% în 2002, în timp ce în ţările occidentale producţia de plumb s-a redus cu 3,9% în 2001 şi se va majora cu 1,6% în 2002.

Producţia de concentrate de plumb, de asemenea este prevăzută să scadă cu 4,5 % şi în 2002. 

Consumul de plumb rafinat în ţările occidentale care s-a diminuat cu 2,6% în 2001, va creşte cu 0,5% în 2002, în timp ce cererea mondială pentru plumb va spori cu cel mult 1%, conform aprecierilor specialiştilor de Institutul Internaţional pentru Studii privind Plumbul şi Zincul (IISPZ). 

Pentru anul 2001 aceeaşi specialişti au apreciat existenţa unui deficit de plumb rafinat de circa 50.000 tone de plumb, situaţie care se va repeta şi în anul 2002. De asemenea se previzionează o cerere foarte bună în domeniul bateriilor auto, fapt ce va contribui la creşterea preţului metalului către sfârşitul anului 2002. 

Producţia mondială de plumb

- mii tone -

	 
	2000 ian. -octombrie
	2000
	2001 ian. -iunie
	2001 ian.- octombrie

	TOTAL MONDIAL
	5528,8
	6716,3
	3311,1
	5434,0

	EUROPA
	1595,7
	1897,0
	937,5
	1515,1

	Germania
	315,8
	414,5
	208,3
	306,7

	Italia
	230,5
	230,5
	105,3
	176,7

	Marea Britanie
	288,8
	324,5
	186,1
	301,9

	AFRICA
	112,6
	132,5
	68,7
	113,1

	Rep. Sud-Africană
	44,2
	53,0
	26,5
	44,2

	Maroc 
	54,4
	65,2
	32,7
	54,4

	ASIA
	1736,1
	2167,4
	1052,5
	1750,8

	China
	867,5
	1099,9
	556,1
	926,2

	Japonia
	258,2
	311,6
	152,4
	250,4

	Coreea de Sud
	180,9
	222,3
	105,6
	173,8

	Kazakhstan
	176,1
	207,7
	75,8
	130,6

	AMERICA
	1894,7
	2286,1
	1131,2
	1855,5

	SUA
	1186,4
	1430,9
	731,0
	1205,7

	Mexic
	279,5
	337,6
	152,3
	267,3

	Canada
	238,4
	283,8
	131,5
	186,4

	Oceania
	189,7
	233,4
	122,2
	199,4

	Australia
	181,4
	223,4
	117,2
	191,1

	Tări vestice
	4247,9
	5127,8
	2537,9
	4134,6

	Uniunea Europeană
	1333,1
	1588,9
	782,7
	1250,3

	NAFTA
	1704,2
	2052,2
	1014,8
	1659,4


 

Consumul mondial de plumb

- mii tone -

	 
	2000 ian. septembrie
	2000
	2001 ian. -iunie
	2001 ian. -septembrie

	TOTAL MONDIAL
	4718,5
	6266,2
	3206,1
	4877,8

	EUROPA
	1497,4
	1942,4
	1027,0
	1520,6

	Germania
	302,5
	389,8
	208,6
	309,8

	Italia
	208,0
	278,9
	143,4
	217,4

	Marea Britanie
	224,6
	294,0
	155,0
	222,5

	Franţa
	186,8
	262,4
	136,4
	204,2

	Spania
	165,1
	169,2
	91,8
	156,1

	AFRICA
	88,1
	119,4
	51,3
	78,8

	Rep. Sud- Africană
	51,8
	66,3
	24,5
	42,2

	Algeria
	15,8
	21,0
	10,5
	15,8

	ASIA
	1440,5
	2029,0
	1060,1
	1588,9

	China
	453,2
	660,0
	346,0
	521,2

	Japonia
	249,2
	343,1
	163,4
	240,1

	Coreea de Sud
	220,0
	309,1
	156,7
	231,7

	Taiwan
	104,7
	148,1
	74,4
	107,1

	AMERICA
	1651,3
	2123,4
	1042,4
	1650,8

	SUA
	1253,0
	1660,0
	792,0
	1254,0

	Mexic
	192,9
	194,8
	110,9
	193,3

	Brazilia
	94,5
	121,2
	64,9
	97,5

	Canada
	48,5
	63,4
	27,9
	39,5

	Oceania
	41,2
	52,1
	24,6
	38,8

	Australia
	35,6
	44,6
	22,0
	32,0

	Ţări vestice
	4030,2
	5295,2
	2718,8
	4143,7

	Uniunea Europeană
	1258,8
	1624,5
	882,6
	1305,3

	NAFTA
	1494,4
	1918,2
	930,7
	1486,9


 

 

2.1.8. NICHEL

Anca DRAGOMIRESCU


Piaţa mondială a nichelului în anul 2001 a cunoscut un recul puternic în comparaţie cu anul 2000. În cursul anului 2001, pe piaţa metalelor neferoase s-au înregistrat scăderi semnificative ale cotaţiilor faţă de anul anterior în principal din cauza încetinirii activităţii economice din SUA, Uniunea Europeană şi Japonia, iar începând cu luna septembrie datorită evenimentelor din data de 11, aceste diminuări ale cotaţiilor s-au accentuat. 

În ceea ce priveşte nichelul, media anului 2001 a fost de 5950,29 dolari pe tonă, cu 30% mai puţin decât s-a înregistrat în anul 2000. În trimestrul III media cotaţiilor nichelului a fost de 5499,34 dolari pe tonă cea mai mică valoare din cursul anului trecut, iar în cursul lunii septembrie s-a marcat valoarea cea mai scăzută din tot anul 2001. 

Evoluţia cotaţiilor nichelului la Bursa din Londra

-dolari/tonă -

	An, Trimestrul, Luna
	2000
	2001
	± 2001/2000 %

	Trimestrul I
	9418,57
	6554,94
	-30,4

	ianuarie
	8313,75
	6999,09
	-15,8

	februarie
	9657,62
	6528,00
	-32,4

	martie
	10284,34
	6137,73
	-40,3

	Trimestrul II
	9427,03
	6688,31
	-29,05

	aprilie
	9731,38
	6333,68
	-34,91

	mai
	10134,28
	7086,50
	-30,07

	iunie
	8415,45
	6644,76
	-21,04

	Trimestrul III
	8273,48
	5499,34
	-33,5

	iulie
	8167,86
	5940,23
	-27,3

	august
	8010,45
	5524,55
	-31,0

	septembrie
	8642,14
	5033,25
	-41,8

	Trimestrul IV
	7446,43
	5058,67
	-32,1

	octombrie
	7682,95
	4828,48
	-37,2

	Noiembrie
	7344,09
	5079,29
	-30,8

	decembrie
	7312,25
	5267,94
	-27,9

	An
	8641,43
	5950,29
	-31,1


Sursa: Financial Times, colecţie 2000-2001

 

În ceea ce priveşte stocurile de nichel la Bursa din Londra în cursul anului 2001 acestea au crescut de la 9582 tone la sfârşitul lunii ianuarie, la 18966 tone la sfârşitul lunii decembrie (+9384 tone). 

Evoluţia stocurilor nichelului la Bursa din Londra

	Luna
	tone (la sfărşit de luna )
	±2001/2000%

tone

	 
	2000
	2001
	 

	ianuarie
	42570
	9582
	-77,5

	februarie
	35502
	9816
	-72,4

	martie
	31446
	9006
	-71,4

	aprilie
	27102
	10926
	-59,69

	mai
	22305
	12012
	-46,15

	iunie
	19746
	15984
	-19,05

	iulie
	16242
	16068
	-1,1

	august
	12588
	17502
	+39,0

	septembrie
	11900
	16596
	+39,5

	octombrie
	11532
	17826
	+54,6

	noiembrie
	11514
	18738
	+62,7

	decembrie
	9984
	18966
	+89,9


Sursa: Financial Times, colecţie 2000-2001


Cei mai importanţi producători de nichel rafinat la nivel mondial în perioada ianuarie-octombrie 2001 sunt prezentaţi mai jos.


Primul producător mondial de nichel, Rusia, prin compania "Norlisk", a realizat în anul 2001 o producţie de circa 210000 tone, (192000 tone în primele 10 luni ale anului trecut) din care 177400 tone au mers la export. Exportul a depăşit cantitatea preconizată iniţial de 155000 tone.


De menţionat că, în perioada decembrie-februarie, această firmă are mari probleme cu transportul produselor sale datorită situării sale în zona Polului Nord, şi de aceea previziunile sunt încă pesimiste pentru primele 3 luni ale anului 2002, în ceea ce priveşte producţia de nichel, cupru şi metale preţioase.

Al doilea producător la nivel internaţional de nichel este Canada prin companiile "Falconbridge" şi "Inco". Canada a înregistrat o producţie de nichel de112000 tone în perioada ianuarie-octombrie 2001 faţă de 109000 tone în anul 2000.


"Falconbridge" principalul producător canadian de nichel minier şi rafinat doreşte ca la sfârşitul lunii ianuarie 2002 să reuşească redeschiderea filialei "Falcondo", producător de feronichel situată în zona Bonao din Republica Dominicană. Această repunere în funcţiune se preconizează a avea loc pe baza informaţiilor că se vor reduce costurile de producţie la 2 dolari pe libră (4410 dolari pe tonă). Producţia ce se estimează să se obţină în acest an, de nichel conţinând feronichel, ar trebui să ajungă la 21000 tone. De menţionat că firma are o capacitate anuală de 30000 tone.


Japonia cel mai mare importator de materii prime al lumii este în ceea ce priveşte nichelul rafinat, al treilea producător mondial şi în acelaşi timp primul consumator la nivel internaţional.


Japonia a produs în primele 10 luni ale anului 2001, 125000 tone comparativ cu 133000 tone în anul 2000.


Un producător important de nichel este compania "Jinchuan Non-Ferrous Metal Corp" din China. Producţia de nichel rafinat a fost estimată la 50000 tone (47000 tone în primele 10 luni-2001), iar cea de cupru la 60000 tone.


Pentru anul 2002, chiar dacă cerea internă de nichel va creşte, producţia din acest metal se va menţine aproximativ la nivelul anului trecut, deoarece se estimează că vor exista probleme legate de restructurare şi modernizare în sectorul minier.


Trebuie precizat că economia chineză a înregistrat un ritm de creştere în 2001, în contrast cu încetinirea puternică a ritmului economiei mondiale în anul care a trecut.


În anul 2001, producţia industrială a Chinei a înregistrat un ritm de creştere de circa 100%, iar ritmul de majorare a PIB-ului a atins circa 7%.


Principalii consumatori de nichel rafinat pe plan internaţional în perioada ianuarie-septembrie în anul 2001 comparativ cu primele 9 luni ale anului 2000 sunt:

· Japonia cu 130400 tone faţă de 146700 tone,

· SUA cu 79300 tone faţă de 122600 tone;

· Germania cu 74900 tone, faţă de 72300 tone.


Perspectivele pe termen scurt, trimestrul I 2002, referitoare la piaţa nichelului sunt destul de pesimiste, având în vedere faptul că deocamdată industria oţelurilor inoxidabile este încă în regres, de aceea estimăm că cotaţiile nichelului în perioada mai sus menţionată se vor păstra la nivelul trimestrului IV 2001.

Producţia mondială de nichel rafinat

- mii tone -

	 
	2000
	2000

ian.-oct.
	2001

ian.-oct.
	± 2001/ 2000%

	Total mondial, din care:
	1105
	918
	936
	+1,9

	Total Europa, din care: 
	417
	349
	346
	-0,9

	Finlanda
	54
	45
	44
	-2,2

	Franţa
	12
	10
	9
	-10,0

	Grecia
	18
	15
	15
	-

	Norvegia
	59
	52
	56
	-34,6

	Rusia
	237
	197
	192
	-2,5

	Marea Britanie
	38
	31
	29
	-6,5

	Total Africa, din care:
	55
	46
	46
	-

	Africa de Sud
	36
	30
	30
	-

	Zimbabwe
	19
	16
	16
	-

	Total Asia, din care:
	218
	187
	179
	-4,3

	China
	51
	46
	47
	+2,2

	Indonezia
	9
	8
	7
	-12,5

	Japonia
	158
	133
	125
	-6,0

	Total America, din care:
	257
	208
	222
	+6,7

	Brazilia
	24
	20
	18
	-10,0

	Canada
	134
	109
	112
	+2,3

	Columbia
	28
	23
	31
	+34,8

	Cuba
	44
	33
	39
	+18,2

	Rebublica Dominicană
	28
	24
	21
	-12,5

	Total Oceania, din care:
	157
	128
	143
	+11,7

	Australia
	113
	91
	105
	+15,4

	Noua Caledonie
	44
	36
	38
	+5,6


Sursa: World Metal Statistics – decembrie 2001

Consumul mondial de nichel rafinat

- mii tone -

	 
	2000
	2000

ian.-sept.
	2001

ian.-sept.
	± 2001/ 2000%

	Total mondial, din care:
	1152,0
	874
	791
	-9,5

	Total Europa, din care:
	448,4
	328
	329
	+0,3

	Belgia
	31,0
	25
	26
	+4,0

	Bulgaria
	1,2
	o,9
	0,9
	-

	Republica Cehă
	1,6
	1,2
	1,3
	+8,3

	Finlanda
	48,5
	36
	36
	-

	Franţa
	52,8
	38
	36
	-5,2

	Germania
	101,6
	72
	75
	+4,2

	Ungaria
	1,2
	0,9
	0,9
	-

	Italia
	53,0
	39
	41
	+5,1

	Polonia
	1,7
	1,2
	1,9
	+58,3

	România
	1,2
	0,9
	0,6
	-33,3

	Rusia
	39,2
	29
	23
	-20,6

	Spania
	32,2
	23
	33
	+43,5

	Suedia
	38,0
	28
	24
	-14,3

	Ucraina
	2,1
	1,5
	1,8
	+20,0

	Marea Britanie
	34,9
	25
	20
	-20,0

	Total Africa
	38,0
	27
	26
	-3,7

	Total Asia, din care:
	475,2
	369
	326
	-11,6

	China
	57,6
	44
	67
	+52,2

	India
	19,2
	14
	14
	-

	Japonia
	191,7
	147
	130
	-11,5

	Coreea de Sud
	90,1
	72
	42
	-41,6

	Taiwan
	105,9
	84
	65
	-22,6

	Total America, din care:
	188,4
	149
	109
	-26,8

	Brazilia
	16,8
	13
	18
	+38,5

	Canada
	15,2
	11
	9
	-18,2

	SUA
	152,9
	123
	79
	-35,8

	Total Oceania
	1,6
	1,2
	1,2
	-


Sursa: World Metal Statistics – decembrie 2001

2.1.9. COSITOR

Doina STERE


Potrivit analizelor şi rapoartelor, date publicităţii de organizaţiile economice internaţionale, anul 2001 s-a caracterizat printr-o slăbire accentuată a activităţii productive în principalele ţări dezvoltate: S.U.A., Japonia şi ţările zonei Euro. Statele menţionate, au înregistrat pe ansamblul anului 2001, cel mai scăzut ritm de creştere economică, de numai 1,1%, comparativ cu 3,8% în 2000.


Cea mai severă încetinire a înregistrat-o economia Statelor Unite, care de la un ritm de 4,1% în 2000 a ajuns la doar 1,1% în 2001, în timp ce creşterea economică a ţărilor Uniunii Europene a marcat o reducere relativă de la 2,6% în 2000 la 1,7% în 2001.


Pentru economia japoneză, 2001 a fost al treilea an de recesiune din ultimul deceniu, ritmul creşterii economice fiind apreciat la –0,7%, faţă de –0,6% în 2000.


În ciuda încetinirii puternice a ritmului economiei mondiale, economia chineză a continuat şi în 2001 să înregistreze un ritm de creştere, în special a producţiei industriale a cărei ritm a fost a fost de 10%, uşor inferior celui din 2000 (11,4%), dar similar cu cel atins în 1999.


În aceste condiţii, reducerea activităţii industriale pe plan mondial a avut repercusiuni şi pe piaţa metalelor neferoase de bază, preţurile acestora menţinându-se pe toată perioada anului 2001 la valori extrem de scăzute.


Astfel, şi piaţa internaţională a cositorului a cunoscut în 2001 o evoluţie deosebit de nefavorabilă. Tendinţa de scădere puternică a consumului de metal, pe fondul supraofertei de cositor de pe piaţă şi a creşterii substanţiale a stocurilor a determi9nat o reducere a preţurilor acestui metal cu 17-18% faţă de anul anterior, atât la Bursa de Metale din Londra (London Metal Exchange – L.M.E.), cât şi pe piaţa asiatică de la Kuala Lumpur (Kuala Lumpur Tin Market – K.L.T.M. – Malayezia).

Evoluţia cotaţiilor cositorului la L.M.E. şi K.L.T.M

· $/tonă – 

	Perioadă /Piaţă
	An 

2000
	Tr.I

2001
	Tr.II

2001
	Tr.III

2001
	Tr.IV

2001
	An

2001
	± Tr.IV/

TR.III %
	± 2001/

2000%

	LME
	cash
	5435,90
	5112,85
	4905,76
	3981,11
	3935,44
	4483,79
	-1,15
	-17,52

	
	3 luni
	5466,64
	5173,43
	4940,91
	4023,88
	3946,19
	4521,10
	-1,93
	-17,30

	KLTM
	5410,53
	5077,04
	4872,88
	3926,93
	3871,39
	4437,06
	-1,41
	-17,99


Sursa: Evidenţe I.E.M

După cum se poate observa tendinţa de scădere a preţurilor a continuat şi în trimestrul IV-2001, cotaţiile la termen s-au redus cu 1,93% faţă de trimestrul anterior, având totuşi valori uşor superioare celor la disponibil (situaţie normală a bursei, numită contango), arătând interesul consumatorilor de a achiziţiona metal şi în următoarele 3 luni.


Datorită scăderii drastice a cererii, stocurile la L.M.E. s-au majorat substanţial în 2001 de la 12885 tone la începutul lunii ianuarie la 27485 tone la sfârşitul anului. Cele mai însemnate creşteri ale stocurilor s-au înregistrat în lunile iunie şi noiembrie, luni premergătoare perioadelor de concedii, când activitatea bursieră este mai redusă.

 

Situaţia stocurilor cositorului în depozitele Bursei de Metale din Londra

- tone -

	Luna
	La sfârşitul perioadei
	Diferenţa faţă de luna precedentă

	Ianuarie
	14.005
	+1120

	Februarie
	13.160
	-845

	Martie
	13.295
	+135

	Aprilie
	13.025
	-270

	Mai 
	13.060
	+35

	Iunie
	18.446
	+5386

	Iulie
	20.040
	+1594

	August
	20.445
	+405

	Septembrie
	20.650
	+205

	Octombrie
	21700
	+1050

	Noiembrie
	27070
	+5370

	Decembrie
	27485
	+415


Sursa: Evidenţe I.E.M.

Analizând raportul cerere - ofertă, se constată că în 2001, oferta de cositor de pe piaţa internaţională a depăşit cu mult cererea, consecinţă a încetinirii ritmului de creştere economică din principalele ţări consumatoare. În primele zece luni 2001, producţia mondială de cositor a fost de 2085000 tone, în scădere cu 3,29% faţă de perioada similară a anului precedent.

Evoluţia producţiei de cositor rafinat în perioada 1999 – 2001

- mii tone -

	Regiunea / Ţara
	1999
	2000
	2000

ian. – oct.
	2001

ian. – oct.
	± ian.-oct. 2001/2000%

	Total mondial, din care:
	247,3
	266,3
	215,6
	208,5
	-3,29

	EUROPA
	12,2
	14,1
	11,5
	9,8
	-14,78

	Belgia
	8,1
	8,5
	7,0
	5,6
	-20,00

	Grecia
	0,2
	0,2
	0,2
	0,2
	0

	Rusia
	3,9
	5,4
	4,4
	4,0
	-9,09

	AFRICA Nigeria
	0,1
	0,1
	0,1
	0,4
	+300

	ASIA
	192,6
	209,2
	168,2
	159,0
	-5,47

	China
	90,8
	112,4
	87,9
	74,6
	-15,13

	Indonezia
	48,3
	46,4
	37,7
	39,1
	+3,71

	Malayezia
	28,9
	26,2
	22,2
	22,0
	-0,90

	Thailanda
	17,6
	17,2
	14,6
	17,6
	+20,55

	AMERICA
	41,9
	42,1
	35,2
	38,5
	+9,38

	Bolivia
	11,2
	9,4
	7,8
	8,2
	+5,13

	Brazilia
	12,8
	13,8
	11,6
	10,4
	-10,34

	Peru
	17,3
	17,4
	14,5
	19,0
	+31,03

	SUA
	0,5
	0,5
	0,4
	0,4
	0

	OCEANIA Australia
	0,6
	0,8
	0,6
	0,8
	+33,33


Sursa: World Metal Statistics, noiembrie, 2001.

Conjunctura nefavorabilă de pe piaţa mondială a cositorului, i-a determinat pe marii producători să-şi reducă producţia, atât ca o strategie de majorare a preţurilor cât mai ales a scăderii rentabililităţii capacităţilor de producţie. 


Diminuarea producţiei de cositor rafinat, a influenţat şi producţia de tablă cositorită – principalul domeniu de utilizare a acestui metal.

Producţia de tablă cositorită în câteva din ţările lumii în prima jumătate a anului 2001

- mii tone -

	Regiunea / Ţara
	2000
	2000

ian. – oct.
	2001

ian. – oct.
	± ian.-oct. 2001/2000%

	Total, din care:
	12388
	10533
	9774
	-7,21

	Uniunea Europeană
	4807
	4123
	3850
	-6,62

	Belgia
	295
	250
	230
	-8,00

	Franţa
	1093
	944
	897
	-4,98

	Germania
	950
	812
	819
	+0,86

	Grecia
	70
	60
	59
	-1,67

	Italia
	350
	297
	230
	-22,56

	Olanda
	663
	563
	572
	+1,60

	Portugalia
	75
	62
	60(e)
	-3,23

	Spania
	555
	467
	458
	-1,93

	Marea Britanie
	756
	669
	525
	-21,52

	N.A.F.T.A.
	3783
	3230
	2865
	-11,30

	Canada
	290
	232
	279
	+20,26

	Mexic
	104
	91
	117
	+28,57

	S.U.A.
	3389
	2908
	2469
	-15,09

	Alte ţări
	1031
	857
	821
	-4,20

	Africa de sud
	336
	282
	270
	-4,26

	India
	133
	103
	130(e)
	+26,21

	Japonia
	1454
	1232
	1081
	-12,26

	Coreea de sud
	844
	706
	757
	+7,22


Sursa: I.I.S.I.

Pe ansamblu, producţia de tablă cositorită a principalelor ţări în primele zece luni 2001, a fost în scădere uşoară faţă de perioada similară a anului trecut.


Pentru perioada următoare previziunile specialiştilor sunt optimiste, atât în ceea ce priveşte ritmul creşterii economice la nivel mondial care se estimează că va creşte de la 1% în 2002 la 3,2% în 2003, în condiţiile în care ritmul creşterii în S.U.A. va fii de 3,8% în 2003, că şi în ceea ce priveşte preţurile pe piaţa metalelor neferoase, care se prognozează că vor creşte în următorii 2 ani, ca urmare a majorării substanţiale a cererii din partea consumatorilor.


Într-un raport din noiembrie 2001, analiştii de la firma Economist Intelligence Unit afirmă că preţurile metalelor neferoase vor creşte la valori considerate normale, determinate de echilibrarea raportului cerere-ofertă.

Previziunile preţurilor cositorului pe piaţa mondială în perioada 2002 – 2006

	 
	2002
	2003
	2004
	2005
	2006

	$/libră
	2,3
	2,5
	2,6
	2,6
	2,6

	$/tonă
	5070,63
	5511,55
	5732,01
	5732,01
	5732,01


Sursa: Economist Intelligence Unit

 

 

 

2.1.10. PIAŢA DEŞEURILOR NEFEROASE

Anca DRAGOMIRESCU


În contextul economic contemporan, conceptul de industrie a reciclării materialelor are un sens mai larg, o sferă mai cuprinzătoare de acţiuni, care converg toate către realifarea aceluiaşi obiectiv: lărgirea bazei proprii de materii prime asigurarea resurselor materiale necesare pentru dezvoltarea în ritm susţinut a economiei.


Din acest ansamblu de acţiuni fac parte:

a) Identificarea, strângerea şi depozitarea tuturor cantităţilor de materiale, ce rezultă din consum, din procesele de producţie industrială, din construcţii – montaj, reparaţie, din activitatea agricolă şi silvică din transporturi, din activitatea de manipulare – depozitare, din comerţ, etc. Scopul economic al acestor acţiuni se îmbină cu scopul extraeconomic, de salubrizare generală, de igienă a solului, subsolului şi a atmosferei în care trăim.

b) Selectarea şi sortarea resurselor materiale refolosibile pe feluri, compoziţii, caracteristici fizico-chimice în vederea repartizării lor pentru: utilizarea directă în cadrul aceleiaşi întreprinderi sau ramuri, în locul resurselor materiale noi. Astfel, potrivit unor calcule, pentru producţia de oţel, ponderea materialelor recuperabile şi refolosibile în ultimii ani, în totalul cheltuielilor de materie primă, reprezintă în ţara noastră 42% comparativ cu 52% în Anglia, 53% în SUA.

c) Balotarea materialelor care nu pot fi folosite ca atare, sau prin recondiţionare, de către întreprinderea la care s-a realizat şi livrarea către întreprinderile care le asigură o nouă prelucrare fie pentru a le aduce în stare iniţială a materiei prime din care au rezultat, fie pentru realizarea altor produse.

Această structurare a activităţilor de recuperare şi valorificare a resurselor materiale refolosibile oferă viziunea ariei largi de cuprindere a industriei reciclării materialelor: secţiile de colectare şi sortare din întreprinderi, atelierele şi secţiile de recondiţionare, etc. În aceeaşi arie trebuie să fie cuprinse şi întreprinderile şi unităţile ce se vor crea pentru a pune în valoare soluţiile cercetărilor efectuate, mica industrie, unele ateliere şi secţii de producţie din sectorul agricol, cele pentru repararea şi reciclarea în circuitul economic a ambalajelor, etc.

În acest context, menţionăm faptul că în unele ţăari au fost organizate întreprinderi, unităţi sau secţii satelit pe lângă marile combinate şi întreprinderi, în profilul cărora intră prelucrarea complexă a resurselor secundare rezultate din procesul de producţie al combinatului respectiv, în vederea realizării unei game cât mai variate de produse pentru cei mai diferiţi consumatori, cu o eficienţă cât mai înaltă.

A. Piaţa internaţională a deşeurilor neferoase

Anul 2001 a reprezentat pentru piaţa deşeurilor neferoase un an nefavorabil în primul rând datorită încetinirii activităţii economice şi chiar a unei uşoare recesiuni în ţările dezvoltate, în special în SUA, Uniunea Europeană şi Japonia. Scăderea preţurilor deşeurilor neferoase în anul 2001 comparativ cu anul 2000, a fost accentuată şi de evenimentele nedorite din 11 septembrie anul trecut.

Evoluţia preţurilor deşeurilor neferoase urmează în general trendul cotaţiilor metalelor neferoase care cotează la Bursa de la Londra.


Mai jos prezentăm în tabelul nr. 1 situaţia cotaţiilor metalelor neferoase pe parcursul anului 2001 şi comparativ cu anul 2000. In continuare, în tabelul nr.2 se arată previziuni ale specialiştilor occidenatali referitoare la evoluţia acestor cotaţii până în anul 2006.

 

Tabelul nr. 1

	An

Denumire, cotaţie, u.m.
	2001
	2002
	2003
	2004
	2005
	2006

	ALUMINIU
	$/tonă
	1443,8
	1548,0
	1662,0
	1498,0
	1626,0
	1837,0

	CUPRU
	cenţi/lb
	
	60,8
	71,8
	82,0
	87,0
	92,0

	
	$/tonă
	1578,2
	1344,8
	1587,3
	1807,8
	1918,1
	2028,3

	PLUMB
	cenţi/lb
	
	22,4
	24,0
	25,0
	26,0
	28,0

	
	$/tonă
	476,2
	859,8
	529,1
	551,2
	573,2
	617,3

	ZINC
	cenţi/lb
	
	38,5
	44,0
	54,0
	52,5
	55,0

	
	$/tonă
	885,9
	859,8
	970,0
	1190,5
	1168,5
	1212,5

	NICHEL
	cenţi/lb
	
	3,0
	3,4
	2,7
	3,0
	3,4

	
	$/tonă
	5950,3
	6613,9
	7495,7
	5952,5
	6613,9
	7495,7

	COSITOR
	cenţi/lb
	
	2,3
	2,5
	2,6
	2,6
	2,6

	
	$/tonă
	4483,8
	5070,6
	5511,6
	5732,0
	5732,0
	5732,0


Sursa: Global Outlook, Economist Intelligence Unit – 2001

 

Referitor la trimestrul I 2002, estimările analiştilor economici de la Bursa din Londra preconizeză următoarele:

· la deşeurile din plumb se estimeză că preţurile acestora vor depăşi uşor nivelul celor din trimestrul IV 2001 având în vedere că producţia minieră de plumb se va reduce în acest an, iar ramura autovehiculelor la nivel mondial va cunoaşte o evoluţie favorabilă în următorii trei ani;

· preţurile deşeurilor din nichel vor stagna la nivelul mediei preţurilor acestor deşeuri din trimestrul IV 2001, deoarece ele nu vor fi suficient solicitate de către industria oţelurilor inoxidabile care va cunoaşte o revenire semnificativă începqnd cu trimestrul trei a.c.;

· pieţele deşeurilor din cupru, aluminiu şi zinc nu vor înregistra nici ele schimbări semnificative în primul trimestru al anului 2001 comparativ cu trimestrul IV 2001, având în vedere că economiile Uniunii Europene, SUA şI Japonia sunt încă în regres;

Concluzionând, putem afirma că atât piaţa metalelor neferoase, cât şi cea a deşeurilor neferoase vor înregistra în mare parte o stagnare în trimestrul I a.c. faţă de perioada octombrie-decembrie anul trecut.

 

Tabelul nr.1

Evoluţia cotaţiilor metalelor neferoase la Bursa de la Londra - cotaţii oficiale,cash 
 







- dolari pe tonă -

	Metalul
	An

2000
	An

2001
	2001/2000%
	Tr. I

2001
	Tr. II 2001
	Tr. III

2001
	Tr. IV

2001
	Tr. IV 2001/ 

Tr. I 2001%

	Aluminiu
	1549,52
	1443,8
	-6,8
	1576,90
	1500,25
	1379,86
	1318,29
	-16,4

	Cupru
	1813,53
	1578,23
	-12,7
	1763,98
	1651,60
	1472,24
	1425,09
	-19,2

	Plumb
	454,01
	476,18
	+4,9
	492,75
	462,87
	469,81
	479,30
	-2,7

	Zinc
	1128,06
	885,86
	-21,4
	1019,66
	933,98
	826,87
	762,92
	-25,2

	Nichel
	8641,43
	5950,29
	-31,1
	6554,94
	6688,31
	5499,34
	5058,57
	-22,8

	Cositor
	5435,93
	4483,79
	-17,5
	5046,36
	4905,76
	3981,11
	3935,44
	-17,5


 

Tabelul nr.2

Evoluţia preţurilor deşeurilor neferoase pe piaţa Marii Britanii - franco - consumator, loturi 10 tone


 








 - dolari / tonă -

	Sortiment
	An

2000
	An 

2001
	2001/

2000 %
	Tr. I

2001
	Tr.II 2001
	Tr. III

2001
	Tr. IV

2001
	Tr. IV 2001/ Tr. I 2001%

	Deşeuri grele din cupru, curate
	1468,46
	1336,35
	-9,0
	1427,09
	1380,19
	1292,62
	1245,48
	-15,2

	Deşeuri din nichel
	7483,31
	5642,07
	-24,6
	5703,64
	5789,92
	5711,45
	5363,25
	-5,9

	Deşeuri din plumb (baterii uscate)
	76,73
	69,29
	-9,6
	70,74
	66,16
	71,12
	69,13
	-2,3

	Deşeuri din zinc
	777,01
	727,71
	-6,3
	835,41
	760,26
	697,60
	617,55
	-26,1

	Deşeuri din aluminiu, provenite de la debitare
	1352,51
	1269,82
	-6,1
	1389,05
	1365,03
	1217,11
	1108,09
	-20,2


 

Tabelul nr.3

Evoluţia preţurilor deşeurilor neferoase pe piaţa vest – europeană - CIF Rotterdam



- dolari pe tonă -

	Sortiment
	An 

2000
	An 

2001
	2001/

2000 %
	Tr. I

2001
	Tr. II 2001
	Tr. III

2001
	Tr. IV

2001
	Tr. IV 2001

Tr. I 2001 %

	Des euri de sâ rmă de cupru, min 98% Cu
	1611,74
	1524,41
	-5,4
	1667,92
	1653,61
	1467,78
	1308,33
	-21,5

	Deşeuri din cupru (sârmă), min.95% Cu
	1473,63
	1391,89
	-5,5
	1496,42
	1485,56
	1346,00
	1239,58
	--17,2

	Deşeuri din cupru, mărunte, min 98% Cu
	1596,57
	1477,43
	-7,5
	1584,08
	1584,72
	1435,00
	1305,42
	-17,5

	Deşeuri grele din cupru, bucăţi min 95% Cu
	1473,63
	1391,89
	-5,5
	1496,42
	1485,56
	1346,00
	1239,58
	-17,2

	Deşeuri din alamă turnată (galbenă)
	1075,47
	1091,48
	+1,5
	1173,75
	1164,11
	1053,89
	974,17
	-17,0

	Deşeuri din tablă de alamă
	1364,71
	1342,71
	-1,6
	1452,50
	1441,11
	1322,22
	1155,00
	-20,5

	Deşeuri din alamă (resturi de radiatoare)
	904,86
	837,69
	-7,4
	860,42
	874,50
	833,33
	782,50
	-9,1

	Deşeuri din tablă de aluminiu (tăieturi)
	1286,67
	1302,82
	+1,3
	1349,17
	1348,78
	1291,67
	1221,67
	-9,5

	Deşeuri din tablă din aliaje de aluminiu
	986,11
	976,22
	-1,0
	1010,00
	1003,22
	970,83
	920,83
	--8,8

	Deşeuri din aluminu provenite din piese turnate
	945,45
	923,93
	-2,3
	965,00
	949,89
	912,50
	868,33
	-10,0

	Deşeuri din Al., provenite din aşchieri (şpan)
	710,90
	675,74
	-4,9
	715,00
	700,89
	667,50
	619,58
	-13,3

	Deşeuri din aluminiu, balotate, (UBC)
	790,14
	776,43
	-1,7
	820,00
	804,89
	763,33
	717,50
	-12,5

	Deşeuri din plumb moale
	374,54
	403,o7
	+7,6
	566,17
	400,05
	400,00
	412,71
	-27,1

	Deşeuri din plumb (baterii uscate întregi)
	87,71
	74,81
	-14,7
	77,50
	74,22
	72,50
	75,00
	-3,2

	Deşeuri din zinc, provenite din turnare
	795,52
	682,94
	-14,2
	738,00
	715,44
	680,83
	597,50
	-19,0

	Deşeuri din zinc de la operaţiunea de zincare
	787,88
	710,14
	-9,9
	763,00
	739,78
	704,44
	633,33
	-17,o


 

 

B. Legislaţia românească privitoare la gestionarea deşeurilor neferoase

A. Hotărârea privind aprobarea Normelor metodologice pentru aplicarea prevederilor Ordonanţei de urgenţă a Guvernului nr.11 din 2001 privind unele măsuri pentru achiziţionarea metalelor neferoase, a aliajelor acestora şi a deşeurilor neferoase reciclabile cuprinde nouă articole din care punem în evidenţă următoarele:

Art.3 - Prin centre judeţene de colectare a deşeurilor neferoase reciclabile se înţeleg societăţile comerciale autorizate conform prezentelor norme metodologice, să achiziţioneze deşeuri neferoase reciclabile provenite din procese de fabricaţie ale utilajelor şi instalaţiilor, aparţinând agenţilor economici.


Art.4 - Prin documente de provenienţă a bunului care a fost casat şi dezmembrat se înţelege:


a) extras din balanţa analitică a mijloacelor fixe;


b) proces verbal de casare;


c) proces verbal de dezmembrare.


Art.5-Autorizaţia de achiziţie a deşeurilor neferoase reciclabile se acordă societăţilor comerciale care îndeplinesc cumulativ următoarele condiţii:


a) au organizate puncte de lucru care funcţionează în condiţii de protecţie a mediului şi sănătăţii populaţiei;


b) deţin în proprietate:


-platforme betonate în suprafaţă minimă de 5000 m2;


-spaţii de depozitare închise (hale) în suprafaţă minimă de 1500 m2;


-mijloace de cântărire;


-mijloace de manipulare şi transport intern;


-mijloace de transport marfă;


c) funcţionează cu personal încadrat cu contract individual de muncă pe perioadă nederminată-minimum 30 de salariaţi.


Art.6 – Societăţile comerciale care solicită autorizaţia de achiziţie a deşeurilor neferoase reciclabile vor depune la registratura Ministerului Industriei şi Resurselor următoarele documente obligatorii:

a. cerere-tip conform modelului prevăzut în anexa1;

b. certificatul constatator (original), emis de oficiul registrului comerţului, din care să rezulte: datele de identificare a solicitantului, capitalul social, obiectul principal de activitate, punctele de lucru declarate;

c. codul fiscal (copie);

d. autorizaţia de mediu (copie) pentru fiecare punct de lucru declarat prin care urmează să se desfăşoare activitatea de achiziţionare a deşeurilor neferoase reciclabile;

e. autorizaţia de protecţie a muncii (copie);

f. autorizaţia sanitară (copie);

g. extras de carte funciară pentru fiecare punct de lucru declarat;

h. extras din balanţa analitică a mijloacelor fixe la finele lunii precedente, vizat de comisia de cenzori a societăţii solicitante sau de un expert contabil în cazul societăţilor cu răspundere limitată, din care să rezulte suprafaţa platformelor betonate şi a spaţiilor de depozitare închise (hale), mijloacele de cântărire, mijloacele de manipulare şi transport intern şi mijloacele de transport marfă (tip şi capacitate);

i. declaraţia de impunere pe anul 2001 (copie) – impozit pe teren şi clădiri, precum şi taxă pentru mijloacele de transport, înregistrată la primărie – Serviciul impozite şi taxe locale;

j. situaţia personalului angajat pe perioadă nedeterminată la finele lunii precedente, vizată de inspectorul teritorial de muncă.

Art.7. – În termen de 10 zile de la depunerea documentelor prevăzute la 
art. 6 Ministerul Industriei şi Resurselor, prin Comisia Naţională pentru Reciclarea Materialelor, va analiza dacă acestea corespund prevederilor prezentelor norme metodologice. 

